
CAPITOLUL I - PREZENTARE GENERALĂ
1. PoliticI COMUNE ALE Uniunii Europene
De la data de 1 ianuarie 2007, Uniunea Europeană cuprinde 27 state, cu populaţie de peste 480 milioane de locuitori.

Uniunea Europeană reprezintă, în fapt, o comunitate de state care şi-au propus să promoveze, pe întregul lor teritoriu, o dezvoltare armonioasă, echilibrată şi durabilă, un nivel înalt de ocupare a forţei de muncă şi de protecţie socială, egalitate între femei şi bărbaţi, creştere sustenabilă şi neinflaţionistă, un înalt nivel de competitivitate şi convergenţă a performanţelor economice, precum şi de protecţie şi îmbunătăţire a calităţii mediului, creşterea standardelor şi calităţii vieţii, coeziunea economică şi socială şi solidaritatea.

În vederea atingerii acestor obiective, Uniunea Europeană acţionează prin stabilirea unei pieţe unice intracomunitare şi a unei uniuni economice şi monetare, precum şi prin implementarea unor politici comune: politica agricolă comună, politica privind pescuitul şi mai ales politica de coeziune, care se va aborda în mod detaliat în cele ce urmează.
2. politicA de coeziune
Principala politică a UE, cea de coeziune economică şi socială, acţionează prin intermediul Instrumentelor Structurale (Fonduri Structurale şi de Coeziune): Fondul European de Dezvoltare Regională (FEDR), Fondul Social European (FSE), Fondul de Coeziune (FC). Scopurile acestei politici sunt:
- sprijinirea regiunilor rămase în urmă să recupereze decalajul economic şi social faţă de cele mai dezvoltate regiuni ale Uniunii;

- diversificarea economică a regiunilor confruntate cu probleme de restructurare economică;

- revitalizarea zonelor urbane aflate în declin;

- crearea de noi locuri de muncă.

Pentru perioada 2007-2013, această politică vizează trei mari obiective:


- convergenţă – 81,54% din bugetul total al fondurilor alocate;


- competitivitate regională şi ocuparea forţei de muncă – 15,95% din buget;


- cooperare teritorială  europeană – 2,51% din buget.

Prin intermediul politicii de coeziune pot fi finanţate 14 domenii principale:
* cercetare şi dezvoltare tehnologică; * informatizarea societăţii; * transport;* energie; * protecţia mediului; * turism; * cultură; * regenerare urbană şi rurală; * suport pentru companii şi antreprenori; * acces la locuri de muncă stabile; * incluziune socială pentru persoane defavorizate; * dezvoltarea capitalului uman; * investiţii în infrastructura socială, inclusiv cea de sănătate şi educaţie; *  promovarea dezvoltării parteneriatului.
3. FONDURILE STRUCTURALE ŞI DE COEZIUNE (FSC)

3.1. Fondul European de Dezvoltare Regională (FEDR) - finanţează:


- investiţii productive care contribuie la crearea şi salvgardarea locurilor de muncă durabile, în special prin intermediul unor ajutoare directe pentru investiţiile efectuate îndeosebi în IMM-uri;


- investiţii în infrastructură;


- dezvoltarea potenţialului endogen prin măsuri de susţinere a dezvoltării regionale şi locale. Aceste măsuri cuprind asistenţa şi serviciile pentru întreprinderi, în special pentru IMM-uri, crearea şi dezvoltarea instrumentelor de finanţare precum capitalul de risc, fondurile de împrumut şi de garanţie, fondurile de dezvoltare locală, subvenţiile la dobândă, conectarea la reţea, cooperarea şi schimbul de experienţă între regiuni, oraşe şi factorii sociali, economici şi de mediu relevanţi;


- asistenţă tehnică la iniţiativa Comisiei Europene şi a statelor membre.

3.2. Fondul Social European (FSE) - contribuie la intensificarea coeziunii economice şi sociale prin îmbunătăţirea ocupării forţei de muncă şi a posibilităţilor de angajare, prin încurajarea unui nivel ridicat de ocupare a forţei de muncă şi o îmbunătăţire cantitativă şi calitativă a ocupării forţei de muncă.

FSE sprijină politicile statelor membre al căror scop este de a realiza ocuparea întregii forţe de muncă, creşterea calităţii şi productivităţii muncii, promovarea asimilării sociale, în special accesul persoanelor defavorizate la angajare, reducerea disparităţilor naţionale, regionale şi locale în domeniul ocupării forţei de muncă.

3.3. Fondul de Coeziune (FC) - poate fi accesat de statele membre care au un PIB/locuitor mai mic de 90% din media Uniunii Europene, având ca scop intensificarea coeziunii economice şi sociale în cadrul Comunităţii, în perspectiva promovării unei dezvoltări durabile.

Se finanţează reţele transeuropene de transport, proiecte de mediu, domenii legate de dezvoltarea durabilă care prezintă avantaje clare pentru mediu, precum eficienţa energetică şi energiile regenerabile, transport feroviar, transport pe căile navigabile interne, transport maritim, transport urban specific şi transporturi publice.

3.4. FSC în România

Până în anul 2006, inclusiv, România a beneficiat de la Uniunea Europeană de fonduri de pre-aderare: PHARE, ISPA şi SAPARD.
3.4.1. Diferenţe între modul de alocare şi gestionare a FSC, comparativ cu fondurile de pre-aderare:

- Fondurile de pre-aderare au fost alocate anual, în timp ce FSC finanţează programe de dezvoltare multianuale (de 7 ani), stabilite de statele membre şi de Comisia Europeană, pe baza orientării adoptate pentru UE, în integritatea sa. Alocarea se face pe baza programării, în cadrul unei strategii multianuale integrate şi coerente şi al unor obiective concrete. Perioada avută în vedere în prezent este 2007-2013, urmând ca după aceea să se aloce fonduri noi pentru perioada 2014-2020.

- În cazul FSC, statele membre deţin principala responsabilitate pentru selecţia şi monitorizarea programelor, în timp ce Comisia Europeană asigură numai controlul ex- post. În cazul fondurilor de pre-aderare, Delegaţia Comisiei Europene în România avea un cuvânt important de spus în ceea ce priveşte gestionarea resurselor financiare aferente fiecărui program. Practic, în cazul FSC, gestiunea fondurilor se realizează de către autorităţile române (ministere), fiind necesară aprobarea din partea Comisiei Europene numai în cazul proiectelor majore.
- FSC implică sume mai mari, iar procedurile aferente sunt mai complexe, fiind necesară respectarea legislaţiei privind egalitatea de şanse, protecţia mediului, eficienţa energetică şi regulile achiziţiilor publice.
- FSC implică şi o cofinanţare mai mare.  Faţă de câteva sute de milioane de Euro anual, în cazul programelor de pre-aderare, la cofinanţarea FSC vor trebui alocate de la bugetul statului circa 5 miliarde de Euro.
- Pentru FSC, cheltuielile vor fi rambursate, de regulă, la finalul activităţii din proiect, pe baza facturilor achitate şi a ordinelor de plată. Deci, faţă de programele de pre-aderare, la care beneficiarul primea în avans resursele necesare desfăşurării proiectelor, în cazul FSC regula este ca beneficiarul să cheltuiască propriile resurse financiare, urmând ca acestea să-i fie decontate pe măsură ce autorităţile verifică documentele justificative transmise.

- În cazul FSC, se aplică un sistem continuu şi deschis de depunere de proiecte, până la epuizarea fondurilor respective, în virtutea principiului „primul venit, primul servit”;

- În cazul FSC, există posibilitatea redepunerii unui proiect care a fost respins, după ce acesta a fost completat/corectat, urmare informării solicitantului asupra problemelor semnalate;

- În situaţia FSC, TVA nu este cheltuială eligibilă. În consecinţă, la calculul planului financiar al investiţiei, valorile luate în calcul nu cuprind TVA (după stabilirea sumei nerambursabile şi a contribuţiei la proiect, se adaugă TVA).

3.4.2. Utilizarea FSC în România
România este eligibilă pentru finanţare sub două dintre cele trei obiective ale politicii de coeziune, şi anume: Convergenţă şi Cooperare teritorială europeană.


Încă din anul 2005, România a elaborat şi aprobat  Planul Naţional de Dezvoltare (PND), ce cuprinde priorităţile de dezvoltare a ţării pentru 2007-2013.


Priorităţile necesare de finanţat sunt stabilite în Cadrul Strategic Naţional de Referinţă (CSNR) şi detaliate în mai multe Programe Operaţionale (PO).
Cadrul Strategic Naţional de Referinţă este un document strategic de programare, elaborat de autorităţile române şi adoptat de Comisia Europeană, prin care este stabilită strategia de utilizare a FSC în România.


3.4.3. Cadrul instituţional pentru gestionarea FSC cuprinde, în România, următoarele autorităţi şi instituţii:

Comitetul Naţional de Coordonare are atribuţii de coordonare a relaţiile inter-instituţionale între structurile implicate, evaluează şi raportează Guvernului în legătură cu procesul de pregătire şi funcţionare a cadrului instituţional, legislativ şi procedural necesar implementării instrumentelor structurale (furnizându-i inclusiv elemente care se regăsesc ulterior în Raportul de ţară).
Comitetele de Monitorizare asigură coordonarea instrumentelor structurale, precum şi urmărirea, pentru fiecare program operaţional, a eficacităţii şi calităţii implementării asistenţei comunitare, a modului de utilizare şi impactului acesteia.

Autoritatea pentru Coordonarea Intrumentelor Structurale – ACIS (fosta Autoritate de Management pentru Cadrul de Sprijin Comunitar (AMCSC) pe lângă elaborarea Planului Naţional de Dezvoltare (PND), este responsabilă de coordonarea programelor şi fondurilor, managementul efectiv şi eficient al Cadrului de Sprijin Comunitar (CSC) – document de programare agreat între Comisia Europeană şi România – precum şi de monitorizarea şi coordonarea sistemului informatic unic de management (SMIS), evaluarea, construcţia capacităţii administrative şi publicitatea pentru PND/CSC.

Autorităţile de Management (AM) pentru Programele Operaţionale Sectoriale (POS) şi Programul Operaţional Regional (POR)
AM sunt organisme publice (ministere) care asigură gestionarea asistenţei financiare pe baza instrumentelor structurale, fiind, în general responsabile cu asigurarea unui management şi a unei implementări eficiente şi corecte a programelor finanţate din FSC, pentru a aduce beneficii economice maxime domeniilor vizate, în concordanţă cu politicile guvernamentale orizontale.

Organismele Intermediare (OI) sunt instituţiile desemnate de autorităţile de management şi care, prin delegare de atribuţii de la acestea şi/sau de la autorităţile de plată, implementează măsurile din programele operaţionale.

Autoritatea de certificare/plată (AC/P) este organismul care elaborează şi înaintează cererile de plată şi primeşte de la Comisia Europeană sumele aferente Fondurilor Structurale şi Fondului de Coeziune.
Autoritatea de audit de pe lângă Curtea de Conturi (AA) realizează auditul de sistem şi verificări pe bază de eşantion pentru FC, FEDR şi FSE şi declaraţii la finalizarea proiectelor. Pentru fiecare autoritate de management, autoritate de plată şi organism intermediar se constituie câte o unitate de audit intern independentă.


Alte autorităţi şi instituţii implicate în gestionarea FSC:

Autoritatea Naţională pentru Reglementarea şi Monitorizarea Achiziţiilor Publice
Departamentul pentru Luptă Antifraudă
Agenţia Naţională pentru Administrare Fiscală

3.5. Traseul Fondurilor Structurale şi de Coeziune

În gestionarea Fondurilor Structurale şi de Coeziune pot fi identificate 5 etape, după cum urmează:
1. Alocarea fondurilor la nivelul Uniunii Europene
Sunt implicate următoarele instituţii: Comisia Europeană (implementează politicile UE), Consiliul Uniunii Europene şi Parlamentul European (au puteri legislative), Comitetul Regiunilor şi Consiliul Economic şi Social (pot da avize consultative).

Etapa se încheie cu adoptarea şi publicarea Liniilor Strategice Comunitare privind Coeziunea şi a Regulamentelor privind utilizarea FSC.

2. Programarea utilizării
Se realizează în colaborare între direcţiile specializate ale Comisiei Europene şi autorităţile publice responsabile de utilizarea fondurilor de la nivelul fiecărui stat membru. În cadrul acestei etape sunt negociate şi aprobate (de Comisia Europeană) Cadrul Strategic Naţional de Referinţă şi Programele Operaţionale.

3. Selectarea proiectelor
Este etapa cea mai apropiată de beneficiari, în care sunt implicate autorităţile responsabile de gestionarea FSC, precum şi experţi independenţi. Selectarea proiectelor se face potrivit criteriilor de eligibilitate, selecţie şi evaluare, prevăzute în Programele Operaţionale şi detaliate în „Ghidurile solicitantului”.

Schema etapei de selectare este următoarea:

a) lansare cerere de proiecte – b) pregătirea proiectelor – c) primirea proiectelor – d) selecţie sau evaluare (la nivel regional sau naţional) – e) aprobare proiecte.

Responsabile pentru punctele a), c), d) şi e) sunt Autoritatea de Management (AM)/Organismul Intermediar (OI)), iar pentru punctul b), beneficiarul.

Etapa se încheie cu semnarea acordului de finanţare între AM/OI şi beneficiar.

4. Implementarea proiectelor
Etapa priveşte în mod direct beneficiarul, întrucât acesta:
- desfăşoară activităţile cerute de proiect şi stabilite în acordul de finanţare cu AM/OI;

- organizează procedurile de achiziţii publice, încheie contracte cu furnizorii şi asigură derularea lor;

- poate subcontracta unele servicii, ceea ce nu îl exonerează de răspunderea derulării întregului proiect;

- răspunde de respectarea prevederilor din cererea de proiecte (eligibilitatea cheltuielilor şi a acţiunilor, controlul financiar intern);
- raportează, în mod regulat, evoluţia proiectului, către OI sau AM;
- răspunde de completarea cererilor de plată şi de anexarea la acestea a documentelor justificative;

- asigură documentele necesare în timpul verificării efectuate de AM/OI sau Autorităţile de Audit.

5. Evaluarea modului de implementare a proiectelor
Evaluările se efectuează la nivelul MEF, a celorlalte Autorităţi de Management sau de către experţi independenţi şi pot fi: ex–ante (înainte de începerea proiectului, dar după semnarea acordului de finanţare), intermediare sau de monitorizare (în timpul implementării proiectului) şi ex–post (după încheierea proiectului).

3.6. Programele Operaţionale
La nivel naţional, utilizarea instrumentelor structurale (FEDR, FSE, FC) este concretizată prin accesarea programelor operaţionale (PO).
PO reprezintă documente strategice de programare elaborate de autorităţile române şi adoptate de Comisia Europeană, prin care este stabilită o strategie de dezvoltare sectorială sau regională printr-un set de priorităţi coerente.

Relaţia dintre Cadrul Strategic Naţional de Referinţă (CSNR) şi Programele Operaţionale este de la întreg la parte.


În cadrul obiectivului „Convergenţă” sunt prevăzute şapte Programe Operaţionale, dintre care cinci sunt Programe Operaţionale Sectoriale (POS):


Dintre acestea, prezintă un interes ridicat pentru societăţile cooperative meşteşugăreşti: POS Creşterea Competitivităţii Economice (POS CCE) – finanţat din FEDR, POS Dezvoltarea Resurselor Umane (POS DRU) – finanţat din FSE şi parţial din FEDR, PO Regional (POR) – finanţat din FEDR şi POS Mediu – finanţat din FEDR şi FC, elementele esenţiale ale acestora fiind detaliate în cele ce urmează:


A. Programul Operaţional Sectorial Creşterea Competitivităţii

Economice (POS-CCE)


Obiectivul general al POS-CCE este de a îmbunătăţi productivitatea companiilor româneşti şi de a reduce decalajul faţă de nivelul mediu al productivităţii în UE. Ţinta este creşterea anuală medie a PIB pe persoană de circa 5,5%, România putând atinge 55% din productivitatea medie a UE, până în 2015.

Autoritatea de Management: Ministerul Economiei şi Finanţelor
Pagina web: http://amposcce.minind.ro
Date de contact: Cătălina Meliţă – Director General, tel. 021/202.52.72, fax: 021/202.52.75;
Axe prioritare:
Axa 1: Un sistem inovativ şi eco-eficient de producţie;

Organismul Intermediar pentru Axa 1 – Ministerul pentru Întreprinderi Mici şi Mijlocii, Comerţ, Turism şi Profesii Liberale (MIMMCTPL)

Pagina web: http://www.mimmc.ro/animmc/pos_competitivitate_1/

Axa 2: Cercetare, dezvoltare tehnologică şi inovare pentru competitivitate;
Organismul Intermediar pentru Axa 2 – Ministerul Educaţiei, Cercetării şi Tineretului – Autoritatea Naţională pentru Cercetare Ştiinţifică

Axa 3: Tehnologia informaţiilor şi comunicaţiilor pentru sectorul privat şi public;

Organismul Intermediar pentru Axa 3 – Ministerul Comunicaţiilor şi Tehnologiei Informaţiei

Axa 4: Creşterea eficienţei energetice şi a securităţii furnizării, în contextul combaterii schimbărilor climatice;
Organismul Intermediar pentru Axa 4 – Ministerul Economiei şi Finanţelor – Direcţia Generală Politică Energetică

Axa 5: Asistenţă Tehnică. O astfel de axă, prezentă în toate programele operaţionale, vizează întărirea sistemului de management, monitorizare, control şi evaluare a implementării acestora, adresându-se exclusiv structurilor implicate în aceste procese: Autorităţi de Management, Organisme Intermediare, Comitete de Monitorizare). 

B. Programul Operaţional Sectorial Dezvoltarea Resurselor Umane

(POS-DRU)


Obiectivele specifice ale POS-DRU sunt promovarea calităţii sistemului de educaţie şi formare profesională iniţială şi continuă, incusiv a învăţământului superior şi a cercetării; promovarea culturii antreprenoriale şi îmbunătăţirea calităţii şi productivităţii muncii; facilitarea inserţiei tinerilor şi a şomerilor de lungă durată pe piaţa muncii; dezvoltarea unei pieţe a muncii moderne, flexibile şi inclusive; promovarea (re)inserţiei pe piaţa muncii a persoanelor inactive, incusiv în zonele rurale; îmbunătăţirea serviciilor publice de ocupare; facilitarea accesului la educaţie şi pe piaţa muncii a grupurilor vulnerabile.
Autoritatea de Management: Ministerul Muncii, Familiei şi Egalităţii de Şanse

Pagina web: www.fseromania.ro
Date de contact: Cristina Iova – Director General, tel. 021/315.02.09, fax: 021/315.02.06;
Axe prioritare:

Axa 1. Educaţia şi formarea profesională în sprijinul creşterii economice şi dezvoltării societăţii bazate pe cunoaştere;

Axa 2. Corelarea învăţării pe tot parcursul vieţii cu piaţa muncii;

Axa 3. Creşterea adaptabilităţii lucrătorilor şi a întreprinderilor;

Axa 4. Modernizarea Serviciului Public de Ocupare;

Axa 5. Promovarea măsurilor active de ocupare;

Axa 6. Promovarea incluziunii sociale;
Axa 7. Asistenţă Tehnică.
Organisme intermediare:
· Agenţia Naţională pentru Ocuparea Forţei de Muncă (ANOFM);
· Organisme Intermediare Regionale coordonate de MMFES:
Organismul Intermediar Bucureşti-Ilfov. Web-page: http://www.oiposdrubi.ro
Organismul Intermediar Sud Muntenia. Web-page: http://www.fsesudmuntenia.ro
Organismul Intermediar Sud-Est. Web-page: http://www.fsesudest.ro/

Organismul Intermediar Sud-Vest Oltenia. Web-page: http://www.oirsvfse.ro
Organismul Intermediar Vest. Web-page: http://www.oirposdru-vest.ro/

Organismul Intermediar Nord-Est. Web-page: http://www.fsenordest.ro
Organismul Intermediar Nord-Vest. Web-page: http://www.runv.ro
Organismul Intermediar Centru. Web-page: http://www.oirposdrucentru.ro
· Ministerul Educaţiei, Cercetării şi Tineretului;

· Centrul Naţional de Dezvoltare a Învăţământului Profesional şi Tehnic

C. Programul Operaţional Regional (POR)


Obiectivul general al POR constă în sprijinirea şi promovarea dezvoltării locale durabile, atât din punct de vedere economic, cât şi social, în regiunile României, prin îmbunătăţirea condiţiilor de infrastructură şi a mediului de afaceri, care susţin creşterea economică.

Autoritatea de Management: Ministerul Dezvoltării, Lucrărilor Publice şi Locuinţelor (fostul Minister al Integrării Europene)
Pagina web: www.inforegio.ro
Date de contact: Gabriel Friptu – Director General, tel. 021/301.15.91, fax: 021/301.15.13;
Axe prioritare:
Axa 1. Sprijinirea dezvoltării durabile a oraşelor - poli urbani de creştere;

Axa 2. Îmbunătăţirea infrastructurii regionale şi locale de transport;

Axa 3. Îmbunătăţirea infrastructurii sociale;

Axa 4. Sprijinirea dezvoltării mediului de afaceri regional şi local;

Axa 5. Dezvoltarea durabilă şi promovarea turismului
Organisme intermediare:

- Agenţia pentru Dezvoltare Regională Nord-Est (ADR Nord-Est)
Pagina web: http://www.inforegionordest.ro
- Agenţia pentru Dezvoltare Regională Sud-Est (ADR Sud-Est)
Pagina web: http://www.adrse.ro
- Agenţia pentru Dezvoltare Regională Sud Muntenia (ADR Sud Muntenia)
Pagina web: http://www.adrmuntenia.ro
- Agenţia pentru Dezvoltare Regională Sud-Vest Oltenia (ADR SV Oltenia)

Pagina web: http://www.adroltenia.ro
- Agenţia pentru Dezvoltare Regională Vest (ADR Vest)

Pagina web: http://www.adrvest.ro
- Agenţia pentru Dezvoltare Regională Nord-Vest (ADR Nord-Vest)
Pagina web: http://www.nord-vest.ro
- Agenţia pentru Dezvoltare Regionala Centru (ADR Centru)
Pagina web: http://www.adrcentru.ro
- Agenţia pentru Dezvoltare Regională Bucureşti Ilfov (ADR Bucureşti Ilfov)

Pagina web: http://www.adrbi.ro
- Ministerul pentru Întreprinderi Mici şi Mijlocii, Comerţ, Turism şi Profesii Liberale (pentru Axa prioritară 5)
Pagini web: http://www.mturism.ro/index.php?id=121 sau
http://inforegio.ro/index.php?page=PUBLICATIONS_GUIDE_DOC


D. Programul Operaţional Sectorial Mediu (POS-Mediu)

Obiectivul global: POS Mediu vizează îmbunătăţirea standardelor de viaţă ale populaţiei şi a standardelor de mediu şi, în acelaşi timp, contribuie substanţial la realizarea angajamentelor de aderare şi la respectarea legislaţiei de mediu.

Autoritatea de Management: Ministerul Mediului şi Dezvoltării Durabile

Pagina web: www.mmediu.ro/proiecte_europene/contact.htm
Date de contact: Liliana Chirilă – Director General, tel. 021/300.77.77, fax: 021/316.07.78;
Axe Prioritare:
Axa 1: Extinderea şi modernizarea sistemelor de apă şi apă uzată;
Axa 2: Dezvoltarea sistemelor de management integrat al deşeurilor şi reabilitarea siturilor contaminate istoric;

Axa 3: Reducerea poluării şi diminuarea efectelor schimbărilor climatice prin restructurarea şi reabilitarea sistemelor de încălzire urbană pentru atingerea ţintelor de eficienţă energetică în localităţile cele mai afectate de poluare;

Axa 4: Implementarea Sistemelor Adecvate de Management pentru Protecţia Naturii;

Axa 5: Implementarea infrastructurii adecvate de prevenire a riscurilor naturale în zonele cele mai expuse la risc;

Axa 6: Asistenţă Tehnică.
Organisme intermediare: 8 organisme regionale, coordonate de MMDD
Organism Intermediar Regiunea 1 Nord-Est Bacău

Organism Intermediar Regiunea 2 Sud-Est Galaţi

Organism Intermediar Regiunea 3 Sud Muntenia Piteşti

Organism Intermediar Regiunea 4 Sud-Vest Craiova

Organism Intermediar Regiunea 5 Vest Timişoara

Organism Intermediar Regiunea 6 Nord-Vest Cluj-Napoca

Organism Intermediar Regiunea 7 Centru Sibiu

Organism Intermediar „POS Mediu Bucureşti”

La programele specificate la pct. A-D se mai adaugă şi alte trei programe operaţionale ale căror coordonate pot fi vizualizate la adresele indicate în continuare:  


E. Programul Operaţional Sectorial Transport, finanţat din FEDR şi FC
Autoritatea de Management: Ministerul Transporturilor
Pagina web: http://www.mt.ro/dgrfe/POS-T_final/pos-t_final.html
Organism intermediar: nu există
Date de contact: Liliana Barna – Director General, tel./fax: 021/319.61.27;

F. Programul Operaţional Dezvoltarea Capacităţii Administrative, finanţat din FSE
Autoritatea de Management: Ministerul Internelor şi Reformei Administrative
Pagina web: http://modernizare.mai.gov.ro/modules/freecontent/index.php?id=8
Organism intermediar: nu există
Date de contact: Ruxandra Popovici – Director General Adjunct, tel. 021/315.62.96, fax: 021/310.35.62;

G. Programul Operaţional Asistenţă Tehnică, finanţat din FEDR
Autoritatea de Management: Ministerul Economiei şi Finanţelor
Pagina web: http://www.poat.ro/home.html
Organism intermediar: nu există
Date de contact: Livia Chiriţă – Director, tel. 021/302.52.00, fax: 021/302.52.64;

CAPITOLUL II – INFORMAŢII ESENŢIALE PENTRU POTENŢIALII 
BENEFICIARI AI FSC

1. CERINŢE DE BAZĂ ALE PROIECTELOR


Potrivit politicilor europene, un proiect trebuie să îndeplinească următoarele condiţii:
- să fie derulat şi implementat în România;

- să respecte condiţiile de eligibilitate şi tipurile de grupuri-ţintă impuse de Ghidul solicitantului;

- să se încadreze în durata şi valorile prevăzute de cererea de proiecte;

- să respecte normele şi politicile comunitare şi naţionale privind ajutorul de stat, achiziţiile publice, egalitatea de şanse şi dezvoltarea durabilă.

2. SELECTAREA PROIECTELOR

În majoritatea cazurilor, proiectele sunt selectate prin apeluri de propuneri adresate beneficiarilor potenţiali. Aceste apeluri sunt publicate de către OI şi conţin informaţiile: beneficiarii eligibili / proiectele eligibile / criteriile de selecţie / alte cerinţe de eligibilitate / metodele, criteriile şi planificarea evaluării proiectelor depuse / bugetul alocat operaţiunii / procedurile de contractare / condiţiile pentru cererile de plăţi / obligaţiile beneficiarului / situaţii de anulare a contractului.


Apelurile mai conţin formularele de cerere de finanţare.


2.1. Condiţii impuse beneficiarului eligibil
- îndeplineşte criteriile de eligibilitate stabilite în Ghidul solicitantului pentru fiecare domeniu de intervenţie;

- respectă eventuale cerinţe specifice stabilite de Autoritatea de Management la momentul lansării „cererii de proiecte”, precum şi în Ghidul Solicitantului;

- forma de organizare este conformă legislaţiei române şi este înregistrat în România.


2.2. Condiţii impuse proiectului eligibil
- este dezvoltat şi implementat pe teritoriul României;

- se regăseşte pe lista operaţiunilor eligibile prezentate în Ghidul solicitantului, pentru fiecare domeniu major de intervenţie;

- se adresează unei zone sau grup-ţintă (dacă este cazul ), aşa cum este prezentat în Ghidul solicitantului;

- durata şi valoarea finanţării solicitate se încadrează în limitele stabilite în „cererea de proiecte”;

- respectă politicile şi normele comunitare şi naţionale în ce priveşte ajutorul de stat, achiziţiile publice, respectiv egalitatea de şanse şi dezvoltarea durabilă.


3. COFINANŢAREA NECESARĂ ÎN CAZUL UNUI PROIECT

Din costul total al proiectului, beneficiarul trebuie să acopere cheltuielile neeligibile, precum şi cofinanţarea;


Cofinanţarea poate însemna, după caz, şi contribuţia în natură a beneficiarului, aşa cum este prezentată în Ghidul solicitantului;


Cheltuielile eligibile pentru fiecare proiect în parte sunt stabilite de Autorităţile de Management, în conformitate cu regulile naţionale de eligibilitate. Astfel, în momentul lansării unei „cereri de oferte”, Autoritatea de Management va face cunoscută şi lista cu cheltuieli eligibile pentru acele proiecte.


3.1. Cota de cofinanţare

Presupunând că valoarea unui proiect este de 200.000 Euro (fără TVA), în condiţiile în care proiectul este finanţat în procent maxim de 70% din cheltuielile eligibile, procentul cotei de cofinanţare ce revine beneficiarului este de 30%, iar valoarea absolută a cotei de cofinanţare este de 60.000 Euro.

În sarcina  solicitantului va intra însă şi taxa pe valoarea adăugată, în procent de 19% aplicat la valoarea proiectului. În cazul considerat, valoarea TVA este de 38.000 Euro, situaţie în care contribuţia solicitantului este de 60.000 Euro + 38.000 Euro = 98.000 Euro.

Trebuie însă avute în vedere şi unele cheltuieli considerate neeligibile de către Autoritatea de Management, care pot apărea pe parcursul implementării proiectului şi care trebuie suportate integral de către solicitant. De pildă, o serie de comisioane aferente creditelor contractate, valoarea unor echipamente suplimentare second-hand etc., care, în exemplul considerat s-ar putea ridica ridica la suma de 4.000 Euro.

Prin urmare, raportat la valoarea iniţială a proiectului de 200.000 Euro, beneficiarul va avea efectiv de plătit 98.000 Euro + 4.000 Euro = 102.000 Euro, ceea ce reprezintă un procent de 51%, faţă de procentul iluzoriu de 30%.

3.2. Regula de minimis

Potrivit reglementărilor Comisiei Europene, ajutoarele sau subvenţiile nerambursabile acordate de stat unei societăţi, şi care nu depăşesc suma de 200.000 Euro, pe parcursul a 3 ani, nu constituie ajutor de stat, considerându-se că acest cuantum nu influenţează negativ competiţia pe piaţă.


Plafonul de minimis se aplică luându-se în considerare un nivel maxim total al ajutoarelor care pot fi acordate atât de la bugetul de stat, cât şi din fonduri comunitare. În cazul în care acest plafon de minimis este depăşit, solicitanţii nu sunt eligibili pentru unele dintre fondurile structurale, precizarea respectivă fiind înscrisă în Ghidurile solicitantului. În situaţia în care Ghidul precizează aceasta, solicitantul completează la depunerea proiectului o declaraţie de eligibilitate, pe propria răspundere, în care precizează situaţia ajutoarelor de minimis primite în ultimii trei ani. În situaţia în care solicitantul a mai beneficiat, de exemplu, de un ajutor de 50.000 Euro, valoarea maximă a finanţării nerambursabile ce poate fi primită nu poate depăşi suma de 200.000 - 50.000 =150.000 Euro.

ATENŢIE ! Regula de minimis trebuie tratată cu mare grijă, întrucât influenţează direct eligibilitatea proiectului.

4. CHELTUIELILE ELIGIBILE


Cheltuiala eligibilă este cheltuiala realizată de către un beneficiar, aferentă unui proiect eligibil, care poate fi finanţată din instrumente structurale, din bugetul de stat şi/sau contribuţia proprie a beneficiarului.


Pentru a fi eligibilă, o cheltuială trebuie să îndeplinească cumulativ următoarele condiţii cu caracter general:


a) să fie efectiv plătită în cadrul unui proiect eligibil aprobat, ce are la bază un acord de finanţare, semnat între AM/OI şi beneficiar;


b) să fie însoţită de documente justificative, conform reglementărilor naţionale în vigoare;


c) să fie conforme principiilor unui management financiar riguros, (utilizarea eficientă a fondurilor din punct de vedere al costurilor şi tehnologiei);


d) să fie necesară pentru derularea proiectului;


e) să fie conformă cu prevederile legislaţiei naţionale şi comunitare;

f) să fie plătită în perioada cuprinsă între data semnării acordului de finanţare şi 31 decembrie 2015. Ca excepţie, perioada de eligibilitate a următoarelor cheltuieli începe înainte de data semnării acordului de finanţare: avize, studii de fezabilitate, proiecte tehnice, expertiza tehnică şi financiară pentru pregătirea proiectelor, cheltuieli aferente sprijinului pentru instrumente de inginerie financiară adresate firmelor, cheltuielile aferente activităţilor din cadrul proiectelor eligibile care pot fi desfăşurate de către instituţiile publice, suportate de la bugetul de stat şi proiectelor de asistenţă tehnică, precum şi achiziţia de terenuri (preţul de achiziţie trebuie certificat de un evaluator independent autorizat).


În general, contribuţia eligibilă în natură este luată în considerare ca şi cofinanţare proprie şi nu poate depăşi 20% din totalul cofinanţării proprii eligibile a beneficiarului; aceasta trebuie să aibă legătură directă cu activităţile desfăşurate în cadrul proiectului şi poate lua următoarele forme:


a) imobilizări corporale (construcţii, terenuri, instalaţii tehnice şi echipamente), cu excepţia proiectelor care beneficiază de finanţare din FSE;


b) amortizarea aferentă duratei de utilizare a instalaţiilor tehnice şi echipamentelor în proiect;


c) activitate profesională şi de cercetare remunerată.


Costurile indirecte sub forma costurilor administrative de regie ale beneficiarului, pentru proiect, sunt eligibile până la 10% din totalul costurilor directe eligibile ale proiectului.


Costurile pentru expertiza tehnică şi financiară aferente pregătirii documentaţiei pentru proiect reprezintă cheltuieli eligibile dacă sunt necesare pentru pregătirea şi/sau implementarea proiectului şi dacă nu au fost plătite din finanţări nerambursabile naţionale sau comunitare; acestea nu trebuie să depăşească 10% din cheltuielile eligibile ale proiectului.


Taxele pentru eliberarea certificatelor, avizelor şi autorizaţiilor necesare pentru implementarea activităţilor eligibile ale proiectului şi care sunt anexe la cererea de finanţare sau care intervin pe parcursul proiectului şi sunt direct legate de activităţile eligibile, sunt eligibile.


Preţul de achiziţie al terenului este eligibil numai pentru finanţare din FEDR şi FC, în procent de maximum 10% din cheltuielile totale eligibile ale proiectului (preţul trebuie certificat de un evaluator independent autorizat).


Costul de achiziţie al imobilizărilor corporale, de natura bunurilor imobile este eligibil pentru finanţare numai din FEDR şi FC, în condiţiile în care:


a) bunul nu a beneficiat de finanţare nerambursabilă naţională sau comunitară în ultimii 10  ani;


b) costul de achiziţie nu depăşeşte valoarea de piaţă a imobilului;


c) imobilul este evaluat din punct de vedere tehnic de un evaluator independent.

Costul de achiziţie al imobilizărilor corporale de natura bunurilor mobile este eligibil numai din FEDR şi FC.


Cheltuielile cu sub-contractarea managementului proiectului sunt eligibile în limita a 10 % din valoarea totală a proiectului.

ATENŢIE ! Listele de cheltuieli eligibile stabilite de Autorităţile de Management diferă în funcţie de conţinutul fiecărui PO gestionat. 
DE REŢINUT ! În prezent, la Ministerul Economiei şi Finanţelor se află în pregătire un proiect de Hotărâre pentru modificarea şi completarea H.G nr. 759/2007, cu modificările şi completările ulterioare, privind regulile de eligibilitate a cheltuielilor efectuate în cadrul operaţiunilor finanţate prin programele operaţionale. 

Completarea are legătură cu introducerea noţiunii de „costuri indirecte” declarate în mod forfetar, finanţate din Fondul Social European, eligibile în procent de până la 20 % din costurile directe eligibile ale operaţiunii.

Potrivit Regulamentului Parlamentului European şi al Consiliului CE nr. 1081/2006, art.11, alin 3 (B), costurile indirecte reprezintă  „costuri care nu au o legătură directă, sau pentru care nu poate fi stabilită o legătură directă, cu anumite activităţi individuale din cadrul operaţiunii”.

DE REŢINUT ! (PENTRU UNIUNI JUDEŢENE ŞI ASOCIAŢII) În general, taxa pe valoarea adăugată nu constituie cheltuială eligibilă. Există, totuşi, şi unele excepţii, stabilite de Ordonanţa nr. 29/2007, aprobată prin Legea nr. 249/2007 cu modificările şi completările ulterioare, cât şi de Ordinul nr. 3154/2008, pentru  modificarea şi completarea  Normelor metodologice de aplicare a prevederilor ordonanţei, în sensul că organismele neguvernamentale nonprofit cu personalitate juridică, pentru activitatea desfăşurată fără scop patrimonial „beneficiază de restituirea taxei pe valoarea adăugată”.

5. REGULA N+3 (N+2)


Angajamentul (alocarea financiară) pentru anul N trebuie să fie cheltuită şi certificată de către statele membre până în anul N+3 (N+2), inclusiv.


Sumele necheltuite se pierd. Regula se aplică la nivelul PO, nu al proiectelor, şi necesită o monitorizare atentă a cheltuielilor din partea AM/AC pentru a se preveni pierderea banilor. Este aplicabilă tuturor instrumentelor: FEDR, FSE şi FC.
DE REŢINUT ! Aplicarea regulii este diferită pentru statele membre. Cele 10 state care au aderat în 2004, precum şi România şi Bulgaria, beneficiază de regula N+3 în perioada 2007-2010 şi regula N+2 în perioada 2011-2013, în vreme ce celelalte state membre sunt constrânse exclusiv de regula N+2.


6. PAŞII DE URMAT DE LA LANSAREA CERERII DE PROIECTE ŞI 
PÂNĂ LA IMPLEMENTAREA PROIECTULUI
Pasul 1: Autoritatea de Management anunţă deschiderea cererii (apelului) de proiecte, pe un  anumit domeniu de intervenţie, în cadrul unei axe. Societatea cooperativă, ca beneficiar eligibil, accesează web-site-ul respectiv, descarcă documentaţia aferentă şi anexele solicitate de Autoritatea de Management. 
Pasul 2: Solicitantul studiază amănunţit Ghidul solicitantului şi anexele aferente, pentru a vedea dacă îndeplineşte condiţiile cerute de acestea. În caz afirmativ, se procedează la completarea cererii de finanţare (potrivit modelului unic pentru toate cele trei instrumente structurale, cu anexe diferenţiate pe fiecare fond în parte), precum şi a planului de afaceri şi a declaraţiilor, procedându-se totodată la procurarea documentelor oficiale cerute de Ghidul solicitantului.
DE REŢINUT ! Programelor operaţionale le corespunde cel puţin un Ghid al Solicitantului, aferent fiecărei axe prioritară, iar, în unele cazuri există ghiduri destinate fiecărui domeniu major de intervenţie sau chiar fiecărei operaţiuni Până la data elaborării prezentei lucrări au fost publicate Ghiduri ale solicitantului doar pentru unele axe/domenii/operaţiuni, acestea putând fi identificate direct pe paginile de web ale programelor respective (menţionate în capitolul anterior).

În anexele 1-11 la prezenta lucrare se regăsesc elementele sintetice ale fişelor de apeluri de proiecte pentru operaţiunile cu finanţare din POS-CCE, cele mai relevante pentru societăţile cooperative meşteşugăreşti, pentru care există publicate şi Ghidurile corespunzătoare ale Solicitantului.   

Pe măsura apariţiei şi a altor Ghiduri ale solicitantului , informaţiile respective vor fi postate şi pe web-site-ul UCECOM (www.ucecom.ro), la secţiunea „Buletin de integrare europeană”.  
Pasul 3: Cererea de finanţare şi anexele completate se multiplică şi se îndosariază conform precizărilor din Ghidul solicitantului, dosarul respectiv fiind apoi depus la sediul Autorităţii de Management sau al Organismului Intermediar, în funcţie de indicaţiile din Ghidul solicitantului, cuprinzând documentele necesare. 

Pasul 4: După caz, AM sau OI iau în evidenţă cererea de finanţare, aceasta fiind verificată din punct de vedere al conformităţii administrative, potrivit procedurilor interne. În situaţia în care se constată lipsa unui document, organismul primitor anunţă în scris acest lucru. După completare, proiectul poate fi redepus, în cadrul aceleiaşi cereri de proiecte.
Pasul 5: Organismul Intermediar verifică eligibilitatea proiectului, în conformitate cu criteriile aprobate şi cuprinse în Ghidul solicitantului, pentru fiecare domeniu de intervenţie în parte.
Pasul 6: Autoritatea de Management realizează evaluarea tehnică şi financiară a proiectului, pe baza grilei de evaluare prezentată în Ghidul solicitantului, proiectului acordându-i-se un punctaj. Pe baza punctajului, proiectul este selectat (admis sau respins), conform criteriilor aprobate de Comitetul de Monitorizare, solicitantul fiind anunţat în scris în legătură cu aceasta.
Pasul 7: Dacă proiectul a fost aprobat, se semnează contractul de finanţare, urmând a se proceda apoi la realizarea activităţilor prevăzute în proiect.

După derularea fiecărei activităţi, se transmite Autorităţii de Management o cerere de rambursare a cheltuielilor eligibile efectuate, însoţită de documentele justificative necesare. Perioada efectivă până la primirea în cont a sumelor este de circa 60 zile calendaristice, în condiţiile în care nu se constată nereguli în legătură cu documentele justificative.


CAPITOLUL III – ELEMENTELE DEFINITORII ALE UNUI PROIECT


1. DEFINIREA ŞI Cristalizarea ideii de proiect

Un proiect reprezintă o serie de activităţi ce vizează atingerea unor obiective clar specificate, într-o perioadă de timp şi cu un buget stabilit.


Un proiect trebuie să aibă:

- părţi interesate clar identificate, inclusiv grupul-ţintă principal şi beneficiarii finali;

- coordonare, management şi aranjamente financiare clar stabilite;

- un sistem de monitorizare şi evaluare (care să sprijine realizarea performanţelor);

- un nivel adecvat al analizei financiare şi economice, care indică dacă beneficiile proiectului depăşesc costurile acestuia.

Pentru a ajunge la cristalizarea ideii de proiect sunt necesare:


- Formularea unui obiectiv concret. Creditul nerambursabil primit trebuie privit exclusiv ca un mijloc de realizare a acestuia (traseul invers este exclus, adică nu se vor solicita anumite sume, urmând ca de abia după aceea să se identifice posibilităţile de justificare a cheltuirii lor !);


- Clarificarea oricăror nelămuriri în mod nemijlocit, cu sprijinul direct al Autorităţii de Management, sau al Organismului Intermediar; 


- Efectuarea unei autoevaluări a fezabilităţii proiectului, pe baza grilei prevăzute în Ghidul solicitantului;


- Stabilirea realistă a activităţilor prevăzute în proiect, pentru ca acestea să poată fi realizate ca atare, ele devenind obligatorii după aprobarea proiectului. 

Modificările ulterioare nu se pot efectua decât în scris, fiind înglobate într-un act adiţional la contractul de finanţare (procedură dificilă şi care ar trebui evitată);


- Parcurgerea atentă, în întregime, filă cu filă, a Ghidului solicitantului, inclusiv a tuturor anexelor acestuia.

2. STRUCTURA UZUALĂ A UNUI PROIECT


În mod obişnuit un proiect (o fişă standard de proiect) trebuie să cuprindă următoarele elemente: 


2.1. Informaţii de bază: detalii administrative despre solicitant, localizarea şi durata proiectului, costul total, numele partenerilor, titlul şi rezumatul proiectului.


Această secţiune trebuie completată la o fază înaintată a procesului de conceptualizare şi structurare a proiectului deoarece:


- identificarea şi selectarea solicitantului principal cel mai potrivit şi a partenerului/partenerilor necesită o analiză atentă a diverselor instituţii şi depinde în mod deosebit de componentele, activităţile şi rezultatele principale ale proiectului;


- titlul proiectului este foarte important şi funcţionează ca o marcă înregistrată sau o siglă – ar trebui să simbolizeze întregul proiect;


- costurile pot fi determinate numai după estimarea costurilor fiecărei activităţi şi a componentelor proiectului;


- durata proiectului depinde, de asemenea, de componentele şi activităţile proiectului (proiectele care includ construcţii necesită o perioadă mai îndelungată pentru a fi demarate).


Este obligatoriu ca solicitantul principal:


- să demonstreze experienţă în gestionarea de proiecte (constituie un atu derularea unor proiecte de natură, complexitate şi buget similare);


- să demonstreze existenţa unor resurse adecvate (financiare şi umane) de gestionare a proiectului;


- să coordoneze procesul de structurare a proiectului;


- să numească un promotor al proiectului.


2.1.1. Criterii care trebuie luate în considerare în procesul de selectare a celui mai potrivit solicitant principal:

- capacitatea financiară şi de management;

- numărul de proiecte cu valoare similară sau mai mare implementate cu succes;

- experienţă demonstrată în gestionarea unor proiecte similare;

- evidenţa şi lista proiectelor PHARE;

- raportul între solicitările anterioare aprobate şi cele respinse;

- numărul personalului cu specializare în domeniile principale ale proiectului şi în gestionarea proiectelor finanţate de UE sau alţi finanţatori;

- reputaţia;

- competenţele /rolurile instituţiei principale implicate în proiect.


Odată ce au fost formulate obiectivul principal şi sub-obiectivele, componenta principală a proiectului, rezultatele aşteptate şi impactul, este importantă realizarea unei analize a factorilor interesaţi pentru a identifica toţi actorii (direcţi şi indirecţi) pentru proiect şi pentru a stabili astfel provocările majore, oportunităţile şi actorii care pot avea un impact negativ sau pozitiv asupra proiectului. 


În mod evident, este mai facilă includerea instituţiilor care sprijină din start proiectul, dar nu trebuie neglijaţi nici actorii care pot avea un impact negativ (organizarea de întâlniri cu aceştia pentru a li se explica proiectul şi beneficiile lui, explorarea modului în care ei se pot implica).


Analiza factorilor interesaţi şi evaluarea riscului sunt două instrumente de management al ciclului proiectului (MCP) ce trebuie folosite în paralel pentru a identifica şi selecta cei mai potriviţi parteneri de proiect.


Titlul proiectului are o importanţă deosebită întrucât simbolizează proiectul şi reprezintă primul contact al publicului şi evaluatorilor cu acesta.


Titlul ales trebuie să fie clar şi să evite confuziile.


Durata proiectului poate fi fixată în avans într-o fază incipientă a proceselor de conceptualizare sau proiectare, dar activităţilor propuse iniţial li se pot adăuga alte activităţi sau componente ce pot necesita extinderea perioadei fixate iniţial.


Costurile pot varia substanţial în funcţie de activităţile specifice şi durata proiectului. Bugetul şi costurile se leagă în mod direct de activităţile propuse şi trebuie analizate în momentul în care proiectul a fost bine definit sub aspectul duratei şi al obiectivelor.
2.2. Prioritatea relevantă şi aria principala de intervenţie, din perspectiva Programului Operaţional
ATENŢIE ! Un proiect (o solicitare) trebuie să se adreseze doar unei priorităţi şi unei singure arii principale de intervenţie


Programele operaţionale  se împart între mai multe priorităţi , fiecare prioritate fiind sub-divizată în mai multe arii principale de intervenţie.


Ariile de intervenţie sunt de obicei precise şi detaliate în ce priveşte impactul şi scopul preconizat, solicitanţii eligibili, beneficiarii ţintiţi etc., iar proiectul trebuie să fie încadrat sub o singură arie specifică de intervenţie.


Trebuie citit cu mare atenţie Ghidul cu privire la ariile principale de intervenţie, iar solicitările trebuie să se adreseze direct acestor arii.


Pentru a evita greşelile se recomandă:


- definirea în sens larg a proiectului sub aspectul obiectivului / obiectivelor generale, impactului preconizat şi al scopului;


- studierea Programelor Operaţionale şi a ariilor relevante şi încercarea definirii ariei principale de intervenţie în care proiectul trebuie încadrat ca solicitare;


- citirea cu atenţie a priorităţilor şi a ariei principale de intervenţie în care poate fi încadrat proiectul şi extragerea informaţiilor-cheie cu privire la elementele pe care ar trebui să se axeze pentru a fi eligibile;


- extragerea din prioritatea sub care se încadrează aria-cheie a oricărei informaţii adiţionale ce ar putea ajuta la încadrarea proiectului;


- organizarea unei întâlniri a echipei de proiect pentru a explica şi dezbate principalele concluzii.


Pentru a se evita risipa de timp, efort şi energie pentru un proiect ce ar putea să nu fie eligibil, neîncadrându-se în nicio prioritate şi în nicio arie principală de intervenţie, se recomandă ca analizarea şi identificarea ariei de intervenţie pentru care se va  face solicitarea să aibă loc cât mai devreme în faza de conceptualizare.

2.3. Obiective: Obiectivul General (care se referă la aria principală de intervenţie) şi Obiectivele Specifice.


Un proiect este definit prin obiective (generale şi specifice), sferă, scop, mijloace, perioadă de timp şi resurse.

Obiectivul / obiectivele proiectului în cazul solicitării de Fonduri Structurale trebuie să corespundă obiectivelor priorităţii sau ariei principale de intervenţie identificată în Programul Operaţional relevant sau în Ghidul solicitantului.


Obiectivul general trebuie să acopere obiectivele specifice, care, la rândul lor, trebuie clar definite (ca un pachet de activităţi în Matricea logică) şi să contribuie la obiectivul general.

2.4. Descriere: Această secţiune explică raţionamentul proiectului, viitorii beneficiari (direcţi şi indirecţi) şi plasează proiectul în contextul şi mediul său.


2.4.1. Context şi justificare

Este una dintre cele mai importante secţiuni, întrucât trebuie să convingă evaluatorii de ce este important proiectul pentru comunitatea / regiunea în care se implementează.


Este foarte important să se explice clar de ce trebuie promovat proiectul, în mod convingător, pe baza unor date concrete: cifre, concluziile unor studii sau cercetări, rapoarte, statistici etc.


În cazul în care există mai multe proiecte cu aceeaşi temă, solicitanţii trebuie să aibă în vedere posibilitatea cooperării, în parteneriat, în vederea realizării unei solicitări comune (proiectele din FSC trebuie să aibă un impact regional şi este posibil ca evaluatorii să respingă toate solicitările pe motiv că problemele cărora se adresează pot fi mai bine soluţionate prin proiecte comune).


Proiectele trebuie să se adreseze priorităţilor şi nevoilor identificate la nivel local / regional şi să derive din ele (trebuie valorificate concluziile şi informaţiile ocazionate de o strategie locală deja existentă).


Justificarea proiectului trebuie să urmeze următorii paşi:


- formularea problemelor cărora li se adresează proiectul;


- identificarea, enumerarea şi studierea documentelor programatice relevante, cercetările, studiile, rapoartele privind subiectul (provenind, de pildă, de la asociaţii si fundaţii, ONG-uri, UE, Guvern, universităţi etc.);


- extragerea din acele documente a informaţiei relevante ce poate veni în sprijinul proiectului;


- colectarea de informaţii, date statistice, fapte concrete, rapoarte şi alte documente ce vor ajuta la justificarea şi descrierea situaţiei specifice / mediului şi problemelor cărora răspunde proiectul.


2.4.2. Grupul-ţintă (descrierea beneficiarilor)


Beneficiarii pot fi direcţi şi indirecţi.

De exemplu, într-un proiect ce îşi propune să îmbunătăţească abilităţile de utilizare a calculatorului şi tehnologiei informaţiilor în rândul angajaţilor, aceştia sunt beneficiarii direcţi ai proiectului, dar beneficiarii indirecţi pot include: familiile angajaţilor, clienţii şi furnizorii societăţii, furnizorii de IT şi calculatoare etc. Este esenţial să se cuantifice exact numărul beneficiarilor (direcţi şi indirecţi) ai proiectului pentru a estima costul proiectului / beneficiar şi a verifica dacă raportul cost / beneficiu este justificabil şi adecvat.


2.4.3. Legătura cu alte proiecte

Această secţiune trebuie să detalieze alte proiecte sau acţiuni ce au fost implementate de solicitantul principal şi / sau parteneri, vizând aceeaşi problemă sau o altă problemă ce derivă din aceasta sau este relaţionată cu problema principală abordată în proiectul respectiv.
2.5. Rezultanta (outputs) / Rezultatele: 

Cele două noţiuni nu trebuie confundate:


- rezultanta este ceea ce rezultă în urma unui pachet de activităţi din cadrul unui obiectiv specific (rezultate obţinute în timpul proiectului);


Rezultanta obţinută ar trebui să rezulte în impacturi şi beneficii concrete pentru grupul sau grupurile-ţintă.


- rezultatele se referă la beneficiile pentru grupurile-ţintă din cadrul unui obiectiv specific (la finalizarea respectivului proiect).


Ca şi indicatorii din Matricea logică, rezultatele trebuie să fie „SMART” (Specifice, Măsurabile, Alocabile, Realiste şi Încadrate în Timp).
2.6. Activităţi: descrierea detaliată (din Matricea Logică sau Matricea Relevanţei).


Activităţile sunt legate de datele de intrare şi mijloace (input), rezultantele, rezultatele şi obiectivele proiectului.


În cadrul proiectelor complexe, activităţile sunt adesea grupate în pachete de activităţi.
2.7. Calendarul proiectului: stabilirea datelor de pornire şi de finalizare a proiectului.


O particularitate a Fondurilor Structurale, în comparaţie cu fondurile PHARE, este aceea că fondurile vor fi alocate solicitantului principal în momentul în care proiectul a demonstrat obţinerea de rezultate (aşadar după finalizarea unora dintre activităţile proiectului şi depunerea unui raport) şi este, prin urmare, necesar să se planifice activităţile proiectului ţinând cont de această particularitate.

ATENŢIE ! Întârzierile în proiect faţă de calendarul prezentat în solicitare pot cauza întârzieri serioase în efectuarea plăţilor.


Este necesar să se aloce suficient timp în cadrul calendarului proiectului şi pentru auditul ce trebuie realizat (auditul este o cerinţă pentru proiectele ce depăşesc o anumită valoare, precizată în Ghidul solicitantului). Proiectele ce implică proceduri de achiziţie trebuie, de asemenea, să se conformeze reglementărilor în vigoare privind achiziţiile publice.

2.8. Bugetul: include costurile de management şi operare; costuri de capital, servicii ce trebuie subcontractate şi alte cheltuieli.


Fiecare activitate enumerată în Matricea Logică şi / sau Matricea Relevanţei trebuie evaluată sub aspectul costurilor necesare şi inclusă la cheltuielile relevante din modelul de buget.


Matricea Relevanţei oferă un buget simplificat ce poate fi utilizat în fişa de proiect pentru a detalia costurile preconizate ale proiectului.

ATENŢIE ! Supraestimarea sau subestimarea costurilor unui proiect reprezintă o greşeală des întâlnită. Această problemă poate fi evitată numai utilizând un model de buget detaliat şi prin calcularea costului fiecărei activităţi şi prezentarea pe larg a tuturor resurselor necesare pentru finalizarea activităţilor.

2.9. Aranjamentele privind implementarea măsurilor şi experienţa anterioară în proiecte similare: cine va fi responsabil de managementul proiectului ? Ce s-a stabilit pentru asigurarea implementării ?

Această secţiune a fişei de proiect necesită în primul rând detalierea măsurilor de management de proiect pentru a identifica echipa proiectului.


O unitate de management a proiectului poate include, în funcţie de mărimea şi de sfera proiectului:

- 1 manager (coordonator) de proiect;


- 1 sau mai mulţi asistenţi;


- 1 sau mai mulţi administratori de proiect;


- 1 contabil


Posturile de mai sus vor fi plătite din bugetul proiectului, în funcţie de numărul de zile/luni de lucru alocate.


Trebuie concepute devreme în proiect termenii de referinţă exacţi şi fişele de post (acestea pot fi redactate şi incluse chiar ca anexă la solicitare).


Trebuie evitată numirea de membri în echipa de management a proiectului pe baze non-profesionale, deoarece:


- buna derulare a proiectului (şi deci efectuarea plăţilor) poate fi periclitată de personal fără experienţă şi inadecvat calificat;


- solicitarea va fi atent evaluată de evaluatori independenţi şi membrii echipei de management a proiectului trebuie să demonstreze experienţă relevantă (solicitarea va pierde puncte dacă echipa de management propusă nu întruneşte cerinţele şi acest lucru scade şansele de selecţie a proiectului).


Această secţiune ar trebui să detalieze rolurile şi responsabilităţile preconizate pentru fiecare partener în cadrul proiectului şi să descrie atribuţiile membrilor propuşi pentru echipa de management (dacă termenii de referinţă şi fişele de post nu sunt incluse în anexă). Ar trebui, totodată, să detalieze modul în care se va asigura respectarea principiilor UE privind o bună guvernare (transparenţă, deschidere, participare, răspundere, eficacitate şi coerenţă) şi cum vor fi ele implementate pe parcursul proiectului.


Această secţiune trebuie să enumere, de asemenea, toate proiectele relevante din fonduri externe (UE, Banca Mondială etc.) implementate de solicitantul principal şi partenerii proiectului. Aceasta ajută la demonstrarea capacităţii de management şi absorbţie şi, dacă experienţa este vastă, poate contribui serios la creşterea punctajului acordat fişei şi solicitării.
2.10. Impact / Sustenabilitate: 

Această secţiune îşi propune:

- să detalieze impactul economico-social preconizat pentru proiect;


- să specifice costurile pentru dezvoltarea viitoare a proiectului şi opţiunile vizând asigurarea continuării activităţilor după încheierea proiectului (sustenabilitatea se măsoară la 6 luni sau la un an de la finalizare).


Se urmăresc identificarea impactului şi beneficiile la nivel general, pentru societatea cooperativă meşteşugărească, în ansamblu, dar şi impactul geografic al proiectului (local, regional, naţional), având în vedere faptul că Fondurile Structurale pun accent pe impactul regional. În ce priveşte partea de sustenabilitate se doreşte ca la această etapă să se identifice sursele pentru continuarea proiectului după epuizarea finanţării din Fonduri Structurale. Dacă proiectul generează venituri, este nevoie să se specifice pentru ce vor fi utilizate aceste venituri.
2.11. Priorităţile pe orizontală ale UE: modul în care proiectul îndeplineşte cerinţele/ standardele privind cele trei priorităţi ce pot fi incluse în formularul de solicitare final:


- Egalitatea de şanse, definită drept combaterea discriminării şi excluderii pe bază de sex, rasă, etnie, apartenenţă religioasă, dizabilităţi, vârstă sau orientare sexuală (efect al proiectului ce poate fi neutru, pozitiv sau negativ);


- Dezvoltarea durabilă, definită ca satisfacerea nevoilor generaţiei actuale fără periclitarea nevoilor generaţiilor viitoare (efectul proiectului asupra mediului – neutru, pozitiv sau negativ);


- Strategia Lisabona, ce urmăreşte să asigure mai multe locuri de muncă şi de un nivel calitativ mai bun într-o Europă inovatoare şi atractivă. Ea îşi propune ca până în 2010 să transforme Europa în cea mai competitivă economie la nivel mondial, bazată pe cunoaştere, fiind motorul celor mai recente politici şi programe de finanţare ale Comisiei Europene (solicitanţii trebuie să demonstreze modul relevant în care proiectul va contribui la realizarea strategiei Lisabona).

2.12. Matricea relevanţei: asigură o imagine globală a proiectului.


Matricea relevanţei ar trebui  folosită în completarea Matricei Logice şi ataşată ca anexă la fişa proiectului.


În multe privinţe, Matricea relevanţei şi Matricea logică sunt asemănătoare. Ambele includ: obiectivele specifice / rezultate / activităţi.


Matricea relevanţei oferă însă mai multe observaţii cu privire la proiect şi este mai potrivită pentru solicitările de Fonduri Structurale, întrucât:


- include priorităţile şi ariile-cheie de intervenţie din PO şi demonstrează astfel nivelul de contribuţie a obiectivelor proiectului la priorităţile PO şi ariile de intervenţie şi legătura cu acestea;


- rezultatele, rezultantele, activităţile şi inputul (datele de intrare, mijloacele) sunt prezentate într-o manieră logică şi coerentă, facilitând înţelegerea proiectului;


- include liniile bugetare principale şi oferă în acest fel o imagine comprehensivă asupra proiectului.


Notă: Cele de mai sus nu constituie o tratare exhaustivă a problematicii unui proiect, ci recomandări care pot varia în funcţie de tipul şi specificul acestuia.

3. întocmirea cererii de finanţare


Trebuie respectat întocmai, până la cel mai mic detaliu, formatul cererii de finanţare publicat de Autoritatea de Management în Ghidurile solicitantului, aferente programelor operaţionale. Pentru POS-CCE 2007 – 2013 formularul este redat în Anexa 12 la prezenta lucrare.

Titlul cererii trebuie formulat cu cea mai mare atenţie, în mod concis şi clar, astfel încât acesta să inducă avantajele şi rezultatele aşteptate ale proiectului;


Obiectivele cererii de finanţare (care nu trebuie confundate cu activităţile) trebuie să respecte „Regulile SMART”;

Rubrica „Obiective” trebuie să cuprindă în mod obligatoriu denumirea programului operaţional, axa prioritară şi domeniul major de intervenţie în care se încadrează proiectul respectiv;


La formularea activităţilor, trebuie stabilit cine răspunde de fiecare activitate, care sunt resursele necesare (personal, echipament, timp), delimitarea în timp şi modul în care se întrepătrund). Activităţile trebuie să fie clare şi detaliate, coerente şi corelate între ele, având ca scop realizarea obiectivelor proiectului;

Rezultatele trebuie prezentate cu cea mai mare atenţie, în mod specific şi mai ales cuantificabil;

Trebuie precizate sursele de finanţare care urmează a fi utilizate după terminarea proiectului, astfel încât să se asigure sustenabilitatea cererii de finanţare, cu alte cuvinte, continuarea funcţionării structurilor create în cadrul proiectului. 



Trebuie demonstrată, de asemenea, viabilitatea acestor structuri şi trebuie subliniat impactul structural al proiectului şi îmbunătăţirile aduse de acesta;

Indicatorii de rezultat ai cererii de finanţare trebuie să fie cât mai relevanţi din punctul de vedere al importanţei şi al valorii. În acest sens, de ajutor este şi grila de evaluare tehnică şi financiară, anexată Ghidului solicitantului.


4. Greşeli frecvente la DEPUNEREA cererilor de

Finanţare

Cu toate că cererea de finanţare nerambursabilă reprezintă punctul culminant al unei munci de luni de zile, pentru Autoritatea Contractantă aceasta nu reprezintă decât o documentaţie printre multe altele de acelaşi tip.

Reprezentanţa Comisiei Europene la Bucureşti a identificat o listă a principalelor greşeli frecvente, constatate la depunerea cererilor de finanţare din fonduri structurale. Acestea constau în:
* Greşeli aritmetice în calculul bugetului. De pildă suma efectivă a liniilor bugetare defalcate diferă faţă de suma solicitată, deci bugetul conţine procentaje greşite ale finanţării solicitate şi ale contribuţiei proprii. Sau foaia de calcul a bugetului nu cuprinde decât valoarea finală a sumei solicitate, fără ca toate liniile bugetare să fie completate, calculate şi justificate.

* Documentaţie însoţitoare incompletă, prin nerespectarea „Listei de verificare a documentelor-suport din formularul cererii de finanţare”. Spre exemplu, dacă solicitantul uită să includă în documentaţia depusă CV-urile experţilor responsabili cu activităţile-cheie ale proiectului, el nu mai poate face completări ulterioare, iar cererea sa de finanţare este respinsă.

* Cereri scrise de mână sau diferit faţă de instrucţiunile din Ghidul solicitantului. Transmiterea unei cereri de finanţare reprezintă un angajament oficial al solicitantului conform căruia toate detaliile proiectului sunt corecte şi reale. Cererea de finanţare împreună cu anexele trebuie să fie completate în limba română şi să respecte formularele tip, fiind redactate la calculator, utilizând cu stricteţe formatul (ex. Times New Roman), dimensiunea fonturilor (ex. 12) şi spaţierea (ex. la un rând şi jumătate) prevăzute. Toate documentele trebuie să fie semnate şi ştampilate de reprezentantul legal al beneficiarului, în josul fiecărei pagini, şi numerotate.

* Supraestimarea costurilor eligibile. Comitetul de evaluare poate reduce bugetul alocat în mod supraestimat pentru un articol bugetar, pe baza preţurilor pieţei, dar nu poate realoca surplusul la o altă linie bugetară. Apare insă riscul scăderii volumului finanţării nerambursabile sub limita minimă indicată în Ghidul solicitantului, şi deci cererea de finanţare să fie respinsă.
* Incompatibilitate între buget şi metodologie, lipsa de corelare între activităţi şi sumele solicitate. Metodologia trebuie să fie compatibilă şi coerentă cu acţiunile (activităţile prezentate). Spre exemplu, unele puncte din buget nu sunt justificate în descrierea proiectului, sau, în unele cazuri, din partea descriptivă decurge nevoia unor articole/activităţi, dar acestea nu se regăsesc în buget.

* Nerespectarea Ghidului solicitantului aferent cererii de propuneri de proiecte. Solicitanţii trebuie să citească atent Ghidul solicitantului şi să-şi completeze cererea de finanţare în mod corespunzător, neţinând cont de ghidurile aferente altor programe de finanţare anterioare.

* Durata incorectă a proiectului. Proiectul are o durată specifică şi clar definită în Ghidul solicitantului. Spre exemplu, aceasta nu poate depăşi 18 luni. Dacă din construcţia iniţială a proiectului, durata sa este mai mare de 18 luni, se vor reduce unele activităţi pentru a se putea încadra în durata prevăzută.

* Grupuri-ţintă neeligibile. Grupurile-ţintă prevăzute în cererea de finanţare trebuie să fie clar definite, iar terminologia folosită în întreaga cerere de finanţare trebuie să fie aceeaşi. De exemplu, termenul “cursant” nu trebuie înlocuit cu “student” (deoarece este posibil ca acesta din urmă să nu desemneze un grup-ţintă eligibil).

* Bugetul solicitat nu se încadrează în limitele finanţărilor nerambursabile şi ale procentului de cofinanţare al proiectului. Limita superioară şi inferioară a bugetului sunt specificate clar în Ghidul solicitantului. Orice cheltuială neeligibilă, precum şi orice cheltuială conexă ce va apărea în timpul implementării proiectului va fi suportată de către solicitant, dar nu va fi luată în calcul la determinarea contribuţiei proprii a solicitantului. Contribuţia în natură nu este considerată contribuţie proprie a solicitantului şi nu este eligibilă.
* Activităţi neeligibile. Dacă solicitantul propune un proiect ale cărui activităţi principale sunt neeligibile, Comitetul de evaluare va respinge proiectul.
* Proiect neeligibil. Solicitanţii justifică eligibilitatea proiectelor lor în anumite secţiuni specifice ale cererii de finanţare. Solicitanţii trebuie să pregătească proiecte care corespund domeniului de aplicare şi scopurilor programelor de finanţare existente şi nu să încerce să adapteze programele de finanţare existente la ideile lor de proiecte, altfel cererea va fi respinsă.
* Neconformitate administrativă. Printre altele, cererea va fi respinsă dacă solicitantul ori partenerul sunt în stare de insolvenţă sau nu şi-au îndeplinit obligaţiile de plată a impozitelor, taxelor şi contribuţiilor de asigurări sociale 
* Solicitant şi/sau partener neeligibil. Ghidul solicitantului defineşte clar solicitanţii şi partenerii eligibili. Dacă activităţile descrise în proiect nu sunt incluse în documentele statutare cererea va fi respinsă, aceste aspecte fiind valabile şi pentru eventualii parteneri ai solicitanţilor.
SEMNAL ! Autoritatea de Management pentru Programul Operaţional Sectorial „Creşterea Competitivităţii Economice” semnalează, la rândul său, că multe dintre proiectele primite prezintă o serie de greşeli, care au condus la respingerea lor încă din prima etapă de evaluare. 

Acestea se referă la:


- documente lipsă sau expirate;

- certificate fiscale din care rezultă existenţa unor datorii către stat, deşi una dintre condiţiile impuse este tocmai lipsa unor astfel de datorii;

- inadvertenţe la întocmirea bugetului, mai exact, la precizarea cheltuielilor eligibile şi neeligibile.


Totodată, s-au constatat diferenţe mari, de ordin calitativ, între proiectele întocmite cu sprijinul unor consultanţi şi cele întocmite numai „prin forţe proprii”.

5. documentaţii Şi proceduri aferente proiectului

5.1. Documentaţii

În funcţie de programul operaţional accesat, cererea de finanţare este însoţită de planul de afaceri şi de anumite „Declaraţii” pe care solicitantul este obligat să le întocmească (ex.: Declaraţia de eligibilitate, Declaraţia de angajament).

De asemenea, proiectul (fişa de proiect) şi cererea de finanţare din fonduri structurale trebuie sprijinite şi de alte documente-suport precum:


- orice documente relevante ce sprijină sau justifică proiectul (ex. studii, chestionare, rapoarte, acorduri de parteneriat etc.), publicate de instituţii recunoscute cum ar fi centre de cercetare, universităţi, ministere, ONG-uri;


- strategii locale / regionale;


- documentaţii tehnice (specificaţii tehnice şi schiţe ale lucrărilor de construcţii ce urmează să fie realizate, autorizaţii şi certificate legale);


- studii de fezabilitate şi pre-fezabilitate (studiul de pre-fezabilitate este o cerinţă pentru toate proiectele, chiar dacă studiul de fezabilitate nu este absolut necesar, întrucât depinde de sfera proiectului şi de buget);


- analiza cost – beneficiu (CBA), obligatorie pentru toate proiectele;


- evaluarea impactului de mediu (în special pentru proiectele mari);


- documentaţia de licitaţie (pentru lucrări, materiale, servicii, în funcţie de legea privind procedurile de achiziţie publică).
DE REŢINUT ! Este posibil ca includerea tuturor acestor documente şi studii în fişa de proiect să nu fie posibilă. În acest caz, promotorii proiectului trebuie să utilizeze un plan de implementare a proiectului pentru a se asigura că documentele vor fi disponibile până la data prevăzută pentru depunere.


În absenţa studiilor şi documentaţiei obligatorii, proiectul va fi respins, deci este absolut necesară alocarea de timp suficient şi resurse pentru finalizarea dosarului de proiect.

4.2. Proceduri

La momentul configurării activităţilor prevăzute a se desfăşura în cadrul proiectului, pe parcursul perioadei de implementare a acestuia, este necesar a fi avute în vedere şi o serie de proceduri care, dacă nu sunt corect planificate încă de la început, pot conduce la blocarea proiectului, prin nerespectarea graficului de timp  asumat de solicitant în cererea de finanţare depusă, şi anume: 


  
A. Derularea achiziţiilor - se vor parcurge mai multe etape:
DE REŢINUT ! Pentru echipamentele a căror valoare depăşeşte valoarea de 10.000 Euro pentru fiecare achiziţie, se va iniţia o cerere de ofertă.

A1. Elaborarea documentaţiei de atribuire (informaţii privind beneficiarul, stabilirea datei-limită de transmitere de clarificări ofertanţilor, cerinţele minimale de selecţie, caietul de sarcini, mod de elaborare şi prezentare a propunerilor tehnice şi financiare, stabilirea criteriului de atribuire aplicat, clauze contractuale obligatorii)


A2. Transmiterea invitaţiilor de participare (cel puţin la trei entităţi, cu documentaţia de atribuire)


A3. Primirea şi evaluarea ofertelor (păstrarea lor nedeschisă până la data-limită de depunere, alegerea ofertei cu întocmirea unui proces-verbal, cu argumentarea alegerii, în concordanţă cu documentaţia de atribuire)


A4. Întocmirea şi semnarea contractelor de furnizare (în două exemplare, ştampilate de ambele părţi şi datate, cu precizarea tuturor condiţiilor privind livrarea, recepţia, cerinţele de calitate, service, garanţii)

B. Recepţia, instalarea, configurarea echipamentelor şi utilajelor (se vor respecta clauzelor din contracte, potrivit standardelor în vigoare)


C. Mediatizarea scopului şi rezultatelor proiectului (anunţ în presă referitor la demararea proiectului şi, respectiv, la încheierea acestuia, marcarea utilajelor achiziţionate cu autocolante, conform prevederilor din POS accesat, tipărirea şi transmiterea unor pliante cu informaţii privind proiectul, postarea unei informaţii pe web-site-ul societăţii, organizarea unei conferinţe de presă la finalizarea proiectului)


D. Monitorizare şi evaluare (pentru respectarea planificării activităţilor, luarea măsurilor de corecţie ce se impun)


E. Managementul proiectului (echipa de implementare a proiectului poate cuprinde un coordonator de proiect (care conduce activităţile, elaborează documentaţia pentru achiziţii, conduce operaţiunile de recepţie şi control al utilajelor achiziţionate, participă la întocmirea cererilor de rambursare şi a rapoartelor de progres), un expert în implementare din cadrul societăţii (care contribuie la planificarea activităţilor din proiect, întocmeşte, urmăreşte, aplică şi transmite la Organismul Intermediar documentaţia de implementare în concordanţă cu contractul de finanţare, coordonează întocmirea documentaţiei de atribuire a contractelor de achiziţie, supervizează întocmirea cererilor de rambursare şi a rapoartelor de progres, ţine legătura cu  entitatea finanţatoare, transmite informaţiile necesare către factorii implicaţi în derularea proiectului)


F. Asigurarea respectării principiilor vizând concordanţa cu politicile comunitare  şi respectarea legislaţiei naţionale

* Protecţia mediului şi eficienţa energetică (investiţii în tehnologii nepoluante, cu impact pozitiv asupra calităţii mediului, utilaje cu consum redus de energie, reducerea emisiilor de gaze  cu efect de seră etc.)

* Egalitatea de şanse (eliminarea discriminării de orice natură: sex, religie, vârstă, naţionalitate, încurajarea antrenării în activităţi utile a persoanelor cu dizabilităţi).

G. Finanţarea proiectului


Şi în acest caz, se vor respecta cu stricteţe, prevederile din Ghidul solicitantului, iar în calcule se va utiliza cursul INFOEUROPA RON/EUR, valabil la data depunerii cererii de finanţare.

a) Bugetul proiectului (poate cuprinde coloanele: Nr.crt.// Denumirea capitolelor şi subcapitolelor // Cheltuieli neeligibile – inclusiv TVA// Cheltuieli eligibile, Total – lei, Total – euro), în funcţie de precizările concrete din Ghidul solicitantului. Coloana „Denumirea capitolelor şi subcapitolelor” poate cuprinde capitole precum: Cheltuieli pentru investiţii (ex. construcţii şi instalaţii, echipamente şi utilaje tehnologice, mobilier, echipamente hardware şi software), Cheltuieli pentru servicii de consultanţă (ex. studii de piaţă şi de evaluare, consultanţă pentru managementul proiectului finanţat, cheltuieli pentru asistenţă/consultanţă juridică), Cheltuieli diverse şi neprevăzute, Cheltuieli aferente implementării proiectului (ex. cheltuieli de publicitate şi informare, cheltuieli de audit), Alte cheltuieli neeligibile.


Trebuie completate toate rubricile bugetului. Ca măsură asiguratorie, este important de completat rubrica „Cheltuieli diverse şi neprevăzute” cu suma maximă admisă de Ghidul solicitantului pentru această categorie de cheltuieli, astfel încât să se elimine posibilitatea depăşirii ulterioare a acestor cheltuieli;


La completarea fiecărei linii de buget trebuie avute în vedere valori realiste, în concordanţă cu preţurile medii existente pe piaţă şi corelate cu activităţile proiectului şi cu resursele alocate;


Cheltuielile neeligibile trebuie incluse la rubrica prevăzută, acestea constituind o dovadă în plus că bugetul întocmit este unul realist. În valoarea cheltuielilor neeligibile se vor include şi taxe aferente (ex. TVA, taxe de timbru etc.).


b) Sursele de finanţare a proiectului


În funcţie de prevederile Ghidului solicitantului, pot cuprinde coloanele: Nr. crt., Surse de finanţare, Valoare – lei, Valoare – Euro. 


Sursele de finanţare pot cuprinde liniile Valoarea totală a proiectului (din care Valoarea eligibilă a proiectului, Valoarea neeligibilă a proiectului), Contribuţia proprie în proiect (din care Contribuţia solicitantului la cheltuielile eligibile, Contribuţia solicitantului la cheltuielile neeligibile), Asistenţa financiară nerambursabilă solicitată.


CAPITOLUL IV – FAZELE DEZVOLTĂRII UNUI PROIECT ŞI 
INSTRUMENTE UTILIZATE

Pentru dezvoltarea unui proiect este necesară parcurgerea următoarelor faze:

1. CONCEPEREA PROIECTULUI


Faza vizează identificarea rezultatelor dorite şi definirea necesarului de informaţii privind construirea proiectului (Instrumentele 1.1-1.6).

Instrumentul 1.1: Întâlniri pentru conceperea proiectului

1.1.1. Conceptualizarea intervenţiei proiectului (corelat cu Instrumentul 1.2)

Pentru fiecare proiect trebuie dezvoltate o Matrice Logică şi o Matrice a Relevanţei care se regăsesc în Anexa la fişa standard de proiect.

În faza de conceptualizare nu este nevoie să se detalieze activităţile şi datele de intrare (inputurile), acesta fiind scopul fazei de proiectare, deşi este util să se noteze toate ideile de activităţi ce rezultă în această fază şi să se facă estimări ale costurilor implicate.


1.1.2. Testarea relevanţei (a se vedea Instrumentul 1.2)

Înainte de trecerea problemelor în Matricea relevanţei, trebuie să asigurăm că fiecare dintre ele îndeplineşte următoarele criterii:


- Fiecare problemă este legată de proiect (nu trebuie incluse probleme care cad în mod clar în afara sferei proiectului);

- Fiecare problemă este una reală pentru oricare dintre factorii interesaţi şi este legată de obiectivul  proiectului (nu trebuie acceptate probleme ipotetice sau vagi, ori probleme despre care nu se ştie clar cui aparţin);

- Fiecare problemă este formulată ca atare şi nu ca o soluţie implicită.

1.1.3. Grupul ţintă / utilizatorii proiectului (a se vedea şi Instrumentul 1.2)

Trebuie verificat dacă descrierea grupului-ţintă / utilizatorilor proiectului, aşa cum este definită în model, corespunde oamenilor care prezintă aceste probleme.


Trebuie, totodată, verificat dacă intervenţia prin proiect va aduce, într-adevăr, beneficii acestor grupuri-ţintă, şi dacă beneficiarii sunt menţionaţi clar în rezultatele descrise în matricea logică.

1.1.4. Dezvoltarea de alternative


Identificarea de alternative este esenţială în procesul de evaluare economică.


Mai întâi se identifică un număr de alternative, care apoi sunt trecute printr-un proces de eliminare treptată, pentru a ajunge la o listă redusă în contextul obiectivelor principale ale proiectului. Se va încerca estimarea costurilor pentru fiecare dintre opţiuni pentru a putea testa eficienţa soluţiilor alternative prin calcularea costului/beneficiu (costul pentru fiecare rezultat).


1.1.5. Testul de eligibilitate a proiectului pentru fiecare alternativă (a se vedea şi Instrumentul 1.4)

Dacă nici o opţiune nu pare eligibilă, fezabilă sau dezirabilă, se verifică dacă dezvoltarea pe mai departe a proiectului ar trebui oprită.


1.1.6. Analiza riscului pentru proiect (a se vedea şi Instrumentul 1.2)


Se verifică aspectele tehnice, politice, instituţionale, legate de managementul de proiect, aspecte legale, de mediu, financiare, sociale, care trebuie trecute în Matricea de Analiză a Riscului. După evaluarea riscului pentru proiect, se va stabili ce rezultantă şi ce activităţi pot fi incluse în proiect pentru a diminua riscurile.


Matricea de analiză a riscului

	Ipoteze ce trebuie să
se adeverească pentru
a permite succesul

proiectului
	Probabilitatea ca ipoteza
să fie adevărată (crescută,
medie, scăzută)
	Impactul asupra succesului proiectului (ce output,
rezultate sau obiective sunt
periclitate)

	
	
	

	
	
	



1.1.7. Partenerii de proiect


Se verifică dacă este utilă organizarea unei întâlniri cu factorii interesaţi şi cu ce scop (de exemplu, pentru a verifica dacă sprijină proiectul, pentru a îmbunătăţi proiectul, pentru a concepe o structură organizatorică).


1.1.8. Co-finanţarea


Se verifică dacă există suficiente resurse pentru co-finanţare şi care este probabilitatea de obţinere a co-finanţării


1.1.9. Testul de coerenţă


Trebuie stabilit pentru proiect: ce se poate face pentru a mări coerenţa cu obiectivele de control ? ce se poate face pentru a mări nivelul de impact dorit ?


1.1.10. Testul de eficacitate


Trebuie răspuns la următoarele întrebări:


- cum poate fi îmbunătăţită intervenţia prin proiect pentru a obţine o eficacitate sporită (contribuţia la obiectivele proiectului) şi pentru a avea o mai bună concentrare asupra grupurilor-ţintă / utilizatorilor proiectului ?


- este evident că rezultanta va fi folosită de grupul-ţintă ?


1.1.11. Testul de pre-fezabilitate


Trebuie analizat dacă lipseşte vreo rezultantă necesară pentru a garanta realizarea obiectivelor proiectului (multe proiecte se concentrează doar asupra infrastructurii, caz în care ar fi de dorit să existe rezultante complementare în domenii ca formare continuă şi marketing).


1.1.12. Nevoia de informaţie adiţională


Trebuie analizat dacă este nevoie de informaţii suplimentare pentru a avansa în construcţia proiectului, legat de:


- verificarea cererii (atunci când cererea pentru rezultantele proiectului este pusă sub semnul întrebării);


- alte date specifice pentru sectorul la care se referă proiectul (atunci când lipsesc date relevante).


Instrumentul 1.2: Matricea de relevanţă a proiectului – are structura:

Titlul proiectului
….......................................……….

	Obiective:

	Obiectivele
specifice ale proiectului
	Obiectivele din axele prioritare
din Programul Operaţional
	Nivelul de contribuţie la

obiectivele respective
(impact)

	Rezultate
	Output (rezultantă)
	Activităţi
	Input

	
	
	
	

	Costul total al proiectului
	................................Euro

	Costuri operaţionale legate de managementul proiectului
	................................Euro

	Costul capitalului
	................................Euro

	Servicii ce vor fi subcontractate şi alte costuri
	................................Euro



Instrumentul 1.3: Identificarea opţiunilor

1.3.1 Această secţiune este menită să ajute la identificarea unui număr de alternative la proiect. Opţiunile sunt trecute printr-un proces de filtrare pentru a se obţine o listă redusă, în contextul obiectivelor prioritare pentru proiect.


1.3.2. Întocmirea listei extinse de opţiuni ( opţiunea 1, 2….).


1.3.3. Cuantificarea costurilor monetare şi a beneficiilor (pentru lista redusă de opţiuni).


1.3.4. Declaraţia de impact cu privire la costurile şi beneficiile non-monetare.


Anumite proiecte oferă beneficii ce nu pot fi cuantificate în termeni monetari, dar care sunt importante şi pot fi utilizate în formularul de solicitare.


Instrumentul 1.4: Lista de verificare a eligibilităţii

Se face o listă de elemente care trebuie avute în vedere pentru eligibilitate în faza de construcţie a proiectului, de tipul:
	ELIGIBILITATEA PROIECTULUI
	Da
	Nu

	1. Solicitantul este eligibil
	
	

	2. Partenerul 1 este eligibil
	
	

	3. Partenerul 2 este eligibil
	
	

	4. Partenerul ….este eligibil
	
	

	5. Asociaţii sunt eligibili
	
	

	6. Acţiunea este legată de o măsură sau activitate acoperită de
    program
	
	

	7. Acţiunea este implementată într-o regiune eligibilă
	
	

	8. Tipul de acţiune propus este eligibil
	
	

	9. Durata acţiunii nu depăşeşte perioada maximă permisă
	
	



Testul de eligibilitate trebuie finalizat cu concluzii şi acţiuni ce decurg din acesta.

Instrumentul 1.5: Schiţa de verificare a cererii

Verificarea cererii este necesară în cazul în care există dubii serioase cu privire la volumul şi compoziţia acesteia. În cazul în care se realizează verificarea cererii, aceasta poate constitui baza pentru studiul de fezabilitate ce ar putea fi contractat pentru faza II a proiectului.


Este important a nu se confunda „nevoia” cu „cererea”( ex.: nevoia de formare prin cursuri / cererea de participare la acestea).

Instrumentul 1.6: Planul I de pregătire a proiectului
	Acţiuni necesare pentru

proiectare
	Persoană responsabilă
	Suport
	Termen-
limită
	Observaţii

	
	
	
	
	

	
	
	
	
	



2. CONSTRUCŢIA PROIECTULUI (PROIECTAREA)


Această fază se referă la selectarea soluţiei, definirea activităţilor pentru fiecare rezultat şi a nevoilor de informare pentru dezvoltarea proiectului (Instrumentele 2.1-2.2)

Instrumentul 2.1: Schiţa studiului preliminar de fezabilitate

2.1.1. Verificări de bază


Se verifică logica de coerenţă, se efectuează testul de coerenţă, testul de eficacitate şi analiza de risc


2.1.2. Testul de fezabilitate


Se verifică dacă:


- lipseşte vreuna dintre rezultantele necesare pentru a garanta îndeplinirea obiectivelor proiectului;


- pentru fiecare rezultantă lipseşte vreuna dintre activităţile necesare pentru a garanta îndeplinirea rezultantei şi a rezultatului;


- pentru fiecare activitate, lipseşte vreo resursă care este absolut necesară pentru a garanta îndeplinirea activităţii;


- bugetul alocat este suficient;


- planificarea în timp a resurselor este adecvată pentru implementarea cu succes a proiectului.

2.1.3 Testul de sustenabilitate


Se stabilesc activităţile şi rezultantele ce pot fi adăugate pentru a creşte sustenabilitatea rezultatelor şi obiectivelor proiectului după finalizarea acestuia (sustenabilitate instituţională, managerială, tehnică, culturală, ecologică, financiară şi economică)


2.1.4. Testarea egalităţii de şanse


Se are în vedere egalitatea de şanse pentru bărbaţi şi femei şi anumite minorităţi sau grupuri ţintă speciale (ex. şomeri pe termen lung, tineri, adulţi). Toate acţiunile întreprinse în cadrul programelor finanţate din FSC trebuie evaluate sub aspectul impactului asupra acestor două elemente.


2.1.5. Testarea obiectivului Strategiei Lisabona


Strategia Lisabona are ca obiectiv principal acela de a face din UE cea mai competitivă şi dinamică economie bazată pe cunoaştere, la nivel mondial, până în 2010. Această strategie este forţa motrice a politicilor şi programelor UE şi trebuie avută în vedere la evaluarea contribuţiei proiectului.


2.1.6. Testarea sub aspectul dezvoltării durabile


Este important să se evalueze impactul proiectului asupra dezvoltării durabile şi asupra mediului pe termen lung (impact pozitiv, negativ sau neutru).


2.1.7. Testul de eficienţă


Se verifică dacă o rezultantă a proiectului poate fi eliminată fără a periclita obiectivele proiectului, sau dacă o activitate a proiectului poate fi eliminată fără a periclita rezultanta proiectului.


2.1.8. Studiu de (pre)fezabilitate


Acest instrument trebuie gândit astfel încât să poată fi aplicat în toate cazurile posibile, pentru că studiul de (pre)fezabilitate va răspunde întrebărilor legate de relevanţa, logica şi eficacitatea proiectului şi, în final, va evalua şansele de succes şi sprijini argumentele aduse în favoarea proiectului.


Structura studiului de (pre)fezabilitate


(secţiunile cu caractere italice nu sunt obligatorii)

Proiect…..........................

Codul proiectului….........

Data….............................

A. Introducere

Context

Descrierea proiectului

Rezumatul recomandărilor din proiect

B. Solicitant

Detalii cu privire la solicitant şi parteneri

Situaţia financiară a instituţiei care face solicitarea

Evaluarea generală a instituţiei solicitante şi a altor factori interesaţi

C. Context strategic

Probleme de rezolvat (a se verifica cu matricea)

Legătura cu strategii mai largi (organizaţionale, regionale, sectoriale)

Legătura cu Programul Operaţional / obiectivul măsurii / chestiuni orizontale

D. Analiza nevoii

Descrierea grupurilor-ţintă / utilizatorii proiectului

Analiza pieţei, obţinută din verificarea cererii

Declaraţia cu privire la nevoile relevante pentru proiect şi argumentarea lor
E. Obiectivele proiectului şi constrângeri

Obiectivele proiectului

Eficacitatea – cum vor folosi grupurile-ţintă rezultanta (outputul) pentru a obţine rezultatele planificate

Constrângeri

F. Identificarea opţiunilor

Introducere

Lista lungă de opţiuni

Lista scurtă de opţiuni ce trebuie preluate pentru o evaluare deplină

G. Cuantificarea costurilor

Structura costurilor (investiţii versus costuri operaţionale; costuri directe versus costuri subcontractate)

Costuri monetare

Costuri non-monetare

H. Cuantificarea beneficiilor

Beneficiile monetare

Beneficiile non-monetare

Sprijin de stat 

I. Analiza riscului

Evaluarea riscului

Probabilitatea obţinerii tuturor autorizaţiilor / documentaţie necesare

Evaluarea impactului de mediu (dacă este necesar)

J. Evaluarea financiară şi economică

Estimarea lichidităţilor / fluxului de numerar

Verificarea eficacităţii sub aspectul costurilor

Calcularea valorilor actuale nete

Evaluarea incertitudinilor

K. Măsuri luate pentru finanţare

Fondurile (identificarea structurii de bază de finanţare – FEDR, FSE, FC, de stat, locale, private - în numerar şi contribuţie în natură - identificarea surselor)

Analiza eligibilităţii costurilor

Analiza lichidităţilor

L. Management, Marketing, Achiziţionare publică

Măsuri pentru asigurarea managementului proiectului şi a acordurilor între parteneri

Achiziţionare

Marketing

Administrare financiară

Calendarul de proiect - legat de Instrumentul 1.6 „Planul I de pregătire a proiectului”
Dotarea cu personal

Sustenabilitate (instituţională, managerială, tehnică, culturală, ecologică, financiară, economică)

M. Măsuri pentru  monitorizare şi evaluare

Monitorizare (indicatori, proceduri de raportare)

Evaluare

N Concluzii şi recomandări

O Anexe: 1. Matricea logică; 2. Buget; 3. Finanţare

2.1.9. Nevoia de informaţii suplimentare


Se analizează nevoia de informaţii suplimentare pentru a se putea trece la proiectare (eficacitatea costurilor şi analiza cost-beneficiu, impactul asupra mediului, planul de afaceri, decizii cu privire la utilizarea terenului, autorizaţii de construcţie etc.).


2.1.10. Încheiere


Se redactează Planul II de pregătire a proiectului, asigurându-se că sunt planificate toate acţiunile necesare pentru pregătirea designului proiectului şi trecerea la faza de redactare a proiectului, inclusiv:


- un plan detaliat de proiect, cu etapizarea activităţilor;


- elaborarea bugetului;


- toate autorizaţiile necesare;


- consultarea cu toţi partenerii de proiect relevanţi;


- stabilirea datelor următoarelor întâlniri cu partenerii de proiect.


Instrumentul 2.2: Planul II de pregătire a proiectului
	Acţiuni pentru pregătirea
elaborării proiectului
	Persoana
responsabilă
	Suport
	Termen-
limită
	Comentarii

	
	
	
	
	

	
	
	
	
	



3. ELABORAREA PROIECTULUI


În această etapă finalizează propunerea de proiect, inclusiv bugetul detaliat, şi anticipează necesarul de informaţii privind completarea formularului de aplicare (Instrumentele 3.1-3.4).

Instrumentul 3.1: Model de buget şi co-finanţare

3.1.1. Mijloace, resurse, suport


Se completează matricea aferentă Instrumentul 1.2. cu mijloacele (inputuri) alocate proiectului. Totodată se verifică dacă activităţile proiectului pot fi realizate şi dacă rezultatele pot fi obţinute cu resursele planificate şi suportul disponibil.

3.1.2. Buget şi co-finanţare


Se completează bugetul aferent Instrumentului 1.2 şi se detaliază bugetul de proiect şi nivelul de cofinanţare preconizat.


Verificarea bugetului:


- dacă bugetul este suficient pentru a finanţa mijloacele necesare pentru implementarea proiectului


- dacă este suficientă cofinanţare prevăzută pentru a finanţa bugetul necesar


- dacă este asigurată co-finanţarea


- dacă proiectul nu va avea probleme de lichidităţi la un moment dat.


Formatul standard de buget şi co-finanţare ar putea avea următoarea formă generică (în funcţie de natura proiectului este obligatorie utilizarea formei prevăzute de Ghidul solicitantului aferent fiecărui tip de proiect în parte):
	Buget pe

acţiune (x1)
	Toţi anii
	Anul 1 (x2)

	Cheltuieli


	Unitate


	Nr. de

unităţi
	Cost pe

unitate

(RON/ EUR)
	Cost total

(RON/ EUR)
(x3)
	Unitate


	Nr. de

unităţi
	Cost pe

unitate

(RON/ EUR)
	Cost total

(RON/ EUR)

	1. Resurse

umane
	
	
	
	
	
	
	
	

	1.1. Salarii

(sume brute,

personal propriu) (x4)
	Lună
	
	
	0
	Lună
	
	
	0

	1.1.1. Tehnic
	Lună
	
	
	0
	Lună
	
	
	0

	1.1.2. Personal administrativ/

de suport
	
	
	
	
	
	
	
	0

	1.2. Salarii

(sume brute,

experţi din străinătate)
	Lună
	
	
	0
	Lună
	
	
	0

	1.3. Diurna

pentru deplasări (x5)
	Zi
	
	
	
	Zi
	
	
	

	1.3.1. În

străinătate

(personalul

desemnat acţiunii)
	Zi
	
	
	0
	Zi
	
	
	0

	1.3.2. Local (personalul

desemnat acţiunii)
	Zi
	
	
	0
	Zi
	
	
	0

	1.3.3. Participanţi

la seminarii/ conferinţe
	Zi
	
	
	0
	Zi
	
	
	0

	Sub-total

Resurse Umane
	
	
	
	0
	
	
	
	0

	
	
	
	
	
	
	
	
	


	2. Deplasări (x6)
	
	
	
	
	
	
	
	

	2.1. Deplasări internaţionale
	Acţiune
	
	
	
	Acţiune
	
	
	0

	2.2. Transport

local
	Acţiune
	
	
	0
	Acţiune
	
	
	0

	Sub-total

Deplasări
	
	
	
	0
	
	
	
	0

	
	
	
	
	
	
	
	
	


	3. Echipamente

şi materiale
(x7)
	
	
	
	
	
	
	
	

	3.1. Vehicule
	...
	
	
	
	...
	
	
	0

	3.2. Mobilier, calculator, echipamente
	...
	
	
	
	...
	
	
	0

	3.3. Părţi componente/ echipament

pentru utilaje, instrumente
	...
	
	
	
	...
	
	
	0

	3.4. Altele (de specificat)
	...
	
	
	
	...
	
	
	0

	Sub-total Echipamente şi materiale
	
	
	
	0
	
	
	
	0

	
	
	
	
	
	
	
	
	

	4. Birou pentru proiect/

Cheltuieli pe

acţiune (x8)
	
	
	
	
	
	
	
	

	4.1. Cheltuieli cu vehicule
	Lună
	
	
	0
	Lună
	
	
	0

	4.2. Chiria

biroului
	Lună
	
	
	0
	Lună
	
	
	0

	4.3. Consumabile

de birou
	Lună
	
	
	0
	Lună
	
	
	0

	4.4. Alte servicii (telefon/fax, electricitate,

căldură,

întreţinere)
	Lună
	
	
	0
	Lună
	
	
	0

	Sub-total Birou pentru proiect / Cost pe acţiune
	
	
	
	0
	
	
	
	0

	
	
	
	
	
	
	
	
	

	5. Alte servicii (x9)
	
	
	
	
	
	
	
	

	5.1. Tipărire

materiale (x10)
	...
	
	
	0
	...
	
	
	0

	5.2. Studii,

cercetări (x10)
	...
	
	
	0
	...
	
	
	0

	5.3. Costuri de

audit
	...
	
	
	0
	...
	
	
	0

	5.4. Costuri de evaluare
	...
	
	
	0
	...
	
	
	0

	5.5. Traducere, interpretare
	...
	
	
	0
	...
	
	
	0


	5.6.Servicii

financiare,

cheltuieli cu

garanţii bancare
	...
	
	
	0
	...
	
	
	0

	5.7.Cheltuieli cu conferinţe,

seminarii (x10)
	...
	
	
	0
	...
	
	
	0

	5.8. Acţiuni legate de vizibilitatea

proiectului
	...
	
	
	
	...
	
	
	

	Sub-total

Alte servicii
	
	
	
	0
	
	
	
	0

	6. Alte cheltuieli
	
	
	
	0
	
	
	
	0

	Sub-total

Alte cheltuieli
	
	
	
	0
	
	
	
	0

	7. Sub-total cheltuieli directe ale acţiunii (1-6)
	
	
	
	0
	
	
	
	0

	8. Cheltuieli administrative

(determinate procentul din cheltuielile

totale directe

eligibile pentru

acţiune)
	
	
	
	0
	
	
	
	0

	9. Total

cheltuieli eligibile ale acţiunii (7+8)
	
	
	
	0
	
	
	
	0


Note:

- x1 – Bugetul trebuie să acopere toate cheltuielile eligibile ale acţiunii, nu doar contribuţia Autorităţii Contractoare. Toate articolele trebuie să fie detaliate în componente individuale, pentru care numărul de unităţi trebuie să fie specificat.
- x2 – Această secţiune trebuie completată dacă acţiunea este implementată pe o perioadă mai mare de 12 luni.

- x3 – Moneda utilizată este prevăzută în Ghidul solicitantului.
- x4 – Dacă personalul nu lucrează cu normă întreagă pentru acţiune, procentajul ar trebui indicat la descrierea articolului şi reflectat în numărul de unităţi (nu în costul unităţii).

- x5 – Se indică ţara pentru care se ia diurna şi valorile care se aplică (ce nu pot depăşi cotele aprobate de Comisia Europeană).

- x6 – Se indică locul de unde se pleacă şi destinaţia.

- x7 – Costuri de achiziţionare sau închiriere.

- x8 - Aceste costuri pot acoperi doar spaţiile închiriate pentru desfăşurarea acţiunii. Cheltuielile obişnuite de închiriere şi servicii ale instituţiilor participante sunt cheltuieli administrative şi se regăsesc la capitolul 8.

- x9 – Se detaliază cheltuielile. Sumele globale nu sunt acceptate.

- x10 – Se indică doar dacă sunt subcontractate în totalitate
	Surse de finanţare preconizate

	A. Pentru acoperirea cheltuielilor eligibile
	Suma
	Procentaj
	Angajament
scris

	
	RON
	%
	DA
	NU

	1. Surse publice de finanţare
	
	
	
	

	1.1. Surse UE
	
	
	
	

	1.2. Surse naţionale
	
	
	
	

	1.2.1. Surse din bugetul de stat
	
	
	
	

	1.2.2. Surse regionale
	
	
	
	

	1.2.3, Surse locale
	
	
	
	

	1.2.4. Alte surse
	
	
	
	

	Sub-total Surse publice
	
	
	
	

	2. Surse private
	
	
	
	

	2.1. Sursele proprii ale solicitantului
	
	
	
	

	2.2. Alte surse
	
	
	
	

	Sub-total Surse private
	
	
	
	

	3. Venituri directe din proiect
	
	
	
	

	A. Total pentru acoperirea cheltuielilor eligibile
	
	
	
	

	
	
	
	
	

	
	
	
	
	

	B. Pentru acoperirea cheltuielilor neeligibile
	
	
	
	

	1. Surse publice de finanţare
	
	
	
	

	1.2. Surse naţionale 
	
	
	
	

	1.2.1. Surse de la bugetul de stat
	
	
	
	

	1.2.2. Surse regionale
	
	
	
	

	1.2.3. Surse locale
	
	
	
	

	1.2.4. Alte surse
	
	
	
	

	Sub-total Surse publice
	
	
	
	

	2. Surse private
	
	
	
	

	2.1. Sursele proprii ale solicitantului
	
	
	
	

	2.2. Alte surse
	
	
	
	

	Sub-total Surse private
	
	
	
	

	B. Total pentru acoperirea cheltuielilor neeligibile
	
	
	
	



3.1.3. Eligibilitatea cheltuielilor


Se verifică eligibilitatea cheltuielilor din buget în conformitate cu reglementările din măsura relevantă din cadrul Programului Operaţional, de la nivel naţional şi cu reglementările Fondurilor Structurale (se utilizează Instrumentul 3.2).


3.1.4. Achiziţia publică


Se verifică dacă proiectul respectă regulile privind achiziţiile publice (Ministerul Economiei şi Finanţelor)


3.1.5. Verificarea documentelor


Se verifică dacă toate documentele şi autorizaţiile au fost obţinute, spre exemplu utilizându-se un tabel de tipul următor:
	
	Documente
necesare
	Stadiu
	Acţiuni pentru
pregătirea
documentelor lipsă

	Raportul anual al solicitantului
	X
	
	

	Raportul extern de audit
	X
	
	

	Autorizaţia de utilizare a
terenului
	
	
	

	Autorizaţia de construcţie
	
	
	

	Autorizaţia de mediu pentru….............
	
	
	



3.1.6.Acordul scris al partenerilor


Se elaborează un document care să reflecte acordul partenerilor din cadrul proiectului asupra distribuirii cheltuielilor şi veniturilor, dacă este cazul (se utilizează Instrumentul 3.3).


3.1.7. Încheiere


Se elaborează Planul III de pregătire a proiectului, asigurându-se că toate acţiunile sunt planificate pentru a pregăti finalizarea cu succes a fazei de elaborare a proiectului, inclusiv:


- buget şi co-finanţare (Instrument 3.1);


- toate autorizaţiile cerute;


- consultarea cu toţi partenerii relevanţi de proiect pentru a avea acordul scris al acestora şi stabilirea datelor următoarelor întâlniri cu partenerii respectivi.

Instrumentul 3.2: Lista de verificare a cheltuielilor eligibile

Verificarea eligibilităţii se efectuează în conformitate cu:


- Reglementările şi liniile directoare de la nivel naţional;


- Regulamentul (CE) nr. 1260/1999 al Consiliului, de adoptare a dispoziţiilor generale privind Fondurile Structurale, cu modificările ulterioare;


- Regulamentul (CE) nr. 1685/2000, de stabilire a normelor de aplicare a Regulamentului (CE) nr. 1260/1999 în ceea ce priveşte eligibilitatea cheltuielilor în cadrul operaţiunilor cofinanţate de Fondurile Structurale, modificat prin Regulamentul (CE) nr. 448/2004;


- Regulamentul (CE) nr. 1080/2006 al Parlamentului European şi al Consiliului privind Fondul European de Dezvoltare Regională.

Ca regulă, cheltuielile privind studiile şi activităţile de consultanţă cuprinse în proiecte ar trebui să fie comandate unor firme private pentru a putea fi finanţate.


Instrumentul 3.3: Acordul scris al partenerilor de proiect 

Acesta poate fi un simplu document ce confirmă consimţământul partenerilor faţă de proiect şi nivelul  contribuţiei specificată în solicitare.


Instrumentul 3.4: Planul III de pregătire a proiectului

Planul ar putea avea următoarea formă:

	Acţiuni pentru finalizarea
proiectului
	Persoana
responsabilă
	Suport
	Termen limită
	Observaţii

	
	
	
	
	



4. FINALIZAREA PROIECTULUI


În această etapă se pregătesc formularul de aplicare şi documentaţia adiţională a proiectului şi se trece prin lista de verificare înainte de transmiterea solicitării (Instrumentul 4).


Instrumentul 4: Lista finală de verificare

Se pot utiliza următoarele liste de verificare înainte de trimiterea formularului de solicitare:

4.1. Lista de verificare pentru o bună propunere
	Cerinţe
	DA
	NU

	Lista de cerinţe şi Ghidul specific proiectului au fost utilizate
	
	

	A fost clar determinată necesitatea activităţilor propuse, preferabil pe baza unor evidenţe faptice
	
	

	Primele două pagini (rezumatul proiectului) sunt concise şi clare
	
	

	Cele mai importante idei sunt subliniate şi repetate în mai multe locuri
	
	


	Obiectivele proiectului sunt redate în detaliu
	
	

	Există un calendar detaliat al activităţilor de proiect sau, cel puţin,
fragmente exemplificatoare pentru un calendar complet
	
	

	Colaborarea cu grupurile interesate în faza de planificare a propunerii
reiese în mod evident prin propunere
	
	

	Angajamentul părţilor implicate este evident (ex.: scrisori de angajament incluse în anexă), iar repartizarea cheltuielilor este menţionată atât în
partea narativă a propunerii, cât şi în buget
	
	

	Bugetul şi partea narativă a propunerii sunt substanţiale
	
	

	Modurile de utilizare a fondurilor sunt clar indicate în propunerea narativă şi în buget
	
	

	Toate chestiunile majore indicate în ghidul de propunere sunt abordate clar în propunerea de proiect
	
	

	S-a obţinut acordul de participare al tuturor membrilor personalului şi al consultanţilor de proiect şi acest lucru este indicat în propunere
	
	

	Toate procedurile guvernamentale au fost respectate cu privire la chestiuni cum ar fi conformarea la drepturile civile şi protecţia indivizilor (şanse egale, sustenabilitate etc.)
	
	

	Toate secţiunile propunerii conţin gradul adecvat de detaliu
	
	

	Toate indicaţiile date în ghidul de propunere au fost respectate cu atenţie
	
	

	Anexa a fost folosit în mod adecvat pentru materiale detaliate şi
voluminoase pe care evaluatorii nu doresc neapărat să le lectureze, dar
care prezintă evidenţe utile pentru a demonstra planificarea atentă,
experienţa anterioară etc. 
	
	

	Lungimea propunerii este conformă cu prevederile ghidului şi/sau cu aşteptările agenţiei de finanţare
	
	

	Explicaţiile bugetare furnizează o bază adecvată pentru cifrele menţionate
în buget
	
	

	Există o declaraţie clară de angajament pentru a continua proiectul
după epuizarea fondurilor existente (în cazul în care are relevanţă)
	
	

	Calificarea personalului de proiect este clar comunicată
	
	

	Stilul în care este elaborată propunerea este clar şi concis. Se adresează
direct cititorului, ajutându-l să înţeleagă problemele şi propunerea.
Fraze-rezumat şi subtitluri sunt utilizate pentru a ghida cititorul
	
	

	Toate câmpurile obligatorii sunt completate
	
	



4.2. Listă de verificare pentru conformarea administrativă
	Cerinţe
	DA
	NU

	Formularul de solicitare este complet
	
	

	Solicitarea este trimisă în original şi trei copii
	
	

	A fost oferită şi o versiune electronică a solicitării
	
	

	Propunerea este redactată pe calculator şi este în limba română
	
	

	Solicitantul a semnat „Declaraţia solicitantului”
	
	


	Declaraţia de parteneriat a fost semnată de solicitant (dacă este cazul)
	
	

	Declaraţia de parteneriat a fost semnată de toţi partenerii (dacă este cazul)
	
	

	Matricea logică a fost completată şi este ataşată (dacă este cazul)
	
	

	Statutul sau actul de constituire al instituţiei solicitante este ataşat
	
	

	Cel mai recent raport anual al solicitantului este ataşat
	
	

	Este ataşată evidenţa contabilă cea mai recentă (balanţa; contul de
profit şi pierderi, bilanţul contabil al ultimului an fiscal)
	
	

	Este ataşat raportul de audit extern (dacă este cazul)
	
	

	Statutul sau actul de constituire al fiecărui partener este ataşat
	
	

	Celelalte documente de susţinere cerute sunt ataşate (dacă este cazul)
	
	

	Bugetul este prezentat în formatul din formularul de solicitare, este
complet şi evidenţiat în RON
	
	


CAPITOLUL V – MANAGEMENTUL CICLULUI DE PROIECT

În 1992, Comisia Europeană a adoptat „Project Cycle Management” (Managementul Ciclului de Proiect – MCP), care reprezintă un set de instrumente pentru elaborarea şi managementul proiectului, bazat pe metoda de analiză a Cadrului Logic (Matricea Logică), care era deja larg folosită şi încurajată în multe instituţii/organizaţii finanţatoare din lume, inclusiv din Statele Membre ale UE.

Obiectivul MCP vizează îmbunătăţirea managementului proiectelor/ programelor de toate tipurile prin luarea în considerare a tuturor aspectelor esenţiale şi a condiţiilor-cadru, deopotrivă în elaborarea şi în implementarea proiectelor sau programelor. Aceste condiţii sunt:
a) Obiective clare şi realiste pentru proiecte sau programe:

· distincţie clară între obiective şi mijloacele de realizare a acestora;

· definiţie clară şi realistă a scopului proiectului, care trebuie să implice, întotdeauna, beneficii durabile pentru grupul/grupurile-ţintă şi beneficiarii finali;

· supoziţii şi pre-condiţii: factorii externi, majori, ai proiectului care ar putea influenţa semnificativ succesul acestuia.

· „FACTORI AI CALITĂŢII” care întăresc beneficiile proiectului pe termen lung:

· un cadru politic stabil şi raţional asumat de ţara beneficiară, în special pentru politicile sectoriale şi regionale;

· alegerea tehnologiilor potrivite, utilizând, de exemplu, resurse locale regenerabile;

· respectul pentru valorile socio-culturale ale grupurilor implicate;

· capacitatea de management a instituţiilor publice sau private care implementează proiectele şi programele;
· viabilitatea economică şi financiară a proiectelor sau programelor şi durabilitatea beneficiilor generate de acestea;

· integrarea  aspectelor de protecţie a mediului;

· considerarea diferenţelor dintre bărbaţi şi femei, ce trebuie recunoscute, şi a tratamentului inechitabil între bărbaţi şi femei, ce trebuie eradicat.

b) Consecvenţa cu, şi contribuţia la „realizarea cuprinzătoare a obiectivelor politicii UE” prin proiecte şi programe:

MCP este strâns legat de cadrul mai larg al cooperării externe promovate de UE, în care reducerea sărăciei este obiectivul central. Ariile strategice care derivă din Tratatul de la Maastricht sunt următoarele:

· Dezvoltarea durabilă, în special prin promovarea unei dezvoltări echitabile a investiţiilor şi a politicilor de ocupare a forţei de muncă, a dezvoltării sociale şi umane şi a protecţiei mediului;
· Integrarea în economia mondială, prin sprijin acordat cooperării şi integrării regionale;
· Lupta împotriva sărăciei;
· Democraţia, drepturile omului, statul de drept, menţinerea păcii şi prevenirea conflictelor.
MCP abordează aceste aspecte încercând să se asigure că proiectele şi programele sunt consecvente cu, şi contribuie la îndeplinirea acestor obiective generale ale politicii de cooperare externă a UE.

1. CICLUL PROIECTULUI

Proiectele se realizează într-o succesiune de etape, pornind de la un document strategic de dezvoltare din care se desprinde ideea de proiect într-un anumit domeniu, care este apoi formulată, implementată şi în final evaluată, cu scopul de a crea condiţiile necesare pentru realizarea unor acţiuni viitoare dezvoltate.

1.1. Programarea
Programarea este prima fază a MCP care constă în stabilirea cadrului general de cooperare al UE cu o anumită ţară sau regiune a unei ţări.
1.2. Identificarea
Conform cadrului stabilit de Documentul Strategic de Ţară sau Regional (DSTR) se analizează problemele (situaţiile dificile, care nu convin care se doreşte a fi depăşite), nevoile şi interesele posibililor factori interesaţi şi se identifică acele idei de proiecte care urmează să fie aprofundate.

1.3. Formularea  

În această fază se analizează aspectele importante ale ideii de proiect, ţinând cont de obiectivele generale şi priorităţile DSTR, de indicatorii-cheie de calitate şi de opiniile principalilor factori interesaţi.

1.4. Finanţarea
Propunerea de finanţare se elaborează sub forma unei cereri de finanţare, care se completează într-un formular standardizat (aplicaţie), diferit pentru fiecare tip de program de finanţare în parte.

1.5. Implementarea
Resursele materiale şi umane implementării proiectului sunt utilizate pentru îndeplinirea scopului propus prin proiect (rezultatele propuse prin proiect se adresează grupurilor-ţintă şi beneficiarilor), contribuind astfel la îndeplinirea obiectivelor generale ale proiectului.

1.6. Evaluarea
Evaluarea reprezintă estimarea, cât mai sistematică şi obiectivă cu putinţă, a unui proiect, program sau politică în derulare sau finalizată, în fazele de concepţie şi implementare, precum şi a rezultatelor sale. Scopul evaluării este de a compara coerenţa rezultatelor proiectului cu obiectivele propuse, determinând astfel eficienţa, eficacitatea, impactul şi durabilitatea proiectului. 

În practică, durata şi importanţa fiecărei faze a MCP pot fi diferite, dar procesul de bază este acelaşi pentru toate proiectele şi programele, indiferent de domeniu (resurse umane, infrastructură, agricultură, mediu, turism, dezvoltare sector IMM etc.) Principiile de bază ale MCP sunt:
1. Folosirea Cadrului Logic (Matricei Logice) în elaborarea proiectului sau programului;

2. Elaborarea, în fiecare fază, a documentelor-cheie de bună calitate, pentru a asigura un proces de luare a deciziilor structurat şi bine fundamentat;

3. Consultarea şi implicarea factorilor-cheie interesaţi, cât de mult posibil;

4. Formularea clară a scopului proiectului, în termeni de beneficii durabile pentru grupul/grupurile beneficiarilor;

5. Încorporarea, încă din faza de formulare, a aspectelor-cheie ale calităţii.

2. ABORDAREA CADRULUI LOGIC (ACL)

ACL a fost concepută la sfârşitul anilor ’60 pentru a sprijini Agenţia Statelor Unite de Dezvoltare internaţională (USAID) să-şi  perfecţioneze propriul sistem de planificare şi evaluare a proiectelor, răspunzând la trei probleme importante:

- planificarea era prea vagă, fără obiective clar definite care să poată fi utilizate pentru a monitoriza şi evalua succesul / insuccesul unui proiect;

- responsabilităţile managementului erau neclare;

- evaluarea era deseori un proces dificil, deoarece nu exista o înţelegere comună asupra a ceea ce proiectul îşi propunea să atingă;

Comisia Europeană utilizează ACL din anul 1993.

2.1. Matricea Cadrului Logic este o matrice cu 4 coloane şi 4 sau mai multe rânduri, care sintetizează elementele cheie ale planului unui proiect:

* ierarhia obiectivelor proiectului (descrierea proiectului sau intervenţia logică);

* factorii cheie externi critici pentru succesul proiectului (ipotezele);

* cum vor fi monitorizate şi evaluate rezultatele proiectului (indicatorii şi sursele de verificare).

Abordarea Cadrului Logic este un instrument de bază utilizat în cadrul Managementului Ciclului Proiectului, utilizată în fazele:
- de identificare a Managementului Ciclului Proiectului pentru a ajuta analiza situaţiei existente, pentru a investiga relevanţa proiectului propus şi pentru a identifica potenţiale obiective şi strategii;
- de formulare, sprijinind pregătirea unui cadru adecvat al proiectului, cu obiective clare, rezultate măsurabile, strategie de management al riscurilor şi nivelele de responsabilitate a managementului bine definite;

- de implementare a proiectului/programului, asigurând instrumentele-cheie de management pentru contractare, planificare operaţională şi monitorizare;

- de evaluare şi audit; Matricea Cadrului Logic asigură o imagine sintetică a ceea ce s-a planificat (obiective, indicatori şi ipoteze-cheie), necesară evaluării performanţei şi impactului.
2.1.1 Structura tipică a Matricei Cadrului Logic
	Descrierea

proiectului
	Indicatori
	Surse de

verificare
	Ipoteze

	Obiectivul general
Contribuţia proiectului
la politica publică sau
la obiectivele
programului (impact)
	Cum va fi măsurat
obiectivul general,
inclusiv din punct de
vedere al cantităţii,
calităţii şi timpului ?
	Cum va fi colectată
informaţia, când şi
de către cine ?
	

	Scopul proiectului

Beneficiile directe pe
care proiectul le aduce grupurilor-ţintă
	Cum va fi măsurat
scopul proiectului,
inclusiv din punct de
vedere al cantităţii,
calităţii şi timpului ?
	Cum va fi colectată
informaţia, când şi
de către cine ?
	Dacă scopul proiectului este
atins, care ipoteze ar trebui
să se adeverească pentru
realizarea obiectivului
general ?

	Rezultate
Produsele ori serviciile tangibile obţinute din proiect
	Cum vor fi măsurate
rezultatele, inclusiv
din punct de vedere
al cantităţii, calităţii
şi timpului ?
	Cum va fi colectată
informaţia, când şi
de către cine ?
	Dacă rezultatele sunt obţinute
care ipoteze ar trebui să se
adeverească pentru realizarea
scopului proiectului ?

	Activităţi

Sarcinile care trebuie
realizate în vederea obţinerii rezultatelor

scontate
	
	
	Dacă activităţile sunt
finalizate, care ipoteze ar
trebui să se adeverească
pentru obţinerea rezultatelor ?


Pentru a putea evita problemele comune asociate cu aplicarea Abordării Cadrului Logic, utilizatorii de la nivelul SCM trebuie:

- să se asigure că atât colegii lor, cât şi partenerii, au o înţelegere comună a principiilor-cheie de analiză şi a terminologiei utilizate;

- să accentueze importanţa procesului Abordării Cadrului Logic la fel de mult ca importanţa Matricei Logice a Proiectului;

- să se asigure că este utilizată mai degrabă ca un instrument de promovare a participării părţilor interesate, dialogului şi înţelegerii în privinţa scopului proiectului, decât pentru a impune concepte şi priorităţi din exterior;

- să evite utilizarea Matricei Logice a Proiectului ca un desen negativ prin intermediul căruia să exercite controlul aspra proiectului;

- să trateze Matricea Cadrului Logic ca o sinteză (clară şi concisă);

- să revizuiască Matricea Cadrului Logic pe măsură ce apar noi informaţii.

Conceptele de bază ale utilizării Abordării Cadrului Logic sunt relativ simple, dar calitatea produsului depinde în primul rând de aptitudinile şi experienţa persoanelor implicate în utilizarea sa.


2.1.2 Elaborarea unui Cadru Logic

Aceasta presupune două etape – analiză şi planificare – care sunt realizate progresiv în timpul fazelor de identificare şi formulare ale ciclului proiectului.
Explicaţii terminologice:

a). părţi interesate (stakeholders): indivizi sau instituţii care ar putea, direct sau indirect, pozitiv sau negativ, să afecteze sau să fie afectaţi de un proiect sau program;

b). beneficiari: sunt aceia care beneficiază în orice mod din implementarea proiectului. Trebuie făcută distincţie între:

* grupul-ţintă: grupul/entitatea care va fi direct şi pozitiv afectată de proiect la nivelul scopului proiectului (aici poate fi inclus şi personalul din organizaţiile partenere);

* beneficiarii finali: aceia care beneficiază de pe urma proiectului pe termen lung la nivelul societăţii ori sectorului, în sens larg;

c). partenerii proiectului: aceia care implementează proiectul (care sunt şi părţi interesate şi pot fi şi în grupul-ţintă).


Elementele principale ale Abordării Cadrului Logic, aferente etapelor de analiză şi planificare sunt următoarele:
	ETAPA DE ANALIZĂ
	ETAPA DE PLANIFICARE

	* Analiza părţilor interesate -identificarea şi caracterizarea
potenţialelor părţi interesate,
evaluarea capacităţii acestora
* Analiza problemelor –

identificarea problemelor-cheie, a

constrângerilor şi oportunităţilor,
determinarea relaţiilor dintre cauze
şi efecte

* Analiza obiectivelor – dezvoltare
de soluţii pornind de la problemele
identificate; identificarea relaţiilor
dintre mijloace şi efecte
* Analiza strategiilor – identificare
a diferitelor strategii de realizare a
soluţiilor; selectarea celei mai
potrivite strategii
	* Elaborarea Matricei Logice a Proiectului –

definirea structurii proiectului, testarea logicii

interne a acestuia şi a riscurilor, formularea de
indicatori de măsurare a succesului

* Planificarea în timp a activităţilor –

determinarea ordinii şi dependenţei activităţilor,
estimarea duratei lor şi împărţirea
responsabilităţilor
* Planificarea resurselor – pornind de la
activităţile planificate, determinarea resurselor
ce urmează a fi utilizate şi elaborarea bugetului


2.1.2.1. Etapa de analiză 
Analiza părţilor interesate presupune :

- identificarea problemelor de dezvoltare generală sau a oportunităţilor care trebuie luate în considerare;

- identificarea tuturor grupurilor care au un interes semnificativ în (potenţialul) proiect;

- investigarea rolurilor acestora, intereselor, puterii relative deţinute şi capacităţii de a participa (puncte forte şi puncte slabe);

- identificarea existenţei cooperării ori conflictului în relaţiile dintre părţi;

- interpretarea elementelor descoperite în cursul analizei şi integrarea informaţiei relevante în elaborarea proiectului cu scopul asigurării că:

a. resursele sunt orientate astfel încât să ducă la atingerea obiectivelor de echitate şi la realizarea nevoilor grupurilor prioritate;

b. managementul şi coordonarea sunt potrivite pentru a promova apartenenţa şi participarea părţilor interesate;

c. conflictele dintre interesele părţilor interesate sunt recunoscute şi analizate în mod explicit în elaborarea proiectului.

Analiza problemelor

Identifică aspectele negative ale unei situaţii existente şi stabileşte relaţiile cauză-efect între problemele identificate. Presupune  următorii paşi principali:
* definirea contextului şi subiectului analizei;

* identificarea problemelor majore cu care se confruntă grupurile ţintă şi beneficiarii (care sunt problemele ? ale cui probleme ?)

* vizualizarea problemelor sub forma unei diagrame numită „arborele problemelor” sau „ierarhia problemelor”, pentru a sprijini analiza şi clarificarea relaţiilor cauză-efect.

Analiza obiectivelor îşi propune:

- să descrie cum va arăta situaţia în viitor, după ce problemele identificate vor fi fost remediate;

- să verifice ierarhia obiectivelor;

- să ilustreze, într-o diagramă, relaţiile mijloace–rezultate;

„Situaţiile negative” din arborele problemelor sunt transformate în soluţii, exprimate ca „Realizări pozitive”

Analiza strategiilor

Tipurile de întrebări care trebuie puse şi la care trebuie găsit un răspuns în această etapă ar putea include:

- trebuie ca toate problemele şi/sau obiectivele identificate să fie abordate, sau este mai utilă selectarea doar a unei părţi a acestora ?

- care sunt oportunităţile de care ar trebui să se profite (cele identificate în cadrul analizei SWOT) ?

- care este combinaţia de intervenţii menită, cel mai probabil, să ducă la obţinerea rezultatelor dorite şi la asigurarea sustenabilităţii beneficiilor ?

- cum este cel mai bine sprijinită apartenenţa locală a proiectului, inclusiv dezvoltarea capacităţii instituţiilor locale ?

- care sunt implicaţiile de capital şi costuri ale diverselor posibile intervenţii şi ce poate fi permis în mod  realist ?

- care sunt cele mai eficiente opţiuni, din punct de vedere al costurilor ?

- care strategie va avea cel mai pozitiv impact în abordarea nevoilor persoanelor sărace şi ale celorlalte grupuri vulnerabile identificate ?

- cum poate fi redus ori evitat potenţialul impact negativ asupra mediului ?

Criteriile- cheie pentru selecţia strategiei ar putea include:

* contribuţia aşteptată la obiectivele-cheie ale politicilor publice, cum ar fi reducerea sărăciei sau integrarea economică;

* beneficiile pentru persoanele-ţintă, incluzând femeile şi bărbaţii, tinerii şi bătrânii, persoane cu dizabilităţi etc.;

* complementaritatea cu alte programe ori proiecte aflate în derulare sau planificate deja;

* implicaţiile de capital şi costuri şi abilitarea locală de a suporta costurile recurente;
* balanţa cost-beneficii din punct de vedere financiar şi economic;

* contribuţia la întărirea capacităţii instituţionale;

* fezabilitatea tehnică;

* impactul asupra mediului.

Utilizarea acestor criterii va ajuta la determinarea a ceea ce ar trebui / poate fi inclus în scopul proiectului şi ce nu ar trebui / nu poate fi inclus.

Strategia aleasă va ajuta apoi la formularea primei coloane a Matricei Logice a proiectului, în special la identificarea obiectivului general al proiectului, scopului proiectului şi rezultatelor potenţiale.


2.1.2.2. Etapa de planificare

Elaborarea Matricei Logice a Proiectului


Rezultatele analizei părţilor interesate, analizei problemelor, analizei obiectivelor şi analizei strategiilor sunt utilizate ca bază pentru pregătirea Matricei Logice a Proiectului. Informaţiile conţinute în  Matricea Logică a Proiectului sunt:

	Descrierea proiectului
	Indicatori
	Sursele de
verificare
	Ipoteze

	Obiectivul general

- Dezvoltarea de nivel general la care proiectul contribuie la nivel
naţional ori sectorial (furnizează legătura cu contextul politicii publice şi/sau programul de sector)
	Măsoară gradul în care s-a realizat o
contribuţie la
obiectivul general.

Se utilizează în
timpul evaluării.

Cu toate acestea,
este adesea
neadecvată pentru
proiectul în sine
colectarea acestor
informaţii
	Sursele de
informare şi
metodele
utilizate pentru
colectarea şi
raportarea
informaţiei (inclusiv cine şi când / cât de frecvent) 
	

	Scopul proiectului

- Dezvoltarea atinsă la
finalul proiectului – mai specific beneficiile
aşteptate pentru grupurile-ţintă
	Răspunde la
întrebarea „Cum
vom şti dacă scopul
a fost atins?”

Trebuie să includă
detalii adecvate
despre cantitate,
calitate şi timp
	idem
	Ipotezele (factori
aflaţi în afara
controlului
managementului
proiectului) care
ar putea avea
impact asupra
legăturii dintre
scop şi obiective


	Rezultate – Rezultatele
directe şi tangibile
(bunuri şi servicii) pe

care le realizează
proiectul şi care se află
în mare parte sub
controlul managementului de proiect
	Răspunde la
întrebarea „Cum
vom şti dacă
rezultatele au fost
obţinute?”

Trebuie să includă
detalii adecvate
despre cantitate,
calitate şi timp
	idem
	Ipotezele (factori
aflaţi în afara
controlului
managementului
proiectului) care
ar putea avea
impact asupra
legăturii dintre
rezultate şi scop

	Activităţi – Sarcinile
(planul de lucru) care
trebuie realizate în vederea obţinerii rezultatelor planificate (opţional de pus în matrice)
	(în această
căsuţă este redată, în funcţie de caz, o
sinteză a resurselor/
mijloacelor)
	
	Ipotezele (factori
aflaţi în afara
controlului
managementului
proiectului) care
ar putea avea
impact asupra
legăturii dintre
activităţi şi
rezultate


Secvenţele generale de completare a Matricei Logice a Proiectului


Există o secvenţă generală de completare a matricei, care porneşte cu descrierea proiectului (de sus în jos), continuă cu ipotezele (de jos în sus), urmată de indicatori şi surse de verificare.

	Descrierea

proiectului
	Indicatori
	Surse de

verificare
	Ipoteze

	1 Obiectivul

general
	8
	9
	

	2 Scopul

proiectului
	10
	11
	7

	3 Rezultate
	12
	13
	6

	4 Activităţi

(incluse opţional

în matrice)
	Nu sunt incluse
	Nu sunt incluse
	5

(includere
opţională în
matrice)



Prima coloană: Intervenţia logică


Cauzalitatea „dacă….atunci…”


Prima coloană a Matricei Logice a Proiectului sintetizează logica „mijloace-efecte” a proiectului propus (cunoscută şi sub denumirea de „intervenţie logică”).


Când ierarhia obiectivelor este citită de jos în sus, ea poate fi exprimată astfel:


DACĂ intrări/resurse adecvate sunt utilizate, ATUNCI activităţile pot fi derulate;


DACĂ activităţile sunt derulate, ATUNCI rezultatele pot fi obţinute;


DACĂ rezultatele sunt obţinute, ATUNCI scopul va fi atins;


DACĂ scopul este atins, ATUNCI acest lucru ar trebui să contribuie la obiectivul general.


Invers, se poate spune că:


DACĂ dorim să contribuim la obiectivul general, ATUNCI trebuie să atingem scopul proiectului;


DACĂ dorim să atingem scopul proiectului, ATUNCI trebuie să obţinem rezultatele propuse;


DACĂ dorim să obţinem rezultatele, ATUNCI activităţile propuse trebuie desfăşurate;


DACĂ dorim să derulăm activităţile, ATUNCI trebuie să utilizăm intrările / resursele identificate.


3. ANALIZA SWOT - instrument important în alegerea strategiei
 S
strengths – puncte tari

W
weaknesses – puncte slabe

O
opportunities – oportunităţi/posibilităţi

T
threats – ameninţări/riscuri


3.1. Etapele analizei SWOT:

- enumerarea principalelor puncte tari şi slabe ale societăţii în raport cu firmele concurente;

- enumerarea oportunităţilor şi ameninţărilor prezente şi viitoare ale societăţii;

- identificarea aspectelor critice:ajută punctele tari la valorificarea oportunităţilor şi blocarea ameninţărilor ? blochează punctele slabe oportunităţile menţionate ?

- definirea factorilor de succes, care reprezintă aspectele-cheie ce trebuie abordate la  elaborarea strategiei.


3.2. Tipuri de strategii
S-O
urmăresc fructificarea oportunităţilor care corespund punctelor tari ale societăţii (strategie de tip agresiv);

W-O
depăşesc punctele slabe pentru a accesa oportunităţile (strategie de diversificare);

S-T
identifică modalităţile prin care societatea îşi poate utiliza punctele tari pentru a-şi reduce vulnerabilitatea la factorii de risc (strategie de restructurare);

W-T
stabilesc planuri defensive care să împiedice ca punctele slabe ale societăţii să devină surse considerabile de alimentare a factorilor externi de risc (strategie de apărare a poziţiei câştigate).


4. ELABORAREA OBIECTIVELOR SMART


SMART este un acronim al caracteristicilor considerate esenţiale pentru corecta formulare a unui obiectiv:

S - specific; M - măsurabil; A - abordabil; R - relevant; T - încadrare în timp;


Pentru a verifica dacă un obiectiv este specific se utilizează întrebările: cine ? ce? când ? cum ? care este grupul-ţintă ?


Pentru a verifica dacă un obiectiv este sau nu măsurabil se utilizează întrebările: cât de mult (multă) ? cât de mulţi (multe) ?


Pentru a analiza dacă un obiectiv este sau nu abordabil trebuie avute în vedere mai multe aspecte:


- prin definirea obiectivului nu se propune realizarea a ceva imposibil de atins în condiţiile date;


- obiectivul în cauză poate fi atins în condiţiile proiectului, de către organizaţia sau persoana care este responsabilă de realizarea lui. În acest sens, trebuie ţinut cont de resursele existente, capacitatea organizaţiei, timpul disponibil necesar.


Relevant - înseamnă că realizarea obiectivului contribuie la impactul vizat de proiect. Realizarea unui obiectiv trebuie să contribuie în mod nemijlocit la atingerea unui obiectiv mai mare, mai general.


În acest sens, el trebuie să vizeze un anumit impact. Relevanţa unui obiectiv se evaluează în raport cu obiectivul general al acelui proiect.


Pentru a verifica dacă un obiectiv este sau nu încadrat în timp se  utilizează întrebări precum: când ? până când ? în ce perioadă ?

CAPITOLUL VI – CONSULTANŢII


Datorită complexităţii şi volumului relativ mare de documentaţii aferente pregătirii proiectelor (cerere de finanţare, studii, analize, avize, certificate etc.), precum şi procedurilor de achiziţii publice, se poate ajunge la concluzia că este necesară solicitarea, de către societăţile cooperative meşteşugăreşti, a unor servicii de consultanţă. Aceste aspecte sunt legate atât de scrierea propriu-zisă a proiectului, cât şi de implementarea acestuia, care vizează următoarele categorii de servicii:


a) pentru obţinerea contractului de finanţare: redactarea cererii de finanţare, a planului de afaceri, a studiilor tehnice, precum şi obţinerea certificatului de urbanism şi a acordurilor şi avizelor necesare.


b) pentru implementarea proiectului: realizarea rapoartelor lunare şi trimestriale, a graficului de implementare şi cererilor de rambursare, asigurarea contactului cu organismul intermediar al programului respectiv, gestionarea fluxului de documente cu organismul intermediar, elaborarea documentaţiei şi organizarea procedurilor de achiziţie publică, monitorizarea procedurilor de implementare.


Prin urmare, un consultant ar trebui să preia în sarcină următoarele aspecte:


- analiza generală a organizaţiei şi a deciziei privind oportunitatea şi/sau posibilitatea atragerii de fonduri structurale;


- identificarea liniilor de finanţare pentru care organizaţia este eligibilă şi poate depune un proiect;


- completarea cererii de finanţare şi a anexelor acesteia, pregătirea studiilor şi a celorlalte documente-anexă;

- pregătirea şi asistarea derulării procedurilor de achiziţii publice din proiect;


- pregătirea raportărilor financiare şi narative, precum şi a vizitelor de monitorizare, evaluare şi audit pe care autorităţile le pot face beneficiarului;


- asigurarea suportului juridic şi tehnic pentru managementul contractelor de furnizare de bunuri, prestări de servicii sau execuţie de lucrări, pe care le semnează beneficiarul finanţării cu terţi, în cadrul  unui proiect;


- sprijinirea relaţiei beneficiarului finanţării cu autorităţile publice.


Aceste aspecte au caracter orientativ, putând varia de la un contract de consultanţă la altul.


Alegerea unui consultant presupune clarificarea unor întrebări pe care trebuie să şi le pună beneficiarul:

- este cu adevărat nevoie de un consultant ? ce servicii ar putea oferi acesta care nu sunt realizabile în cadrul unităţii de management a proiectului create în cadrul societăţii cooperative meşteşugăreşti ?


- care este consultantul cel mai indicat, sub raportul ofertei de servicii şi a costurilor angajării sale ?

- care sunt condiţiile pe care le oferă consultantul (riscurile asumate în raport cu şansele de reuşită ale proiectului, plata în avans ori după obţinerea finanţării, sau după realizarea activităţilor asumate) ?

La alegerea unui consultant  trebuie avute în vedere o serie de aspecte:


- în prezent nu există reglementări specifice pentru firmele de consultanţă, în domeniul Fondurilor  Structurale;

- atât Autorităţile de Management şi Organismele Intermediare, cât şi alte instituţii, nu au stabilit încă un sistem de acreditare al consultanţilor; nu există liste de consultanţi agreaţi, sau o listă a consultanţilor care au creat probleme;


- ar trebui cerute relaţii de la alţi beneficiari anteriori ai firmelor de consultanţă (Internetul poate constitui o sursă de informare);


- în general, un consultant solicită acoperirea următoarelor costuri: fixe (de pregătire şi implementare a proiectului) şi variabile (comision de succes, în cuantum de 1-5% din valoarea finanţării nerambursabile primite de beneficiar (deci nu din valoarea proiectului !).
ATENŢIE ! Consultantul trebuie să deţină experienţa necesară, dar el nu poate garanta sub nicio formă obţinerea finanţării.
În cazul în care el va fi plătit doar cu comisionul de succes, el va prelua riscul şi va fi stimulat să acţioneze mai eficient pentru obţinerea rezultatelor propuse. În toate cazurile, trebuie evitate verigile intermediare.


CAPITOLUL VII – utilizarea Ghidului solicitantului

pentru Programul Operaţional sectorial „Creşterea

Competitivităţii 
Economice” (pos cce) 2007-2013
1. ASPECTE FUNDAMENTALE


Având în vedere profilul general şi principalele necesităţi ale celor mai multe dintre societăţile cooperative meşteşugăreşti, în cele ce urmează se vor aborda în mod particular, reflectând Ghidul Solicitantului, următoarele repere:

Axa prioritară 1 - Un sistem inovativ şi ecoeficient de producţie

Domeniul de intervenţie D.I. 1.1 - Investiţii productive şi pregătirea pentru competiţia pe piaţă a întreprinderilor, în special a IMM
Operaţiunea a) Sprijin pentru consolidarea şi modernizarea sectorului productiv prin investiţii tangibile şi intangibile – Sprijin financiar de până la 920.000 lei pentru întreprinderile mici şi mijlocii.

DE REŢINUT ! În prezent, la această operaţiune se aplică procedura apelului de proiecte cu depunere continuă, începând cu data de 26.05.2008, ora 9:00, până la consumarea sumei alocate în bugetul aferent apelului (a se vedea specificaţiile din Anexa 2 la prezenta lucrare).

RECOMANDARE ! Atât în cadrul acestei operaţiuni, cât şi al altora similare, este de avut în vedere ulterior şi posibilitatea lansării unor noi apeluri de proiecte. Prin urmare, este necesară accesarea periodică a paginii web a Organismului Intermediar pentru a permite actualizarea informaţiilor legate de utilizarea bugetelor alocate fiecărui apel de proiecte.


Valoarea maximă a sprijinului financiar nerambursabil ce poate fi solicitat de un potenţial beneficiar nu poate depăşi 920.000 lei, iar la data semnării contractului de finanţare aceasta nu poate depăşi echivalentul în lei a 250.000 euro, calculat la cursul BNR din ziua respectivă.

În cadrul acestei operaţiuni, sprijinul financiar nerambursabil va fi acordat solicitanţilor eligibili în conformitate cu prevederile următoarelor regulamente referitoare la ajutorul de stat:


- Regulamentul Comisiei Europene nr. 1628/2006 privind aplicarea dispoziţiilor articolelor 87 şi 88 din Tratatul CCE privind ajutoarele naţionale pentru investiţiile cu finanţare regională;

- Regulamentul Comisiei Europene nr. 1998/2006 privind aplicarea dispoziţiilor art. 87 şi 88 din Tratat privind ajutoarele de minimis. 


Valoarea maximă a finanţării din totalul costurilor eligibile este de:


a) pentru întreprinderi mici: 60% pentru Regiunea Bucureşti-Ilfov; 70% pentru restul regiunilor;

b) pentru întreprinderi mijlocii: 50% pentru Regiunea Bucureşti-Ilfov; 60% pentru restul regiunilor.


Valoarea maximă a finanţării nerambursabile, în cazul sprijinului pentru consultanţă şi instruire acordat IMM prin schema de minimis este de 70% din valoarea cheltuielilor eligibile pentru servicii de consultanţă specifică şi instruire specializată, dar nu mai mult de 10% din valoarea totală a cheltuielilor eligibile ale proiectului.


Cererile de finanţare, depuse la Organismul Intermediar sau la OTIMMC, vor parcurge următoarele etape:


- Înregistrare - Verificare administrativă - Verificare în ceea ce priveşte eligibilitatea - Evaluare financiară şi tehnică - Selectarea proiectelor - Întocmirea listei cu proiectele selectate - Primirea avizului Autorităţii de Management - Încheierea contractului de finanţare.

DE REŢINUT ! IMM-urile, inclusiv societăţile cooperative meşteşugăreşti care doresc să acceseze fonduri europene, dar care nu îşi permit să contracteze un credit îndeajuns de mare pentru a acoperi cofinanţarea, vor beneficia, începând din anul 2009, de asistenţă privind accesul la finanţare, prin fondul european de investiţii JEREMIE (Joint European Resources for Micro to Medium Enterprises - Resurse europene comune pentru IMM).  
JEREMIE este un instrument inovativ dezvoltat de Comisia Europeană, Banca Europeană pentru Investiţii şi Fondul European de Investiţii, care vizează optimizarea utilizării sprijinului financiar acordat din FEDR prin: consultanţă şi asistenţă tehnică pentru dezvoltarea accesului la finanţare, investiţii de capital (venture capital), garanţii pentru microcreditare şi împrumuturi destinate IMM-urilor. Pe baza Acordului de Finanţare încheiat între Guvernul României şi Fondul European de Investiţii, în valoare de 100 milioane de euro, JEREMIE urmează să fie implementat în cadrul POS-CCE, Axa prioritară 1 „Un sistem de producţie inovativ şi ecoeficient”, Domeniul Major de Intervenţie 1.2 „Accesul IMM la finanţare”.


2. eligibilitateA SOLICITANTULUI ŞI A PROIECTELOR


2.1 Criterii de eligibilitate a solicitantului

Din punct de vedere al eligibilităţii solicitantului, acesta trebuie să îndeplinească următoarele criterii:


2.1.1. Forma de constituire a solicitantului

Societăţile cooperative, fiind înfiinţate în temeiul Legii nr. 1/2005 privind organizarea şi funcţionarea cooperaţiei, sunt prevăzute explicit ca eligibile în cadrul schemei de finanţare, în condiţiile în care îşi desfăşoară activitatea în România şi au codul CAEN aferent proiectului pentru care se solicită finanţare nerambursabilă, înscris în certificatul constatator.


O altă condiţie care trebuie îndeplinită pentru a justifica eligibilitatea este încadrarea într-una din următoarele categorii (conform prevederilor Legii nr. 346/2004, cu modificările şi completările ulterioare):


- întreprinderi mici, având între 10 şi 49 de salariaţi şi realizând o cifră de afaceri anuală netă sau active totale de până la 10 milioane euro, echivalent în lei, la cursul euro din data de 31 decembrie 2007; 


- întreprinderi mijlocii, având între 50 şi 249 de salariaţi şi realizând o cifră de afaceri anuală netă de până la 50 milioane euro, echivalent în lei, sau deţinând active totale care nu depăşesc 43 milioane euro, echivalent în lei la cursul euro din data de 31 decembrie 2007).

2.1.2. Activitatea economică a solicitantului

Pentru a fi eligibilă, o societate cooperativă meşteşugărească trebuie să respecte cumulativ, alături de condiţiile menţionate la pct. 2.1.1 şi următoarele condiţii:


a) să fi desfăşurat în mod legal activitate economică pe perioada exerciţiului financiar precedent;


b) să fi obţinut profit din exploatare în ultimul exerciţiu financiar înainte de data depunerii Cererii de finanţare (sens în care se va ataşa, la Cererea de finanţare, situaţia financiară depusă la Administraţia finanţelor publice pentru ultimul exerciţiu financiar);
ATENŢIE ! „Cererea de finanţare” este prevăzută în Anexa 1 la Ghidul Solicitantului, fiind redată şi în Anexa 12 la prezenta lucrare


c) să solicite finanţare pentru una din activităţile economice (cod CAEN) eligibile;
ATENŢIE ! Anexa 2 la Ghidul Solicitantului cuprinde codurile CAEN neeligibile


d) să nu fie în stare de insolvenţă, conform prevederilor Legii nr. 85/2006 privind procedura insolvenţei, cu modificările şi completările ulterioare;


e) să nu fie în stare de faliment ori lichidare, să nu aibă afacerile conduse de un administrator judiciar şi să nu aibă activităţile sale comerciale suspendate şi nici să nu facă obiectul unui aranjament cu creditorii sau să fie într-o situaţie similară cu cele anterioare, reglementată prin lege;


f) să nu facă obiectul unei proceduri legale pentru declararea sa în una din situaţiile prevăzute la punctul anterior;


g) să-şi fi îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, în conformitate cu prevederile legale în vigoare în România, şi la bugetele locale, inclusiv pentru toate punctele de lucru menţionate în certificatul constatator;


h) să nu fie declarată într-o situaţie gravă de încălcare contractuală pentru neîndeplinirea obligaţiilor provenind dintr-o procedură de achiziţii sau dintr-o altă finanţare din fondurile Comisiei Europene.


i) să nu fi fost subiectul unui ordin de recuperare a unui ajutor de stat ca urmare a unei decizii a Consiliului Concurenţei sau a Comisiei Europene şi acest ordin să nu fi fost executat;


j) să nu fie în dificultate, în conformitate cu Liniile Directoare Comunitare cu privire la ajutorul de stat pentru salvarea şi restructurarea întreprinderilor în dificultate, publicate în Jurnalul Oficial al Comunităţilor Europene nr. C 244/01.10.2004.

Notă: o societate este considerată ca fiind în dificultate, în principiu şi indiferent de mărimea ei, în următoarele împrejurări:


- în cazul în care cel puţin o parte dintre asociaţi sunt ţinuţi nelimitat pentru datoriile acesteia, atunci când s-a pierdut mai mult de jumătate din capitalul propriu, aşa cu reiese din evidenţele contabile ale societăţii şi mai mult de un sfert din acest capital s-a pierdut în cursul ultimelor 12 luni; sau:


- pentru societăţile de orice formă juridică, când acestea întrunesc condiţiile pentru a fi supuse unei proceduri prevăzute de legislaţia privind procedura reorganizării judiciare şi a falimentului;


-  administratorul societăţii a fost supus unei condamnări în ultimii 3 ani, de către o instanţă de judecată, din motive profesionale sau etic-profesionale.

2.1.3. Reprezentantul legal al solicitantului:


Este necesar ca reprezentantul legal al societăţii cooperative să nu fi suferit condamnări definitive din cauza unei conduite profesionale îndreptate împotriva legii, hotărârea fiind formulată de o autoritate de judecată care să aibă forţă de lucru judecat (res judicata) – exemplu: hotărârea instanţei împotriva căreia nu mai pot fi exercitate căile de atac prevăzute de lege – şi nici să nu fi fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene.


2.1.4. Proprietatea asupra infrastructurii şi terenului

În cazul în care terenul aparţine unui operator economic de drept privat, este necesară prezentarea unui act juridic din care să rezulte dreptul de folosinţă şi construcţie asupra terenului respectiv pe o perioadă de minimum 10 ani de la data depunerii cererii de finanţare.


La data depunerii cererii de finanţare, contractul de concesiune sau asimilat trebuie să mai fie valabil pe o perioadă de minimum 10 ani şi trebuie să se facă dovada dreptului de a face investiţii asupra terenului şi clădirilor aflate în concesiune, pe perioada de valabilitate a contractului de concesiune sau asimilat.


Dovada dreptului de proprietate se va face prin prezentarea unei fotocopii (certificată de solicitant) a actului de proprietate, iar dovada concesiunii sau a altei forme asimilate se va realiza prin prin prezentarea unei fotocopii (certificată de solicitant) a contractului de concesiune sau asimilat, din care să rezulte acest lucru.


Notă: Fotocopia certificată înseamnă fotocopia documentului original care poartă înscrisul „conform cu originalul”, semnătura reprezentantului legal şi ştampila societăţii.
ATENŢIE ! În calitatea sa de Organism Intermediar, Ministerul pentru Întreprinderi Mici şi Mijlocii, Comerţ, Turism şi Profesii Liberale (MIMMCTPL) atrage atenţia asupra necesităţii respectării Dispoziţiei nr. 1/7.07.2008 a Direcţiei Generale de Gestionare a Fondurilor Comunitare pentru întreprinderi mici şi mijlocii (DGGFC), care îşi propune să asigure o interpretare unitară a diferitelor situaţii de către toţi evaluatorii, pentru o evaluare cât mai corectă şi transparentă a dosarelor depuse.



În legătură cu certificarea fotocopiilor, Dispoziţia Oi-DGGFC prevede că, în cazul în care documentele prezentate în fotocopie nu sunt certificate de solicitant prin existenţa obligatorie a următoarelor elemente: sintagma „conform cu originalul”, semnătura reprezentantului legal şi ştampila operatorului economic, atunci se va solicita celui care a depus proiectul prin scrisoare de clarificare, conform procedurii operaţionale interne de lucru, prezentarea la sediul OI în termen de 7 zile lucrătoare pentru remedierea situaţiei.


În cazul în care infrastructura/terenul face obiectul proiectului (achiziţionare de teren), fiind inclusă ca activitate distinctă în cadrul Cererii de finanţare, beneficiarul nu are obligaţia de a alătura la cererea de finanţare documente referitoare la proprietate, acestea fiind prezentate împreună cu cererea de rambursare.
ATENŢIE ! Având în vedere că societăţile cooperative meşteşugăreşti au, în general, terenurile atribuite în folosinţă, la actele doveditoare (decizii de atribuire, adeverinţe etc.) prezentate în fotocopie certificată, experţii din cadrul Organismului Intermediar consideră util ca în Cererea de finanţare să fie înscrisă o menţiune cu privire la aplicarea prevederile art. 107 (1) din Legea nr. 1/2005, privind organizarea şi funcţionarea cooperaţiei, referitoare la sprijinul acordat de stat cooperaţiei, care vine să susţină documentele respective.



2.1.5. Infrastructura şi/sau terenul pe care se face investiţia

Pentru ca proiectul depus de solicitant să fie eligibil, infrastructura şi/sau terenul pe care se face investiţia trebuie să îndeplinească cumulativ, la data depunerii Cererii de finanţare, următoarele condiţii:


a) să fie deţinute în proprietate, concesiune sau altă formă asimilată, de către solicitant sau, după caz, achiziţionarea acestora constituie activitate distinctă în cadrul cererii de finanţare;


b) să nu facă obiectul unor litigii în curs de soluţionare la instanţele judecătoreşti cu privire la situaţia juridică;


c) să nu facă obiectul revendicărilor potrivit unor legi speciale în materie sau dreptului comun;

ATENŢIE ! În acest caz, pentru a-şi justifica eligibilitatea, societatea cooperativă trebuie să completeze, să semneze şi să depună „Declaraţia de eligibilitate”, conform Formularului B ataşat „Cererii de finanţare”.

2.1.6. Capacitatea de implementare a proiectului 


Pentru a fi eligibilă, societatea cooperativă trebuie să dovedească faptul că are capacitatea operaţională şi financiară de implementare a proiectului.


Capacitatea operaţională (administrativă) poate fi dovedită prin:


- experienţa anterioară în gestionarea de proiecte şi/sau prin capacitatea de a asigura resursele necesare implementării proiectului;


- contractarea de servicii de management al proiectului şi, în acest caz, trebuie anexate la Cererea de finanţare:


* cerinţele minime (experienţa similară, expertiza etc.) pe care solicitantul le impune prin caietul de sarcini de achiziţionare a serviciilor de management al proiectului;

* activităţile de management al proiectului ce vor face obiectul contractului de servicii de management (în cazul în care se apelează la un terţ contractor);


* o prezentare cu privire la modul în care solicitantul şi persoanele angajate ale acestuia vor verifica/monitoriza activitatea contractorului care va furniza servicii de management al proiectului.


Capacitatea financiară are în vedere capacitatea solicitantului de a asigura contribuţia proprie la valoarea cheltuielilor eligibile, capacitatea de a asigura finanţarea cheltuielilor neeligibile ale proiectului (inclusiv a cheltuielilor conexe proiectului) şi cea de asigurare a resurselor financiare necesare implementării corespunzătoare a proiectului până la rambursarea/decontarea cheltuielilor.

ATENŢIE ! Referitor la capacitatea de implementare a proiectului, societatea cooperativă trebuie să depună „Declaraţia de angajament” (Formularul C ataşat  Cererii de finanţare).  
DE REŢINUT ! Legat de capacitatea financiară, societatea cooperativă meşteşugărească are obligaţia ca, în termen de 15 zile de la încheierea contractului de achiziţie a bunurilor, să încheie o poliţă de asigurare pentru acestea, cesionată în favoarea Organismului Intermediar, pe care o va prezenta odată cu următoarea cerere de rambursare.


2.2 Criterii de eligibilitate a proiectelor

2.2.1. Proiectul vizează dezvoltarea şi creşterea competitivităţii


Pentru operaţiunea menţionată se au în vedere următoarele categorii de activităţi eligibile:

- Crearea unei noi unităţi de producţie (fabrică/secţie/instalaţie);

- Extinderea unui amplasament existent pentru creşterea capacităţii de producţie;


- Diversificarea producţiei unui amplasament existent, prin lansarea de noi produse sau servicii;

- Modernizarea întreprinderii, inclusiv schimbări în procesul de producţie al unui amplasament existent (ex.: modernizare instalaţii, echipamente şi instalaţii înalt tehnologizate, automatizarea sau mecanizarea procesului de fabricaţie, introducerea de noi tehnologii de producţie). Echipamentele pentru protecţia mediului, reciclarea deşeurilor, tratarea apelor reziduale, se finanţează numai în legătură cu investiţiile menţionate anterior.


- Achiziţionarea de bunuri intangibile, cum ar fi software, brevete, licenţe, know-how sau soluţii tehnice nebrevetate;

- Consultanţă specifică şi instruire specializată strict legate de activităţile de investiţii specificate mai sus.

ATENŢIE ! Eligibilitatea unor activităţi nu este echivalentă nici cu eligibilitatea solicitantului şi nici cu eligibilitatea cheltuielilor efectuate pentru realizarea acelor activităţi, pentru cele din urmă fiind necesară consultarea listei cheltuielilor eligibile prevăzute în Ghidul solicitantului.

De asemenea, în cadrul proiectelor pentru care se solicită finanţare trebuie să existe cel puţin o activitate eligibilă. 
DE REŢINUT ! Nu se finanţează activitatea de construcţie fără cea de achiziţionare de echipamente şi nici activitatea de instruire a personalului operativ fără achiziţionare de echipamente, dar se finanţează proiectele care implică numai achiziţionarea de echipamente/tehnologii.

Totodată nu se finanţează activitatea de achiziţie de teren fără cea de construcţie şi fără cea de achiziţionare de echipamente.


2.2.2. Proiectul respectă legislaţia în domeniul egalităţii de şanse, al 
dezvoltării durabile (teme orizontale), al ajutorului de stat şi al achiziţiilor

Societatea cooperativă meşteşugărească solicitantă este obligată să asigure egalitatea de şanse şi tratament egal între angajaţi, femei şi bărbaţi, în cadrul relaţiilor de muncă de orice fel, inclusiv prin introducerea de dispoziţii pentru interzicerea discriminărilor bazate pe criterii de sex, apartenenţă la grupuri minoritare, rasă, religie, dizabilităţi etc., în ROF şi în Regulamentele interne ale unităţilor. Societatea cooperativă trebuie să se asigure că principiul egalităţii de şanse este respectat şi în cazul implementării contractelor de lucrări/furnizare de bunuri pe care le va încheia în vederea realizării obiectivelor proiectului propus spre finanţare, iar proiectul va primi punctaj pentru modul de îndeplinire a acestui criteriu.


Respectarea principiului dezvoltării durabile va asigura o creştere a calităţii vieţii, atât din punct de vedere al mediului, cât şi al sănătăţii publice. Proiectul trebuie să demonstreze că implementarea unei tehnologii moderne va conduce la scăderea consumului resurselor naturale şi materiale, prin utilizarea optimă a acestora, reducându-se astfel şi efectele asupra mediului înconjurător.

ATENŢIE ! După caz, pe lângă informaţiile referitoare la „Dezvoltarea durabilă” cuprinse în Cererea de finanţare, societatea cooperativă va anexa la Cererea de finanţare şi avizul/autorizaţia/acordul de mediu.

DE REŢINUT ! Secţiunea „Concordanţa cu politicile UE şi legislaţia naţională” din formularul Cererii de finanţare conţine recomandări privind modul în care solicitanţii pot face dovada respectării aspectelor referitoare la egalitatea de şanse, nediscriminarea şi dezvoltarea durabilă. Modul în care vor fi respectate principiile şi legislaţia în domeniul temelor orizontale va fi monitorizat atât pe durata de implementare a proiectului, cât şi după finalizarea acestuia.


Notă: temele orizontale sunt priorităţi agreate la nivelul statelor membre ale UE, încorporate, sub diferite forme, în toate politicile comunităţilor europene.


2.2.3. Aplicarea prevederilor legale referitoare la achiziţiile publice

Acest criteriu are în vedere tipul de contract (de lucrări, de servicii şi de furnizare), condiţiile în care se aplică prevederile legale la achiziţia publică, cât şi procedura de urmat, aşa cum sunt ele prevăzute şi detaliate în Ghidul solicitantului.


Solicitantul trebuie să respecte procedura de achiziţie prevăzută de OUG nr. 34/2006, cu completările şi modificările ulterioare, cât şi Normele interne de achiziţii anexate Contractului de finanţare cuporins în Ghidul solicitantului.

DE REŢINUT ! Societatea cooperativă meşteşugărească, ca beneficiar privat, are dreptul de a achiziţiona direct produse, servicii şi lucrări, atunci când valoarea achiziţiei nu depăşeşte echivalentul în lei a 10.000 euro pentru fiecare achiziţie de produse, servicii sau lucrări.


Referitor la respectarea de către operatorii economici solicitanţi în cadrul POS CCE a prevederilor legale referitoare la achiziţiile publice sau a normelor simplificate de achiziţii, Dispoziţia nr. 1/2008 a OI-DGGFC menţionează următoarele aspecte:

Prin prevederile Ordinului nr. 477/2008 şi ale Ordinului nr. 480/2008 al ministrului economiei şi finanţelor privind aprobarea schemei de ajutor de stat „Sprijin pentru consolidarea şi modernizarea sectorului productiv prin investiţii realizate de întreprinderile mici şi mijlocii”, aferentă operaţiunii a) „Sprijin pentru consolidarea şi modernizarea sectorului productiv prin investiţii tangibile şi intangibile”, domeniul major de intervenţie 1.1 „Investiţii productive şi pregătirea pentru competiţia pe piaţă  a întreprinderilor, în special a IMM”, şi aprobarea schemei de ajutor de minimis „Sprijin pentru creşterea competitivităţii întreprinderilor mici şi mijlocii prin servicii de consultanţă”, aferentă operaţiunii b)„Sprijin pentru consultanţă acordat IMM-urilor”, domeniul major de intervenţie 1.3 „Dezvoltarea durabilă a antreprenoriatului”, axa prioritară 1 „Un sistem de producţie inovativ şi ecoeficient”, din cadrul POS CCE s-a stabilit faptul că cheltuielile sunt eligibile numai dacă au fost efectuate după data semnării contractului de finanţare menţionat în Ghidul solicitantului.

În acest context, se constată faptul că obligaţia referitoare la respectarea prevederilor cu privire la achiziţia publică cade în sarcina solicitantului (beneficiarului) după data semnării contractului de finanţare şi nu anterior semnării acestuia. Prin urmare, în cadrul procesului de evaluare al eligibilităţii nu se poate stabili în mod indubitabil dacă solicitantul respectă sau nu prevederile referitoare la achiziţiile publice. Având în vedere cele menţionate anterior, în grila de evaluare a eligibilităţii la punctul 25 se va scrie de către evaluator „conform anexei V la contractul de finanţare”, prezumându-se faptul că solicitantul are cunoştinţă de faptul că va avea obligaţia respectării prevederilor referitoare la achiziţia publică în procesul de implementare al proiectului şi faptul că proiectul respectă prevederile referitoare la achiziţia publică.


Prezumţia menţionată anterior va exista numai în situaţia în care solicitantul va preciza în coloana 4 „Procedura aplicată” a tabelului de la pct.3.4  „Achiziţii” din Cererea de finanţare una din  următoarele sintagme: „achiziţie publică”, „norme interne de achiziţie”, „cerere de ofertă”, „licitaţie deschisă” sau orice altă sintagmă corespunzătoare procedurilor legale de achiziţie publică sau stabilită prin  normele interne de achiziţie.

Ca măsură de prevedere, în scrisoarea de aprobare a eligibilităţii se va menţiona faptul că solicitantul are obligaţia de a respecta întrutotul, la efectuarea achiziţiilor eligibile din program, prevederile incidente referitoare la achiziţiile publice (normele interne de achiziţie – anexa V a Contractului de finanţare sau, după caz, dispoziţiile OUG nr. 34/2006, cu modificările şi completările ulterioare).

2.2.4. Perioada de implementare a proiectului 


Solicitantul (societatea cooperativă meşteşugărească) va avea în vedere că perioada de implementare a activităţilor proiectului reprezintă perioada cuprinsă între data semnării contractului de finanţare şi data efectivă a finalizării ultimei activităţi prevăzute în cadrul proiectului.


Termenul maxim de finalizare prevăzut de Ghidul solicitantului este de 2 ani.

2.2.5. Codul CAEN al activităţii pentru care se desfăşoară proiectul face parte 
din lista eligibilă pentru operaţiune 


Pentru evitarea oricăror confuzii, solicitantul trebuie să aibă în vedere că Ghidul solicitantului, pe de o parte prezintă în anexă codurile CAEN neeligibile şi nu cele eligibile, iar pe de altă parte face o distincţie clară între codurile valabile până la 31.12.2007 şi cele valabile începând cu 01.01.2008.


De asemenea, potrivit Dispoziţiei nr.1/2008 a OI- DGGFC, în cazul în care solicitanţii au înscris în Cererea de finanţare codul CAEN rev.1, în procesul de evaluare se va adopta una din următoarele poziţii:


a) Acceptarea proiectului în cazul în care între CAEN rev.1 şi CAEN rev. 2 cu privire la codul CAEN care face obiectul proiectului există o corespondenţă biunivocă;


b) În celelalte cazuri, solicitarea de clarificări în cadrul procesului de verificare a eligibilităţii solicitantului şi proiectului prin care i se pune în vedere acestuia printr-o scrisoare de clarificare să depună la Organismul Intermediar – Serviciul Evaluare, Selecţie şi Contractare, în cel mult zece zile lucrătoare de la data primirii solicitării, dovada demersurilor efectuate în sensul preschimbării codului CAEN şi să precizeze în scris care este codul CAEN conform Ordinului nr. 337/2007 aferent proiectului pentru care solicită finanţare, în caz contrar proiectul analizându-se pe baza documentelor existente în coletul cererii de finanţare depus.


3. ELIGIBILITATEA CHELTUIELILOR - CATEGORII ŞI CRITERII

3.1. Categorii de cheltuieli 
ATENŢIE ! Cunoaşterea şi respectarea cu stricteţe a componenţei cheltuielilor eligibile admise este foarte importantă.
În cadrul acestei operaţiuni sunt admise drept cheltuieli eligibile următoarele:


- Cheltuieli pentru achiziţia de teren (max. 10% din total cheltuieli eligibile);

- Cheltuieli pentru clădiri şi instalaţii aferente construcţiilor (în limita a 50% din totalul cheltuielilor eligibile ale proiectului): achiziţie clădiri, cu excepţia leasingului; construcţie şi modernizare clădiri, inclusiv instalaţii aferente construcţiilor;


- Cheltuieli pentru achiziţia de bunuri din categoria mijloacelor fixe sau a obiectelor de inventar (imobilizări corporale): achiziţia de instalaţii şi echipamente, cu excepţia leasingului; achiziţia de mijloace de transport tehnologice care sunt strict necesare pentru şi legate de ciclul de producţie (doar pentru codurile CAEN F- Construcţii şi B- Industria extractivă-produse neenergetice);

- Cheltuieli pentru achiziţia de imobilizări necorporale, cu excepţia leasingului, precum: aplicaţii informatice; brevete, licenţe şi know-how; soluţii tehnice nebrevetate, incluzând software legat de procesul de producţie şi cerinţele manageriale;

- Cheltuieli pentru achiziţia de servicii de consultanţă pentru:

*elaborarea de studii şi documentaţii preliminare necesare investiţiei, precum: studii de amplasament asupra terenului (ridicare topografică, studiu geologic), studiul pentru organizarea de şantier etc.;
* elaborarea studiilor de soluţie, a documentaţiilor pentru obţinerea avizelor tehnice de racordare, a proiectelor pentru realizarea recordurilor la sursele/reţelele de utilităţi din zonă (apă-canal, energie electrică şi termică, gaze naturale etc.);
*elaborarea planului de afaceri şi a studiilor de prefezabilitate şi fezabilitate;
*elaborarea documentaţiei necesare obţinerii certificatului de urbanism şi a autorizaţiei de construire;
*elaborarea studiului de impact al proiectului asupra mediului şi de identificare a măsurilor/lucrărilor necesare în cadrul proiectului, pentru remedierea impactului negativ;
*elaborarea proiectului de execuţie a investiţiei şi a detaliilor şi devizelor de execuţie;
*consultanţă tehnică/tehnologică de specialitate şi dirigenţie de şantier, necesare realizării investiţiei şi prevăzute în devizul general;
*servicii de consiliere a beneficiarului în managementul şi implementarea proiectului de investiţii;
*consultanţă pentru achiziţionarea de bunuri intangibile, precum software, brevete, licenţe, know-how sau soluţii tehnice nebrevetate;

*instruire specializată pentru personalul operativ în cazul achiziţiilor de tehnologie/echipamente/software);
DE REŢINUT ! La ultimele două categorii - consultanţă şi instruire specializată - valoarea cumulată a cheltuielilor nu trebuie să depăşească 10% din totalul cheltuielilor eligibile ale proiectului. 

IMPORTANT ! Costul de achiziţie al imobilelor deja construite, inclusiv terenul pe care se află construcţia, este eligibil cu respectarea prevederilor şi condiţiilor specifice din H.G. nr. 759/2007, cu modificările şi completările ulterioare, în special:

- trebuie să facă parte integrantă şi inseparabilă din proiect;
- imobilul să nu fi beneficiat de finanţări comunitare nerambursabile în ultimii 10 ani pentru construcţie sau reabilitare;
- costul de achiziţie al imobilului este certificat de un evaluator independent autorizat, care confirmă că valoarea acestuia nu excede valoarea de piaţă şi că imobilul respectă condiţiile tehnice prevăzute în legislaţia naţională.

Orice cheltuială necuprinsă în lista de mai sus este considerată cheltuială neeligibilă, în special cele precum: taxa pe valoare adăugată // dobânda şi alte comisioane aferente creditelor // cheltuieli colaterale care intervin într-un contract de leasing // achiziţia de echipamente second-hand // amenzi, penalităţi şi cheltuieli de judecată // costurile pentru operarea obiectivelor de investiţii // mijloace de transport marfă, autovehicule şi alte mijloace de transport care nu sunt strict legate de procesul de producţie.

IMPORTANT ! Nu sunt eligibile cheltuielile pentru transport utilaje, taxe vamale, ambalaj, montare şi punere în funcţiune.


3.2. Criterii de eligibilitate a cheltuielilor 


O cheltuială poate fi considerată eligibilă pentru cofinanţare (rambursare în limita stabilită) dacă îndeplineşte cumulativ următoarele criterii:

A. Este efectiv plătită între data semnării contractului de finanţare şi 31 iulie 2015, cu excepţia cheltuielilor pentru elaborarea planului de afaceri solicitat a fi depus cu cererea de finanţare. Acestea sunt eligibile dacă sunt efectiv plătite începând cu data intrării în vigoare a schemei de ajutor de stat de minimis pentru consultanţă şi instruire specializată legate de activitate de investiţii (12.03.2008).

În acest caz nu se vor anexa la formularul Cererii de finanţare facturi, ordine de plată etc., ca dovadă a efectuării respectivelor cheltuieli de consultanţă şi training specializat, care vor face obiectul cererilor de rambursare şi se vor transmite după data semnării contractului de finanţare, în condiţiile prevăzute în acesta.
DE REAMINTIT ! O cerere de rambursare nu poate conţine doar cheltuieli privind consultanţa sau trainingul specializat.
B. Este conformă cu prevederile Contractului de finanţare încheiat de către beneficiar şi MIMMCTPL, în calitate de Organism Intermediar.

C. Este conformă cu prevederile legislaţiei naţionale şi comunitare, în special în ceea ce priveşte: ajutorul de stat şi regimul achiziţiilor publice.

D. Este menţionată în lista cheltuielilor eligibile.
E. Este în legătură directă cu activităţile propuse în proiect şi este necesară pentru realizarea proiectului.
DE REŢINUT ! Contribuţia proprie a solicitantului = procentul din suma cheltuielilor eligibile ale proiectului, care va fi suportat de către beneficiar. 

IMPORTANT ! Orice cheltuială neeligibilă, precum orice cheltuială conexă ce va apărea în timpul implementării proiectului va fi suportată de către solicitant/beneficiar, dar nu va fi luată în calcul la determinarea contribuţiei proprii a solicitantului/beneficiarului.

DE REŢINUT ! În cadrul acestei operaţiuni, contribuţia în natură NU este considerată contribuţie proprie a solicitantului şi deci NU este eligibilă.


Verificarea eligibilităţii se realizează de către Organismul Intermediar numai pentru Cererile de finanţare conforme din punct de vedere administrativ, urmărindu-se îndeplinirea condiţiilor de eligibilitate. 

4. GRILE DE VERIFICARE
IMPORTANT ! Trebuie acordată atenţia cuvenită verificării, pe bază de grilă, a conformităţii administrative (Anexa nr. 3 la Ghidul solicitantului), a eligibilităţii (Anexa nr. 4 la Ghidul solicitantului), cât şi evaluării tehnice şi financiare a proiectului (Anexa nr. 5 la Ghidul solicitantului).

Fără a minimaliza importanţa „Grilei de verificare a conformităţii administrative” şi a „Grilei de evaluare tehnică şi financiară”, insistăm asupra necesităţii abordării atente a tuturor reperelor din „Grila de verificare a eligibilităţii”, redată în continuare, întrucât în această arie se constată cele mai numeroase greşeli, interpretări eronate sau omiteri, cu consecinţe dintre cele mai grave asupra promovării proiectului şi a derulării sale:

	
	DA
	NU

	1. Solicitantul este întreprindere înregistrată la Registrul Comerţului, ca societate comercială (înfiinţată în baza Legii nr. 31/1990 privind societăţile comerciale, cu modificările şi completările ulterioare) sau ca societate cooperativă (înfiinţată în baza Legii nr. 1/2005 privind organizarea şi funcţionarea cooperaţiei)
	
	

	2. Solicitantul îşi desfăşoară activitatea în România
	
	

	3. Solicitantul este întreprindere mică sau mijlocie (Notă: condiţie

îndeplinită de majoritatea societăţilor cooperative meşteşugăreşti)
	
	

	4. Certificatul constatator conţine: datele de identificare, codul unic
de înregistrare, reprezentanţii legali ai societăţii, domeniul de
activitate principal şi domeniile de activitate secundare, situaţia
juridică a societăţii cooperative, sediile centrale şi punctele de lucru
	
	

	5. Codul CAEN pe care se solicită finanţarea este eligibil
	
	

	6. Codul CAEN pe care se solicită finanţarea există în Certificatul constatator
	
	

	7. Valoarea ajutorului de minimis în anul actual şi ultimii doi ani
fiscali, împreună cu valoarea ajutorului de minimis solicitat prin
proiect, nu depăşesc 200.000 euro.
	
	

	8. Solicitantul a obţinut profit din exploatare în exerciţiul financiar precedent depunerii Cererii de finanţare
	
	

	9. Solicitantul nu se află într-una din situaţiile enumerate la Secţiunea II.1.1. (Notă: din Ghidul solicitantului) „Criterii de eligibilitate a solicitantului” privind insolvenţa, obligaţiile de plată a contribuţiilor la asigurările sociale sau alte taxe, încălcarea gravă a obligaţiilor asumate printr-un contract/acord de finanţare din fonduri publice, dificultatea, aşa cum este definită potrivit regulilor de ajutor de stat, recuperarea unui ajutor de stat.
	
	

	10. Solicitantul nu are datorii restante privind plata taxelor şi
impozitelor datorate bugetului general consolidat.
	
	

	11. Solicitantul nu are datorii restante privind plata taxelor şi
impozitelor datorate bugetelor locale
	
	

	12. Reprezentantul legal al solicitantului nu se află într-una din
situaţiile enumerate la Secţiunea II.1.1. (Notă: din Ghidul solicitantului) ”Criterii de eligibilitate a solicitantului” privind condamnări definitive datorate unei conduite profesionale îndreptate împotriva legii, cazuri de fraudă, corupţie, implicare în organizaţii criminale sau în alte activităţi ilegale, în detrimentul intereselor financiare ale Comunităţii Europene.
	
	

	13. Solicitantul dovedeşte calitatea de proprietar sau are în concesiune/asimilat infrastructura şi/sau terenul care face obiectul proiectului (dacă este cazul)
	
	


	14. Solicitantul are în concesiune/asimilat infrastructura şi/sau terenul care face obiectul proiectului (dacă este cazul), pe o perioadă valabilă cel puţin încă 10 ani  de la data depunerii cererii de finanţare.
	
	

	15. Cazierul fiscal al societăţii nu conţine menţiuni cu privire la săvârşirea de fapte sancţionate de legile financiare, vamale sau cele
care privesc disciplina financiară
	
	

	16. Solicitantul are capacitatea de a asigura contribuţia proprie la valoarea totală eligibilă a proiectului şi de a finanţa cheltuielile neeligibile de finanţare
	
	

	17. Proiectul se încadrează în activităţile eligibile ale schemei de finanţare:

- crearea unei noi unităţi de producţie;
- extinderea unei unităţi existente;
- diversificarea producţiei unei unităţi existente;
- modernizarea societăţii;
- achiziţionarea de bunuri intangibile;
- consultanţă specifică şi instruire
	
	

	18. Proiectul nu se regăseşte în niciuna din următoarele situaţii:

- solicită finanţare pentru activitatea de construcţie fără cea de achiziţionare echipamente;
- solicită finanţare doar pentru activitatea de instruire a personalului operativ fără achiziţionare de echipamente;
- solicită finanţare pentru activitatea de achiziţie de teren fără cea de construcţie şi cea de achiziţionare de echipamente
	
	

	19. Proiectul este implementat pe teritoriul României
	
	

	20. Durata proiectului se încadrează în limitele specificate în Ghidul solicitantului
	
	

	21. Activităţile propuse spre finanţare în cadrul proiectului nu au fost finanţate din fonduri publice în ultimii 3 ani şi nu beneficiază de
fonduri publice din alte surse de finanţare
	
	

	22. Valoarea finanţării nerambursabile solicitate este de până la
920.000 lei
	
	

	23. Proiectul respectă legislaţia naţională şi comunitară în domeniul egalităţii de şanse
	
	

	24. Proiectul respectă legislaţia naţională şi comunitară în domeniul protecţiei mediului
	
	

	25. Proiectul respectă legislaţia naţională şi comunitară în domeniul ajutorului de stat
	
	

	26. Proiectul respectă legislaţia naţională şi comunitară în domeniul achiziţiilor publice (dacă este cazul) / normele interne de achiziţii
	
	

	27. Rezultatele trebuie să fie clar definite şi măsurabile / cuantificabile şi indicatorii conform cu cei evidenţiaţi în Cererea de finanţare
	
	



5. CONTRACTUL DE FINANŢARE ŞI RAMBURSĂRI

IMPORTANT ! Pentru a se cunoaşte în detaliu obligaţiile beneficiarului, se recomandă consultarea textului integral al Contractului de finanţare (Anexa nr. 6 a Ghidului solicitantului), precum şi a celorlalte anexe ale Ghidului solicitantului.


Contractul de finanţare se semnează de către:

- Beneficiar (reprezentantul legal)

- Organismul Intermediar (reprezentantul legal şi Compartimentul juridic)
- Autoritatea de Management - Controlul financiar preventiv propriu


Contractul se încheie în trei exemplare originale în limba română, câte unul pentru fiecare semnatar

În esenţă, Contractul de finanţare cuprinde următoarele articole:

ARTICOLUL 1: OBIECTUL CONTRACTULUI

ARTICOLUL 2: DURATA CONTRACTULUI

ARTICOLUL 3: VALOAREA PROIECTULUI

ARTICOLUL 4: ELIGIBILITATEA

ARTICOLUL 5: RAMBURSAREA CHELTUIELILOR

ARTICOLUL 6: TAXA PE VALOARE ADĂUGATĂ (TVA)

ARTICOLUL 7: OBLIGAŢIILE PĂRŢILOR

ARTICOLUL 8: CONFIDENŢIALITATE

ARTICOLUL 9:
DREPTUL DE PROPRIETATE/UTILIZARE A



REZULTATELOR ŞI ECHIPAMENTELOR

ARTICOLUL 10: CESIUNEA

ARTICOLUL 11: NEREGULI

ARTICOLUL 12: MONITORIZARE ŞI CONTROL

ARTICOLUL 13: INFORMARE ŞI PUBLICITATE

ARTICOLUL 14: PERSOANE DE CONTACT ŞI ADRESE

ARTICOLUL 15: MODIFICĂRI ŞI COMPLETĂRI LA CONTRACT

ARTICOLUL 16: FORŢA MAJORĂ

ARTICOLUL 17: ÎNCETAREA CONTRACTULUI

ARTICOLUL 18: LEGEA APLICABILĂ

ARTICOLUL 19: Anexe:

Anexa I:
MĂSURI DE MONITORIZARE ŞI CONTROL


Anexa II:
MĂSURI DE INFORMARE ŞI PUBLICITATE


Anexa III:
FORMULARUL CERERII DE RAMBURSARE


Anexa IV:
FORMULARUL RAPORTULUI DE PROGRES


Anexa V:
NORME INTERNE DE ACHIZIŢII


Anexa VI:
CEREREA DE FINANŢARE MODIFICATĂ, COMPLETATĂ 


ŞI APROBATĂ DE ORGANISMUL INTERMEDIAR (OI)

ARTICOLUL 20: DISPOZIŢII FINALE


Pentru a obţine rambursarea cheltuielilor, beneficiarul poate să depună la Organismul Intermediar, în tranşele stabilite conform prevederilor contractuale, cererile de rambursare însoţite de un raport privind evoluţia derulării proiectului, denumit „Raport de progres” (modelul acestuia se regăseşte anexat la Contractul de finanţare). Conform graficului de depunere prezentat, fiecare plată intermediară trebuie să fie de cel puţin 20% din valoarea finanţării nerambursabile, iar numărul maxim al cererilor de rambursare nu poate fi mai mare de trei.
DE REŢINUT ! Plata finanţării nerambursabile survine de abia după ce beneficiarul face dovada efectuării cheltuielilor în cadrul proiectului, plata fiind efectuată într-o perioadă de maximum trei luni.

ATENŢIE ! Potrivit prevederilor Ghidului solicitantului, există şi posibilitatea – nefericită, ce trebuie evitată – de returnare a finanţării nerambursabile, urmare a nerespectării obligaţiilor asumate.

6. Criterii de evaluare şi selecţie
IMPORTANT ! Criteriile şi subcriteriile de evaluare şi selecţie a proiectelor vizează mai multe aspecte, care se regăsesc în „Grila de evaluare tehnică şi financiară” (Anexa 5 la Ghidul Solicitantului), pentru care se acordă punctaje.

Punctajul minim pentru aprobarea proiectului: 50 de puncte. Proiectele care au obţinut 0 puncte la oricare din criterii sau subcriterii sunt respinse, indiferent de punctajul general obţinut.

6.1. Relevanţa proiectului

Evaluatorii apreciază contribuţia proiectului la realizarea obiectivelor operaţiunii, în cadrul domeniului major de intervenţie, respectiv a axei prioritare din cadrul programului POS-CCE.  


6.2. Calitatea şi coerenţa proiectului

Proiectul trebuie să fie în măsură să justifice necesitatea finanţării publice şi totodată să fie susţinut de:


- calitatea propunerii tehnico-financiare (claritate, coerenţă, realism în raport cu activităţile propuse, cu graficul de implementare şi cu bugetul alocat);


- corelarea între obiective şi rezultate (rezultatele sunt corelate cu activităţile, obiectivele sunt fezabile, costurile sunt realiste şi riscurile potenţiale sunt corect identificate). 


6.3. Maturitatea proiectului

Maturitatea se referă la gradul de pregătire a proiectului (în ce măsură au fost întreprinse demersuri pentru realizarea premiselor de implementare a proiectului), disponibilitatea terenului, stadiul pregătirii documentelor tehnice, existenţa autorizaţiilor necesare. 


6.4. Sustenabilitatea proiectului


Solicitantul trebuie să probeze capacitatea de asigurare a menţinerii întreţinerii şi funcţionării investiţiei după finalizarea proiectului (din punct de vedere financiar, tehnic şi al resurselor umane) pentru o perioadă de minimum trei ani de la încetarea sprijinului financiar.


6.5. Capacitatea beneficiarului de implementare a proiectului

Din punctul de vedere al solicitantului trebuie să se facă dovada capacităţii de management şi a experienţei anterioare în gestionarea şi implementarea proiectelor de investiţii, de asistenţă sau altor proiecte (certificare ISO, numărul, calioficarea şi experienţa relevantă a personalului).

  
În legătură cu natura obiectului finanţării, aşa cum prevede Dispoziţia nr. 1/2008 a OI-DGGFC, în cadrul etapei de verificare a eligibilităţii proiectului nu se va analiza dacă obiectul finanţării, în tot sau în parte, contribuie sau nu la realizarea activităţii proiectului specificată prin cererea de finanţare. Acest fapt face obiectul etapei de evaluare tehnică şi financiară a proiectului.


În cazul în care în cadrul etapei de evaluare tehnică şi financiară a proiectului se constată faptul că obiectul finanţării, în tot sau în parte, nu contribuie la realizarea activităţii menţionate în cererea de finanţare, atunci acesta sau acea parte din obiectul finanţării va fi considerată cheltuială neeligibilă, proiectul urmând a fi aprobat la costurile sale eligibile.

IMPORTANT ! Solicitantul va fi exclus din procesul de evaluare şi selecţie pentru acordarea finanţării şi Cererea de finanţare va fi respinsă, dacă se dovedeşte că:

* se face vinovat de inducerea gravă în eroare a OI sau a comisiilor de evaluare şi selecţie, prin furnizarea de informaţii incorecte cu privire la condiţiile de eligibilitate sau dacă a omis furnizarea acestor informaţii;
* a încercat să obţină informaţii confidenţiale sau să influenţeze comisiile de evaluare şi selecţie sau Organismul Intermediar în timpul procesului de evaluare.

În cazul respingerii proiectului, în vederea soluţionării contestaţiilor, întocmite în termen de maximum 10 zile lucrătoare de la primirea notificării de refuz al proiectului, se va forma o comisie alcătuită din personal OI şi/sau experţi externi. 
Termenul de soluţionare a contestaţiei este de 10 zile lucrătoare de la data depunerii acesteia.

7. PLANUL DE AFACERI

Unul dintre reperele esenţiale care definesc proiectul îl constituie planul de afaceri, pentru care există mai multe variante de abordare, chiar şi în Ghidul solicitantului fiind prevăzut doar un model orientativ de elaborare (Formularul E ataşat Cererii de finanţare). În esenţă acesta trebuie să acopere următoarele elemente:


7.1. Titlul


(trebuie să precizeze elementele definitorii ale planului de afaceri respectiv, datele de contact şi identificare ale societăţii cooperative meşteşugăreşti etc.)


7.2. Scopul şi obiectivele


(se prezintă în mod obligatoriu scopul şi obiectivele proiectului, urmărite în termeni de dezvoltare şi creştere a competitivităţii)


7.3. Descrierea afacerii

(informaţii privind afacerea curentă, istoricul societăţii cooperative, managementul acesteia resurse umane, sinteza situaţiei financiare – minimum ultimul an)


7.4. Prezentarea proiectului


(produsele ce fac obiectul investiţiei: caracteristici fizice, tehnologia utilizată în producerea şi dezvoltarea lor – materii prime, echipamente, forţă de muncă, patente, sursa acestor elemente // modul în care tehnologiile noi, moderne vor fi utilizate în producerea, menţinerea, dezvoltarea produselor // calităţi, avantaje ale produselor faţă de cele al competitorilor // enumerarea  şi descrierea produselor viitoare şi planificarea dezvoltării acestora // evoluţia strategiei de dezvoltare în funcţie de evoluţia pieţei // modul în care vor fi asigurate şi obţinute utilităţile, avizele şi acordurile necesare; devizul total al investiţiei //)


7.5. Planul operaţional


(descrierea fluxului tehnologic//descrierea produselor, serviciilor oferite // volumul producţiei preconizate // costuri operaţionale şi costuri de întreţinere – forţă de muncă, materii prime, materiale, utilităţi etc.)


6.6. Analiza pieţei


(clienţi existenţi şi potenţiali// concurenţa existentă pe piaţă, eventual cota de piaţă// mărimea pieţei de desfacere, prognoza cererii)


7.7. Strategia de marketing 


(strategia de abordare/introducere a produselor şi serviciilor pe piaţă sau de menţinere, îmbunătăţire a cotei de piaţă, în cazul serviciilor existente // strategia de marketing pentru promovarea produselor şi serviciilor respective şi modalităţile de punere în practică a acesteia // preţul propus - analiza în contextul pieţei // metode de vânzare //)


7.8. Planul financiar


(necesarul de finanţare // sursele de finanţare pe durata implementării proiectului şi după încetarea finanţării nerambursabile // balanţa de venituri şi cheltuieli, bilanţul, contul de profit şi pierdere, calculul de lichidităţi lunar, anual - estimare pe minimum trei ani // rezultatul din exploatare //durata de recuperare a investiţiei în ani // rata internă de rentabilitate financiară //rata îndatorării).

CAPITOLUL VIII – APLICAŢII PRACTICE
ATENŢIE ! Aplicaţiile reprezintă simulări în care, în mod deliberat, s-au simplificat unele aspecte pentru a asigura o mai bună înţelegere a principiului de lucru. Acestea trebuie privite ca un sprijin, şi nu ca o abordare exhaustivă şi ideală a problematicii complexe a unui proiect.


1. Definirea SINTETICĂ A temei Şi cerinţelor unui 
proiect în cadrul POS-CCE ŞI construirea matricei 
logice 
Tipul proiectului:

de investiţii
Finanţarea proiectului:
Programul Operaţional Sectorial Creşterea 





Competitivităţii Economice (POS CCE) 2007-2013
Axa prioritară 1:
Un sistem inovativ şi ecoeficient de producţie

Obiectiv specific:
Consolidarea şi dezvoltarea durabilă a sectorului productiv

Domeniul major de intervenţie D1.1:
Investiţii productive şi pregătirea pentru 







competiţia pe piaţă a întreprinderilor,







în special a IMM

Operaţiunea a): 
Sprijin pentru consolidarea şi modernizarea  sectorului



productiv prin investiţii tangibile şi intangibile


(A2)
Sprijin financiar de până la 920.000 lei pentru IMM
Titlul proiectului:
Modernizarea Societăţii Cooperative Meşteşugăreşti 




„Clasic Mod” din localitatea” X” prin mecanizarea 




procesului de producţie şi îmbunătăţirea tehnologiei 




de fabricaţie

Beneficiar:


SCM „Clasic Mod” din localitatea „X” (situată 




în altă regiune decât Bucureşti-Ilfov).

Valoarea totală a cheltuielilor eligibile: 240.000 Euro
Valoarea maximă a finanţării acordate din totalul cheltuielilor eligibile: 144.000 Euro (60%)
Contribuţia proprie a societăţii cooperative: 96.000 Euro
I. Eligibilitate:

Solicitantul îndeplineşte, cumulativ, criteriile menţionate în Ghidul solicitantului:
1. Eligibilitatea solicitantului:
1.1 Forma de constituire a solicitantului:
Societatea Cooperativă Meşteşugărească – SCM „Clasic Mod” este înfiinţată conform Legii nr. 1/2005 privind organizarea şi funcţionarea cooperaţiei. Societatea îşi desfăşoară activitatea în România şi are înscris în certificatul constatator codul 1520 CAEN Rev.2, aferent proiectului pentru care se solicită finanţare nerambursabilă.
În baza prevederilor Legii nr. 346/2004, solicitantul se încadrează în categoria întreprinderilor mijlocii, având un număr de 124 angajaţi, precum şi o cifră de afaceri anuală netă de 0,3 milioane euro, echivalent în lei, respectiv active totale de 2,7 milioane euro, echivalent în lei, la cursul euro din data de 31 decembrie 2007.

(La Cererea de finanţare se anexează „Declaraţia privind încadrarea întreprinderii în categoria IMM” – Formularul D)
1.2 Activitatea economică a solicitantului

Societatea cooperativă îndeplineşte cumulativ, alături de condiţiile menţionate la pct. 1.1, următoarele condiţii:

- A desfăşurat în mod legal activitate economică pe perioada exerciţiului financiar al anului 2007;

- A obţinut profit din exploatare de 320.000 lei în ultimul exerciţiu financiar înainte de data depunerii Cererii de finanţare (sens în care se ataşează, la Cererea de finanţare, situaţia financiară depusă la Administraţia finanţelor publice pentru anul 2007 - ultimul exerciţiu financiar încheiat);

- Solicită finanţare pentru una din activităţile economice eligibile, respectiv cod  1520 CAEN Rev. 2;

- Nu este în stare de insolvenţă, conform prevederilor Legii nr. 85/2006 privind procedura insolvenţei, cu modificările şi completările ulterioare;

- Nu este în stare de faliment ori lichidare, nu are afacerile conduse de un administrator judiciar şi nu are activităţile sale comerciale suspendate şi nici nu face obiectul unui aranjament cu creditorii sau este într-o situaţie similară cu cele anterioare, reglementată prin lege;
- Nu face obiectul unei proceduri legale pentru declararea sa în una din situaţiile prevăzute la punctul anterior;

- Şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, în conformitate cu prevederile legale în vigoare în România, şi la bugetele locale, inclusiv pentru toate punctele de lucru menţionate în certificatul constatator;

- Nu este declarată într-o situaţie gravă de încălcare contractuală pentru neîndeplinirea obligaţiilor provenind dintre-o procedură de achiziţii sau dintr-o altă finanţare din fondurile Comisiei Europene.

- Nu a fost subiectul unui ordin de recuperare a unui ajutor de stat ca urmare a unei decizii a Consiliului Concurenţei sau a Comisiei Europene, ordin care să nu fi fost executat;

- Nu este în dificultate, în conformitate cu Liniile Directoare Comunitare cu privire la ajutorul de stat pentru salvarea şi restructurarea întreprinderilor în dificultate, publicare în Jurnalul Oficial al Comunităţilor Europene nr. C 244/01.10.2004.

1.3. Reprezentantul legal al solicitantului:

Popescu Marian – preşedinte, menţionat şi în certificatul constatator.

Reprezentantul nu a suferit condamnări definitive din cauza unei conduite profesionale îndreptate împotriva legii, printr-o hotărâre definitivă, şi nici nu a fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene.

1.4. Proprietatea asupra infrastructurii şi terenului

Societatea cooperativă meşteşugărească „Clasic Mod” dispune de titlu de proprietate asupra construcţiei în care se desfăşoară procesul de producţie care se propune a fi îmbunătăţit prin proiect, precum şi de decizie de atribuire în folosinţă a terenului aferent, din localitatea „X”. În baza Legii nr. 1/2005 privind organizarea şi funcţionarea cooperaţiei, art. 107 (1), dreptul de folosinţă asupra terenului se menţine pe toată durata existenţei construcţiei.
1.5. Infrastructura şi/sau terenul pe care se face investiţia

Infrastructura şi/sau terenul pe care se realizează investiţia îndeplinesc, cumulativ, la data depunerii Cererii de finanţare, următoarele condiţii:

a) sunt deţinute în proprietate, respectiv în folosinţă, de către societatea cooperativă;

b) nu fac obiectul unor litigii în curs de soluţionare la instanţele judecătoreşti cu privire la situaţia juridică;

c) nu fac obiectul revendicărilor potrivit unor legi speciale în materie sau dreptul comun;
(La Cererea de finanţare se anexează Declaraţia de eligibilitate - Formularul B)
1.6 Capacitatea de implementare a proiectului 

Capacitatea operaţională (administrativă) a solicitantului se dovedeşte prin experienţa anterioară în gestionarea de proiecte PHARE şi capacitatea de a asigura resursele necesare implementării proiectului;

Capacitatea financiară a solicitantului se dovedeşte prin asigurarea contribuţiei proprii la valoarea cheltuielilor eligibile (96.000 Euro), capacitatea de a asigura finanţarea cheltuielilor neeligibile ale proiectului şi cea de asigurare a resurselor financiare necesare implementării corespunzătoare a proiectului până la rambursarea/decontarea cheltuielilor.

(La Cererea de finanţare se anexează Declaraţia de angajament - Formularul C).

2. Eligibilitatea proiectului:

2.1. Proiectul vizează dezvoltarea şi creşterea competitivităţii societăţii cooperative „Clasic Mod”

Proiectul are în vedere modernizarea (mecanizarea) procesului productiv pe care societatea cooperativă meşteşugărească îl realizează, respectiv fabricarea încălţămintei pentru femei, în sistem IL (încălţăminte cu talpă lipită), precum şi îmbunătăţirea tehnologiei de fabricaţie utilizate.
2.2. Proiectul respectă legislaţia în domeniul egalităţii de şanse, al dezvoltării durabile (teme orizontale), al ajutorului de stat şi al achiziţiilor

Solicitantul asigură egalitatea de şanse şi tratament egal între angajaţi, femei şi bărbaţi, în cadrul relaţiilor de muncă, precum şi interzicerea discriminărilor bazate pe criterii de sex, apartenenţă la grupuri minoritare, rasă, religie, dizabilităţi etc.
Întrucât 96 din cei 124 de angajaţi (77%) sunt şi membri cooperatori, respectarea acestor teme orizontale este confirmată şi prin faptul că, la nivelul societăţii cooperative meşteşugăreşti sunt asumate principiile şi valorile universale statuate prin „Declaraţia privind Identitatea Cooperatistă”, adoptată de Alianţa Cooperatistă Internaţională.
Respectarea principiului dezvoltării durabile va asigura o creştere a calităţii vieţii, atât din punct de vedere al mediului, cât şi al sănătăţii publice. Implementarea unei tehnologii moderne va conduce la scăderea consumului resurselor naturale şi materiale, prin utilizarea optimă a acestora, reducându-se astfel şi efectele asupra mediului înconjurător.

2.3. Aplicarea prevederilor legale referitoare la achiziţiile publice

Solicitantul se obligă să respecte procedura de achiziţie prevăzută de OUG nr. 34/2006, cu completările şi modificările ulterioare şi Normele interne de achiziţii din Contractul de finanţare.
2.4. Perioada de implementare a proiectului 

Perioada de implementare a proiectului este de 2 ani (15.04.2009-15.04.2011)
2.5. Codul CAEN al activităţii pentru care se desfăşoară proiectul face parte din lista eligibilă pentru operaţiune (Cod 1520 CAEN Rev. 2  – Producţia de încălţăminte). 
II. Matricea Logică a Proiectului

În vederea elaborării Matricei Logice, care constituie osatura proiectului abordat de SCM „Clasic Mod”, este necesară, pentru început, definirea „Arborelui problemelor” şi „Arborelui obiectivelor”. 

În cele ce urmează, pentru reflectarea grafică a „Arborelui problemelor” se poate folosi o ramificaţie (de pildă, sub formă de tabel) în care, în partea centrală s-a plasat problema identificată drept cauză principală a unui nivel de competitivitate neadecvat, respectiv „Nivelul relativ scăzut al productivităţii muncii”.
În partea inferioară a tabelului, s-au plasat 8 cauze potenţiale care conduc la un nivel scăzut al productivităţii muncii, dintre care 3 au fost considerate de primă importanţă: proces tehnologic depăşit, utilaje neperformante, existenţa unor spaţii de producţie improprii.  

Nivelul scăzut al productivităţii muncii a atras o serie de implicaţii negative, în lanţ (efecte), vizând venituri scăzute, lipsa de mijloace financiare necesare pentru investiţii de modernizare şi dezvoltare, un nivel scăzut al salariilor, generator de probleme sociale  şi instabilitate a forţei de muncă.

În aceste condiţii, prin  transformarea efectelor în rezultate şi a cauzelor  în mijloace, prin inversare, s-a construit „Arborele obiectivelor”, care reflectă principalele mijloace de creştere a productivităţii muncii: modernizarea procesului tehnologic, achiziţionarea unor utilaje performante şi reamenajarea şi modernizarea spaţiilor de producţie existente.

Rezultatele sunt previzibil pozitive în planul creşterii veniturilor SCM solicitante, a posibilităţii alocării unor sume mai mari pentru investiţii, cu consecinţe favorabile asupra nivelului salariilor, a protecţiei sociale şi al stabilităţii forţei de muncă.

Aceste obiective stau la baza demersurilor SCM „Clasic Mod” de a accesa Fonduri Structurale prin intermediul POS CCE, DM 1.1, operaţiunea a) - A2 sprijin financiar de până la 920.000 lei.
1. Definirea arborelui problemelor pentru proiectul abordat de SCM „Clasic Mod”
	EFECTE
	
	
	
	
	Instabilitatea
forţei de muncă
	
	
	

	
	
	
	
	
	Probleme
sociale
	
	
	

	
	
	
	
	
	Nivel scăzut al salariilor
	Nivel scăzut al

	Stocuri mari
	
	Lipsă mijloace
financiare
pentru investiţii
	Presiune

	Calitate scăzută

consolidării şi 

dezvoltării
viitoare a SCM
	Venituri

	Nivel scăzut al competitivităţii 

	Nivel scăzut

al productivităţii muncii 
	
	
	

	Cheltuieli
administrativ-gospodăreşti mari
	Nivel
scăzut de calificare 

a forţei de muncă
	Carenţe în management şi organizare

materiale

	Proces tehnologic

depăşit
	Utilaje

neperformante
	Spaţii de producţie 

de birou, gestiune etc.


2. Definirea arborelui obiectivelor pentru proiectul abordat de SCM „Clasic Mod”
	REZULTATE
	
	
	
	
	Stabilitatea forţei
de muncă

Pentru construirea Matricei Cadrului Logic (Matricei Logice) se utilizează o matrice formată din 4 coloane şi 4 linii, care sintetizează, prin componentele sale, elementele-cheie ale planului unui proiect, o sinteză clară şi precisă care scoate în evidenţă ierarhia obiectivelor proiectului, factorii-cheie externi critici pentru succesul proiectului (ipotezele), indicând şi modul în care vor fi monitorizate şi evaluate rezultatele proiectului (indicatorii şi sursele de verificare).


Coloana 1 linia 1 cuprinde Obiectivul general – dezvoltarea de nivel general prin care proiectul contribuie la nivel naţional ori de sector;

Coloana 1 linia 2 cuprinde Scopul  proiectului – dezvoltarea atinsă la finalul proiectului, adică beneficiile aşteptate;

Coloana 1 linia 3 cuprinde Rezultatele directe şi tangibile pe care le realizează proiectul şi care se află, în mare parte, sub controlul managementului proiectului;

Coloana 1 linia 4 cuprinde Activităţile, deci sarcinile care trebuie realizate în vederea obţinerii rezultatelor planificate;

Indicatorii din coloana 2, liniile 1, 2 şi 3, măsoară gradul în care s-au realizat  contribuţia la obiectivul general, scopul proiectului şi respectiv rezultatele, din punct de vedere al cantităţii, calităţii şi timpului;

Sursele de verificare din coloana 3, liniile 1, 2 şi 3 indică modul în care va fi colectată informaţia pentru reperele din cele trei linii.


Coloana 4, liniile 2, 3 şi 4 constituie ipoteze (factori aflaţi în afara controlului managementului proiectului) care ar putea avea impact asupra legăturii dintre scop şi obiective, rezultate şi scop şi dintre activităţi şi rezultate. 


Coloana 2, linia 4 şi coloana 3 linia 4, pot cuprinde mijloacele şi respectiv costurile implicate.


Verificarea închiderii Matricei Logice se realizează începând din partea stângă jos (coloana 1 linia 4) către dreapta, punându-se următoarele întrebări: dacă activităţile sunt finalizate, care ipoteze ar trebui ar trebui să se adeverească pentru obţinerea rezultatelor ? dacă rezultatele sunt cele obţinute, ce ipoteze ar trebui să se adeverească pentru atingerea scopului proiectului ? dacă scopul a fost atins, ce ipoteze ar trebui să se adeverească pentru atingerea obiectivului general ?

 De asemenea trebuie avute în vedere poziţiile „coloana 4-linia 2” şi „coloana 4-linia 3” care cuprind mijloacele existente şi respectiv costurile. 
3. Matricea logică a proiectului
	
	Indicatori
	Surse de verificare
	Ipoteze

	Obiectiv general:

Consolidarea şi dezvoltarea durabilă a sectorului productiv din România
	- % creştere la nivelul localităţii a volumului producţiei (ţintă 6% într-o perioadă de 2 ani) şi a productivităţii muncii (ţintă 10% într- o perioadă de 2 ani)
	- Analize statistice

- Evidenţe la nivel judeţean / local 

	

	Scopul proiectului:

Creşterea cu 12% a productivităţii muncii, prin modernizare şi retehnologizare, la
SCM „Clasic Mod”din localitatea „X”, specializată în producţia de încălţăminte femei, în decurs de 2 ani de la începerea proiectului.
	- % creştere a productivităţii muncii
	- Analize la nivel de SCM
- Sinteze bilanţ

- Documente provenite de la Administraţia
Financiară locală
- Sinteze/statistici ale Camerei de Comerţ
judeţene şi alte instituţii
- Evidenţe ale Primăriei
- Alte documente
	Cadru legislativ stabil

	Rezultate:
1. Clădire modernizată funcţională

2. Dotări corespunzătoare
pentru spaţii productive:

- 16 utilaje noi

- 3 echipamente de exhaustare/ventilare
	Nr. corpuri de clădire

- Număr

- Număr
	- Documente ale SCM
- PV recepţie

- PV recepţie
	Conjunctură de piaţă favorabilă

	Activităţi

1.1 Reabilitare şi amenajare clădire

2.1. Achiziţionare utilaje

2.2. Punere în funcţiune utilaje 

2.3. Achiziţionare de echipamente de
exhaustare/ventilare

2.4. Montarea echipamentelor de
exhaustare/ventilare
	Mijloace

- Clădire existentă destinată procesului de producţie, aflată în proprietatea SCM
- Alte maşini şi utilaje existente
- Forţa de muncă pentru punerea în funcţiune
	Costuri

240.000 Euro, buget total proiect, compus din:

- 144.000 Euro grant (60% din totalul cheltuielilor eligibile)

- 96.000 Euro co-finanţare SCM.
	Avize favorabile
şi la timp.

Respectarea de furnizori a condiţiilor de calitate, cantitate
şi timp.

	Existenţa clădirii în patrimoniul SCM, cu posibilitatea reamenajării şi dotării în scopul proiectului propus.

Existenţa resurselor financiare necesare pregătirii şi cofinanţării proiectului (documente contabile care probează existenţa unui cash-flow pozitiv, documente bancare privind bonitatea etc.)
Susţinere din partea factorilor de decizie locali (autorizaţii, scrisori de recomandare etc.).
	Pre-condiţii
◄


4. Plan de activităţi aferent proiectului abordat de SCM „Clasic Mod”

(schemă de principiu)
	Nr.
crt.
	Rezultate (R) / Activităţi (A)

pe luni (în primul an)
	1
	2
	3
	4
	5
	6
	7
	8
	9
	10
	11
	12
	...

	R1
	Clădire modernizată funcţională
	
	
	
	
	
	
	
	
	
	
	
	
	

	A 1.1 
	Reabilitare şi amenajare clădire
	x
	x
	x
	
	
	
	
	
	
	
	
	
	

	……
	
	
	
	
	
	
	
	
	
	
	
	
	
	


Buget pe activităţi aferent proiectului abordat de SCM „Clasic Mod”

(schemă de principiu)
	Nr.
crt.
	Rezultate/activităţi
	Euro

	R 1
	Clădire modernizată funcţională
	30.000

	A1.1 
	Reabilitare şi amenajare clădire
	30.000

	……
	
	



Achiziţionarea utilajelor noi pentru confecţionarea încălţămintei pentru femei se realizează prin licitaţie. Orientativ, lista celor 16 utilaje este cea de jos, ţinând seama de imperativul dezvoltării tuturor tronsoanelor procesului tehnologic (croit feţe, ştanţat piese rigide, pregătit-cusut feţe şi tras-tălpuit-finisat):
- 2 maşini pentru atelierul de croit feţe încălţăminte (ştanţe)

- 2 maşini pentru atelierul de ştanţat piese rigide (ştanţe)

- 7 maşini pentru atelierul de pregătit şi cusut feţe încălţăminte:



1 maşină de subţiat margini feţe



1 maşină de îndoit margini feţe cu termociment



3 maşini de cusut cu masă plană


2 maşini de cusut cu coloană



5 maşini pentru atelierul de tras – tălpuit – finisat:



1 maşină tras vârf prin lipire



1 maşină tras călcâi prin lipire



1  maşină de presat tălpi



1 maşină fixat toc



1 uscător tunel


2. SIMULAREA DEFINIRII UNEI IDEI DE PROIECT, A ÎNCADRĂRII
ŞI JUSTIFICĂRII PROPUNERII ÎN CONDIŢIILE PREVĂZUTE DE 
PROGRAMUL OPERAŢIONAL POS-DRU

Notă: proiectul vizează formarea profesională a unei părţi din personalul societăţilor cooperative meşteşugăreşti, în colaborare cu Grupurile Şcolare de Arte Şi Meserii „Spiru Haret”, unul dintre acestea, ca furnizor de formare profesională continuă – FPC – îndeplinind şi rolul de Solicitant, conform condiţiilor impuse de derularea POS-DRU.

Avantajele participării SCM într-un astfel de proiect sunt legate de accesul la tehnologii înalte, contribuind astfel la creşterea competitivităţii pe piaţă, consecinţă directă a creşterii productivităţii muncii, suportarea din program a cheltuielilor aferente, proximitatea locaţiei de instruire faţă de locul de muncă şi domiciliul angajaţilor etc. 
Titlul proiectului: Training pentru implementarea unui soft nou, utilizabil în cadrul operaţiunii de croit pentru un număr de 14 societăţi cooperative meşteşugăreşti cu profil de confecţii îmbrăcăminte din Regiunile de dezvoltare „Y” şi „Z”

Programul Operaţional: Dezvoltarea Resurselor Umane (POS-DRU)

Axa Prioritară: Axa 2 – Conectarea învăţării pe tot parcursul vieţii cu piaţa muncii

Domeniul Major de Intervenţie: DMI 2.3 „Acces şi participare la formare profesională continuă”
Obiectivele Strategiei de la Lisabona:

1. să se realizeze o creştere mai puternică, mai durabilă

2. să se creeze locuri de muncă mai multe şi mai bune

Obiectivul general al programului: Dezvoltarea capitalului uman şi creşterea competitivităţii pe piaţa muncii prin conectarea educaţiei şi învăţării pe tot parcursul vieţii cu piaţa muncii şi asigurarea participării crescute pe o piaţă de muncă modernă, flexibilă şi inclusivă pentru 1.650.000 de persoane

Obiectiv general al proiectului: Dezvoltarea capitalului uman, din societăţile cooperative meşteşugăreşti cu profil de confecţii îmbrăcăminte din Regiunile de dezvoltare „Y” şi „Z”, creşterea competitivităţii acestuia, prin utilizarea unui program de pregătire, în vederea utilizării unui soft pentru operaţiunea de croit

Obiective specifice ale programului:

- Sprijinirea întreprinderilor pentru facilitarea participării propriilor angajaţi la formare profesională continuă;

- Promovarea accesului angajaţilor la programele de formare profesională continuă, în vederea obţinerii de către aceştia a unei calificări complete;

- Promovarea beneficiilor formării profesionale continue în rândul angajaţilor, întreprinderilor şi a altor grupuri interesate.
Obiectiv specific al proiectului: Training în vederea asimilării unui soft pentru operaţiunea de croit, în cadrul societăţilor cooperative meşteşugăreşti cu profil de confecţii îmbrăcăminte din Regiunile de dezvoltare „Y” şi „Z”, precum şi în cadrul Grupurilor Şcolare de Arte şi Meserii «Spiru Haret» din localităţile „V” şi „W”, aparţinând de Regiunile de dezvoltare menţionate.

Input-uri (datele iniţiale):

· 14 persoane selecţionate din cadrul societăţilor cooperative meşteşugăreşti din Regiunile de dezvoltare „Y” şi „Z”;
· 2 persoane selecţionate din cadrul Grupurilor Şcolare de Arte şi Meserii «Spiru Haret» din localităţile „V” şi „W” (formatori);
· bugetul necesar (notă: aici nu se completează valoarea efectivă a bugetului, ci se precizează doar faptul că bugetul este element de input).
Output-uri (rezultate obţinute în timpul derulării proiectului):

· curriculă stabilită;

· training realizat;

· sistem de formare profesională continuă asistat de calculator;

· număr secţii de producţie modernizate;

· număr persoane formate pentru croit (design) pe calculator;

· număr persoane evaluate;

· număr persoane devenite formator.

Grupul-ţintă: angajaţi din 14 societăţi cooperative meşteşugăreşti cu profil de confecţii îmbrăcăminte din Regiunile de dezvoltare „Y” şi „Z”, precum şi personal al Grupurilor Şcolare de Arte şi Meserii «Spiru Haret» din localităţile „V” şi „W” (furnizori privaţi autorizaţi de formare profesională continuă - FPC)
Solicitant: Grupul Şcolar de Arte şi Meserii «Spiru Haret» din localitatea „V” (furnizor autorizat privaţi de FPC)

Parteneri: ”Firma „Ema Design” – Partener 1; Grupul Şcolar de Arte şi Meserii «Spiru Haret» din localitatea „W” – Partener 2;
Activităţi ale Solicitantului (care va asigura managementul proiectului):

1. efectuarea campaniei de promovare în Regiunea „Y” şi participarea la selectarea grupului-ţintă;

2. participarea la stabilirea curriculei alături de partenerii de proiect;

3. întocmirea raportului intermediar R;
4. asigurarea bazei materiale şi umane necesare pentru derularea training-ului pentru grupa G1 (7 persoane + 1 formator);

5. redactarea certificatelor de absolvire a training-ului, acordarea acestora şi publicarea rezultatelor;
6. întocmirea raportului final Rf;
7. evaluarea finală a proiectului Ef.
Activităţi ale Partenerului de Proiect nr. 1 – Firma „Ema Design”

8. stabilirea curriculei cursului de formare profesională şi întocmirea suportului de curs;

9. definirea criteriilor de selecţie a participanţilor (persoane care să poată utiliza calculatorul, femei/bărbaţi, persoane cu dizabilităţi etc.);

10. selectarea participanţilor la training;

11. derularea training-ului;
11.1. training pentru grupa G1 (7 persoane + 1 persoană formator);
11.2. training pentru grupa G2 (7 persoane + 1 persoană formator);
12.
evaluarea participanţilor;
12.1. evaluare E1 pentru persoanele din grupa G1;

12.2. evaluare E2 pentru persoanele din grupa G2;
13. acordarea de certificate de absolvire a training-ului şi publicarea 
rezultatelor.
Activităţi ale Partenerului de Proiect nr. 2 – Grupul Şcolar de Arte şi Meserii «Spiru Haret» din localitatea „W”
14.
asigurarea bazei materiale şi umane necesare pentru derularea training-ului pentru grupa G2 (7 persoane + 1 formator);

15.
efectuarea campaniei de promovare în Regiunea „Z”;
16.
participarea la definirea criteriilor de selecţie a grupului-ţintă;

17.
participarea la selectarea grupului-ţintă;

Rezultate (obţinute la finalul proiectului):

· 16 noi locuri de muncă îmbunătăţite;
· 14 persoane, angajaţi ai societăţilor cooperative meşteşugăreşti beneficiare 
care pot utiliza noul soft (din care 12 femei şi 3 persoane cu dizabilităţi);

· 2 persoane din cadrul personalului Solicitantului (Grupul Şcolar de Arte şi 
Meserii «Spiru Haret» al Cooperaţiei Meşteşugăreşti din localitatea „V”) şi 
respectiv al Partenerului 1 (Grupul Şcolar de Arte şi Meserii «Spiru Haret» al 
Cooperaţiei Meşteşugăreşti din localitatea „W”), devenite formatori;
· implementarea pilot a soft-ului.
Impact:

· folosirea soft-ului de către cei instruiţi;

· dezvoltarea capitalului uman al entităţilor beneficiare (14 societăţi 
cooperative meşteşugăreşti şi 2 Grupuri Şcolare de Arte şi Meserii);

· crearea de locuri de muncă mai bune;

· formarea de formatori;

· creşterea cifrei de afaceri a societăţilor cooperative meşteşugăreşti beneficiare 
cu o medie de 3%;
· creşterea productivităţii medii la operaţiunea de croire cu 45% şi creşterea 
productivităţii de ansamblu cu o medie de 5%;
· posibilitatea continuării training-ului pentru alte societăţi cooperative 
meşteşugăreşti din alte regiuni de dezvoltare;

· posibilitatea comercializării training-ului pentru alte IMM interesate şi 
persoane care doresc să iniţieze o activitate independentă;

· dezvoltarea economică a societăţilor cooperative meşteşugăreşti conduce, 
implicit, la dezvoltarea regiunilor de dezvoltare din care fac parte acestea.

Durata proiectului: 11 luni

Graficul GANTT (Diagrama timpului) – grafic redat în paginile următoare
Sustenabilitatea proiectului:
A) de mediu – nu există impact asupra mediului;

B) instituţională;

· creşterea aptitudinilor personalului – productivitate crescută;
· formare continuă – proiectul va asigura sustenabilitatea societăţilor cooperative meşteşugăreşti pe piaţă prin extinderea gamei de produse realizate pe baza noului proces/noilor aptitudini dobândite. De asemenea, programul de formare se poate adapta pentru alte societăţi cooperative meşteşugăreşti cu alte tipuri de activităţi;

C) de impact social – standard de viaţă crescut (aptitudini ridicate, salarii mai mari);

D) financiară – productivitate crescută, eficienţă crescută, costuri diminuate, profitabilitate crescută;
Justificarea proiectului:

În conformitate cu obiectivele strategiei de la Lisabona, Europa trebuie să devină cea mai puternică economie bazată pe cunoaştere, pe tehnologia IT şi inovare. Ca membru al Uniunii Europene, România trebuie să crească productivitatea şi calitatea muncii, în vederea apropierii de standardele europene, astfel obţinând o poziţie mai bună pe piaţa europeană a muncii. Prin training-ul asigurat, societăţile cooperative meşteşugăreşti cu profil de confecţii îmbrăcăminte beneficiare vor deveni mai competitive la nivel regional, cu posibilităţi de stabilire de cooperări pe plan naţional şi european.

Persoanele devenite formatori vor avea ulterior aptitudini de furnizare de training specific, în toate regiunile de dezvoltare în care există societăţi cooperative meşteşugăreşti cu profil de activitate similar, interesate în modernizarea activităţii. În acest fel, proiectul va îndeplini obiectivul Axei prioritare 2 – ”Corelarea învăţării pe tot parcursul vieţii cu piaţa muncii”.

Bugetul estimativ al proiectului:

Precizare: estimarea realizată urmăreşte mai degrabă simplificarea înţelegerii principiului de calcul, vizând doar cheltuielile eligibile ale proiectului, iar datele fiind aproximative sau cu titlu de exemplu. În cazul în care se doreşte parcurgerea efectivă a traseului de înregistrare, completare şi trimitere a unei aplicaţii, se va utiliza sistemul informatic ActionWeb pus la dispoziţie de Autoritatea de Management, care relevă toate detaliile necesare, legate inclusiv de posturile bugetare ale proiectului.

1. Resurse umane = 100.900 lei

1.1 Cheltuieli cu personalul

- salarii echipa MP = 91.300 lei/proiect

manager proiect = 60 lei/h x 11 luni x 10 zile/lună x 4 h/zi = 26.400 lei

responsabil financiar = 50 lei/h x 11 luni x 5 zile/lună x 2 h/zi = 5.500 lei

coordonator de proiect = 40 lei/h x 11 luni x 20 zile/lună x 4 h/zi = 35.200 lei

secretariat-administrativ = 20 lei/h x 11 luni x  15 zile/lună x 2 h/zi x 2 pers.= 13.200 lei

consilier juridic = 50 lei/h x 11 luni x 5 zile/lună x 4 h/zi = 11.000 lei

- onorariu trainer = 120 lei/h x 10 zile x 8 h/zi = 9.600 lei

2. Participanţi = 22.900 lei

2.1 Cheltuieli cu cazarea, transportul şi diurna aferente participanţilor

· cazarea (9 pers. au nevoie de cazare pe perioada training-ului, inclusiv trainer şi coordonator)
      9 pers. x 70 Euro/noapte x 5 nopţi x 4,0 lei/Euro = 12.600 lei

-     transportul participanţilor = cca. 4.000 lei

· diurna participanţilor  (16 pers. + trainer + coordonator proiect) = 18 pers. x 35 lei/zi x 10 zile = 6.300 lei

3. Alte tipuri de costuri = 44.600 lei

3.1 Cheltuieli aferente managementului de proiect
· multiplicare, proceduri achiziţii publice

consumabile, obiecte de inventar etc.
= 18.000 lei

· softul nou pentru croit (cca. 5.000 euro) = 20.000 lei

3.2 Cheltuieli financiare şi juridice

=   4.000 lei

3.3. Cheltuieli de informare şi publicitate =   2.000 lei 

3.4 Cheltuieli de tip FEDR (10%) = 600 lei  (Notă: restul sumei intră în prima categorie de la pct. 3.1)  
· un calculator cu configuraţia necesară aplicării noului soft + licenţe = 6.000 lei

     (va rămâne în posesia Solicitantului)

4. TOTAL COSTURI DIRECTE (1+2+3) =   168.400 lei
5. Total cheltuieli generale de administraţie = 25.260 lei
     (15% din total costuri directe)

6. VALOAREA ELIGIBILĂ A PROIECTULUI = 193.660 lei

Contribuţia Solicitantului (persoană juridică de drept privat fără scop patrimonial) este de 2% din valoarea totală a cheltuielilor eligibile
= 3.873 lei.

